
Здравей, млади читателю! 


Готов ли си за ПЪТЯ НА ТИГЪРА?! 
В „Узурпатор!”, Книга първа от тази 
поредица, ТИ си Отмъстителят - воин 
нинджа, обучен в уменията на Пътя на 
тигъра, ненадминат майстор на бойните 
изкуства. Разбрал тайната на 
истинската си самоличност от 
Магистъра на зората в Каменния храм, 
ТИ като законен наследник на престола 
на град Ирсмункаст в Орб, поемаш 
мисията да убиеш самонастанилия се 
Узурпатор и убиец на баща ти. 


„Пътят на тигъра” е поредица Ме 1в 
света. 


С нея книгите-игри правят крачка в 
бъдещето. С помощта на обновена 
система за водене на сражения ТИ сам 
избираш коя бойна техника ще употребиш в 
битките с многобройните си човешки и 
митологични противници. 

За да победиш, трябва до край да 
овладееш и използваш уменията на воина 
нинджа, както и познанията, придобити 
в хода на приключението. 


ПРЕДУПРЕЖДЕНИЕ! 


Не правете опити да изпробвате техниките и методите, 
описани в тази книга. Това би довело до сериозни 
наранявания или смърт за необучения човек. 


ИСТОРИЧЕСКА БЕЛЕЖКА 


Нинджа са исторически факт. Те са съществували в 
Япония от 6 век - от н.е. до началото на 17 век. Този 
период се отличава с борби за власт между знатните 
феодали, известни като даймьо, които са оглавявали 
благороднически кланове. Нинджа са били незнайни 

хора без лица, професионални наемни убийци. Всички 

умения и изкуства, които нинджа владее в тази книга, 

се основават на действителността. Исторически е 

известно, че нинджа от средновековна Япония са могли 

да вършат невероятни неща и са били ненадминати 
майстори в уменията на 


ПЪТЯ НА ТИГЪРА. 


НИНДЖА ДНЕВНИК 
Точки за сражения ШУРИКЕН 

«крилат Кон» «пигроВ сКоК» 


УДАРИ С КРАК 


«железен юмрук» «тигрова лапа» > «ухапВане от Кобра» 


УДАРИ С РЪКА 


«пигроВи зъби» 


ХВЪРЛЯНИЯ 


ВЪВЕДЕНИЕ 


Във вълшебния свят на Орб, самотен сред морето, 
което хората от Човешките предели наричат Безмерно, 
се намира мистичният Остров на безметежните 
сънища. 

Изминаха много години откакто ти - още дете - зърна 
за пръв път златистите му брегове и 
изумруденозелените му оризови полета. Тук те доведе 
една вярна служанка, тръгнала от земите, които ти 
повече не видя, и прекосила хиляди левги безмълвен 
океан. Твоята предана прислужница остави тебе, 
сирачето, на стъпалата на Каменния храм, молейки се 
на бога, монасите да се погрижат за тебе, защото тя бе 
изнемощяла и бавно загиваше от едно ужасно 
проклятие. 

Монасите обитават острова от векове и служат на бог 
Куон - този, който говори със свещените думи на 
силата. Върховен майстор на невъоръжения бой. Те 
живеят само за да помагат на другите да се борят 
срещу злото, което се шири по света. Виждайки, че си 
сам и се нуждаеш от грижи, монасите те прибраха и ти 
стана послушник в Каменния храм. Никой не можа да 
обясни странния белег по рождение във формата на 
корона, който носиш на бедрото си, макар че ти 
помниш как старата прислужница настояваше, че той 
има тайнствено значение. 

Твой отрок стана най-старшият и могъщ сред монасите 
- Найджиши, един от Магистрите на зората. Той те 
обучаваше и напътстваше в кротката добродетел на 
Куон, даде ти познания за хората и техния живот, а 
също те научи как да медитираш, при което мисълта ти 
се освобождава от тялото и се носи свободна с вятъра 
в търсене на истината. 

От шестгодишна възраст обаче по-голяма част от 
времето ти е заето с изучаване на Пътя на тигъра. Сега 
ти си нинджа, майстор на бойните изкуства и 


смъртоносен отмъстител, който може - скрито и 
незабелязано - да убие и най-силните врагове. Също 
като тигрица и ти си силен, потаен, гъвкав при 
преследване на жертвата, и смъртоносен. В Земята на 
изобилието и в човешките предели нинджа, или 
„човекът без сянка", е добре известен и на 
страхопочитание - дори самото споменаване на нинджа 
изпълва сърцата на хората със страх. Но ти си един от 
малцината, които се кланят на Куон и следват Пътя на 
тигъра. Ти използваш своите умения като носител на 
смъртта, единствено за да освободиш света от злите 
сили. 

Още като малък ти висеше на ръце от клоните на 
дърветата с часове наред, за да укрепнат ръцете ти. 
Тичаше с километри, а стъпката ти бе така лека и 
бърза, че можеше да задържиш триметрова лента във 
въздуха, без да докосва земята. Вървеше по опънати 
над пропасти въжета, гъвкав като маймуна. Сега 
плуваш като риба и скачаш като тигър; движиш се като 
шепота на вятъра и се плъзгаш през мрака на нощта 
като сянка. Преди да умре, Найджиши те научи на 
Завета на нинджа. 


НИНДЖА НО ЧИГИРИ 
„Ще изчезвам в нощта, ще превръщам тялото си в 
дърво или камък; ще потъвам в земята и ще минавам 


през стени и заключени врати. Ще ме убиват много 
пъти, но няма да умра; ще сменям лика си и ще ставам 
невидим, за да ходя сред хората, без те да ме 
виждат.” 


След смъртта на твоя отрок Найджиши ти заживя 
според заръките на Завета. На острова пристигна един 
мъж - Яемон. Магистър на пламъка. С помощта на 
откраднати магии той измами монасите и те му 
повярваха, че е последовател на Куон, дошъл от 
Големия Континент. Той наистина бе монах, ала се 
кланяше не на Куон, а на неговия извратен брат Вайл, 


който помага на силните да потискат слабите и да 
властват над глупците. Яемон уби Найджиши с меч, 
защото в невъоръжения бой Найджиши нямаше равен, 
и открадна от храма Скрижалите от Кетсуин. Ти отново 
изпита болката от загубата, защото бе > обичал 
Найджиши като свой баща. Ти даде обет на Куон, че 
един ден ще отмъстиш за смъртта му... 


ЖЛЪЧТА НА БОГОВЕТЕ НА ЗЛОТО 


Ти използваше уменията си на ловец и носител на 
смърт, за да отмъстиш за убийството на твоя духовен 
баща Найджиши. Ти проследи убиеца Яемон Магистър 
на злите монаси от ордена на Алената богомолка чак 
до Кулата на утоленото сърце в полите на планината 
Таласъмения зъб. Един рейнджър на име Глайвас те 
преведе през > Безмерно море на своя > кораб 
„Аквамарин” и ти акостира в град Обреченост, в 
човешките предели. Пропътува стотици левги през 
Пустошта, пресече планините Видение през Прохода на 
Добрата вест, където се наложи да убиеш воина 
варварин Олвар, носител на хаоса. Оттам ти се насочи 
към Звездно море, после към Друат Гленан, а сетне 
към Кулата на утоленото сърце. Яемон бе откраднал 
Скрижалите от Кетсуин, които пазят тайната на 
Словото на мощта, което е в състояние да окове твоя 
бог Куон завинаги в Ада. Към Яемон се бяха 
присъединили двама други всемогъщи и зли човека, 
като всеки от тях знаеше по още едно такова Слово на 
мощта, което можеше да окове някой бог или богиня в 
езерото на врящата кръв за вечни времена. 

Съпътстван от всякакви опасности, ти проследи 
жертвата си до Кулата на утоленото сърце - крепост на 
злото близо до планината Таласъмения зъб на север от 
Звездно море, където сред урагана и мрака, 
предхождащи червената луна, ти отне живота - или 
поне така мислеше - на Яемон, Влъхва на смъртта и 
поклонник на Немезида, най-могъщата сред боговете 
на Злото, а също и на Хонорик, предводител на 


страховития Легион на меча на обречеността. Преди да 
издъхне, проснат в краката ти и подгизнал от дъжд и 
пот, Яемон ти каза, че той е убил истинския ти баща, 
когото ти никога не си виждал. Тогава твоят бог Куон 
ти проговори и ти разбра, че за тебе е предопределена 
славна съдба и че един ден може би ще отидеш при 
Куон в Градината на боговете. Ала злите сили на 
Боговете на злото продължиха да те преследват и 
завръщането ти в Острова на безметежните сънища не 
бе лесно. Споменът за изпитанията от това пътуване е 
все още свеж в мислите ти: разминаването ти на косъм 
от смъртта при Кулата на утоленото сърце, отчаяното 
ти бягство през Човешките предели и ужасната битка с 
Мардолх, син на Нил; както и приключенията ти на 
Острова на изобилието, където води страховито 
сражение с друг нинджа, последовател на Пътя на 
скорпиона. Когато най-сетне се завърна в родните си 
места като спасител на човешките земи, в твоя чест 
имаше големи пиршества и тържества. На следващия 
ден ти си почиваше, когато в килията ти дойде 
Магистърът на зората. Той ти каза, че Хонорик е все 
още жив. 

- Заклел се е да ти отмъсти - продължи Магистърът на 
зората. - Оцелял е, макар че седмици наред е бил близо 
до смъртта. Току-що получихме вест, че Легионът на 
меча на обречеността отново се готви за война. Ти 
имаш на свое разположение някои умения и оръжия и 
си вече воин нинджа, готов да направиш още една 
стъпка по Пътя на тигъра. Но стига за това; не можеш 
вечно да носиш грижите на света на своите плещи. 
Останаха малко неща, които мога да ти разкрия, но на 
каквото мога, ще те науча. Утре ще ти кажа нещо, 
което досега крих от тебе. Дойде време да ти разкажа 
кои са истинските ти родители и кой всъщност си ти - 
човекът, станал Отмъстител и най-опасният боец сред 
„Вестителите на смъртта”. 


ПРАВИЛА НА ИГРАТА 


На корицата на тази книга има карта на целия Орб, а 
картата на стр. 3 показва в уголемен мащаб онази част 
от Орб и Човешките предели, където се развива твоето 
приключение в „Узурпатор”. Започваш играта с 
точките, екипировката и оръжията, отбелязани в твоя 
дневник на стр. 9. Вътрешната ти сила е 5 точки. а 
издръжливостта ти - 20 точки. Освен това вече си 
прилагал своите войнски умения и си ги развил, затова 
хвърли един зар и се консултирай с таблицата по-долу. 
Под полученото число от 1 до 6 виж точките, които 
можеш да добавиш към 0 за всяка бойна техника 
(хвърляне, удар с крак или ръка). 


число 9 на 1 2 3 4 5 6 
зар 

хвърляне 0 0 0 +1 +1 +2 
удар е 0 0 0 +1 +1 0 
крак 

удар е 0 +1 +1 0 0 0 
ръка 


СРАЖЕНИЯ 


Като нинджа майстор на тай-джуцу - изкуството на 
невъоръжения бой - ти разполагаш с четири основни 
техники на бой: хвърляне на шурикен (виж „Умения”), 
удар с крак или ритник, удар с ръка и хвърляне на 
противника. За употреба на шурикен ще получаваш 
изрични указания 

Най-общо казано, да удариш противника с ритник е по 
трудно, но пък причинява повече щети. Ако успешно 
хвърлиш своя противник, ще имаш възможност да 
опиташ „смъртоносен удар”, но ако хвърлянето е 
неуспешно, защитата ти ще се намали, тъй като 
оставаш открит за нападение. Когато влизаш в 
схватки. ще ти бъде зададен въпрос с какво желаеш да 
атакуваш. (Виж илюстрациите към Пътя на тигъра за 


различните видове удари с ръка, крак и хвърляния, от 
които можеш да избираш.) В зависимост от твоя избор 
ще ти бъде указано на коя глава да отидеш. Когато 
влизаш в битки, ще ти бъде полезно да записваш 
точките за защита и издръжливост на твоя противник - 
виж кутийките при твоя дневник. 

Сраженията са представени така, че е възможно 
набързо да прегледаш правилата и да започнеш играта 
веднага. Не забравяй, че можеш да прибегнеш до 
блокиране на удари или употреба на вътрешната сила, 
защото в текста няма да е указано кога можеш да си 
служиш с тях. 


УДАР С РЪКА 


В текста ще бъдат дадени точките за защита на твоя 
противник срещу удар с ръка. Хвърли два зара и ако 
полученият сбор е по-голям от неговите или нейните 
защитни сили, твоят удар е успешен. В такъв случай 
отново хвърли един зар и прибави полученото число 
към вече получения сбор от двата зара. Полученото 
число изразява размера на щетите, които си нанесъл 
на противника. Извади това число от цифрата на 
неговата или нейната издръжливост. Ако резултатът е 
0 или по малко, ти печелиш. В противен случай врагът 
ти е все още жив и те напада. Като в текста е указано 
число за твоята защита за тази битка. Хвърли два зара 
ако сборът е по голям от това число, значи си ударен. 
Размерът на щетите, които си понесъл, зависи от 
противника и ще бъде отбелязан в главата, обикновено 
в следния вид: „Щети: 1 зар + 1" или „2 зара", или „1 
зар + 2". Просто хвърли указания брой зарове и 
прибави посоченото число. Получените точки изразяват 
общия размер на нанесените ти щети, които трябва да 
извадиш от текущите си точки за издръжливост. Преди 
да извадиш този сбор от точките си за издръжливост 
обаче, можеш да решиш да опиташ да блокираш или 
отблъснеш атаката (виж „Блок”). 

ТОЧКИ ЗА УДАР С РЪКА 


Винаги когато хвърляш зарове за удар с ръка, за да 
определиш дали успешно си ударил своя противник, 
трябва да прибавяш или вадиш полученото число от 
точките си за удар с ръка. Тези точки отразяват твоето 
умение да си служиш с ударите на Пътя на тигъра. 
Започваш с 0 точки за удар с ръка, както е отбелязано 
в твоя дневник. Тези точки ще се увеличават с 
напредването ти в Пътя на тигъра и могат да варират 
през цялото ти приключение. 


УДАР С КРАК 


Правилата при удара с крак и съответните точки са 
същите както при удара с ръка, само че когато 
хвърляш зарове, за да определиш щетите, които 
нанасяш, прибави 2 към получения сбор - ударът с крак 
е по опасен от удара с ръка. 


ХВЪРЛЯНЕ 


Правилата при хвърлянето и съответните точки са 
същите както при удара с ръка. Ако обаче хвърлянето 
ти е успешно, противникът ти не получава щети, а на 
тебе ти се разрешава второ нападение: удар с ръка, 
или Крак; много по-лесно е да се удари съборен 
противник. Ако успееш във второто нападение, 
прибави 2 точки към нанесените от тебе щети върху 
противника. 


ИЗДРЪЖЛИВОСТТА НА НИНДЖА 


Започваш играта с 20 точки издръжливост. При всяка 
промяна вписвай ново получените точки в своя 
дневник. Точките ти за издръжливост вероятно ще са 
най-променливата ти величана, тъй като се променят 
при всяко твое нараняване, оздравяване и т.н. Когато 
стигнеш 0 или по-малко точки за издръжливост, 
умираш, което е и краят на твоето приключение. 


БЛОК 


Като нинджа, майстор на тай-джуцу, ти умееш да 
блокираш или отбиваш насочените към тебе удари с 
най-различни части на тялото си, най-често с ръце. За 
тази цел в ръкавите ти са съшити тънки и немного 
тежки железни пръчки, благодарение на които можеш 
да блокираш не само удари с ръце, но и с меч или 
други оръжия. Ако по време на битка са те ударили, 
можеш да решиш да блокираш удара и да не получиш 
щети. Хвърли два зара. Ако сборът е по-малък от 
твоята защита, указана в текста за съответната битка, 
значи успешно си блокирал удара и не понасяш щети. 
Ако сборът е равен или по-голям от твоята защита, 
получаваш щети по обичайния начин. При всички 
случаи, тъй като си изгубил време да блокираш, 
следващото ти нападение е по-неефикасно, защото 
противникът ти е имал време да реагира. Независимо 
дали блокът ти е успешен или не, извади 2 точки от 
точките си за удар с ръка, крак или хвърляне само за 
следващото си нападение. Помни, че можеш да 
блокираш единствено удари. 


ВЪТРЕШНА СИЛА 


Чрез медитация и неумолими тренировки ти си овладял 
умението да освобождаваш духовна или вътрешна 
сила от телесната й обвивка, също както днешните 
майстори по карате чупят цели камари от дъски или 
тухли. Във всяка битка, преди да хвърлиш заровете, за 
да определиш дали си уцелил или не своя противник, 
можеш да решиш да използваш вътрешната си сила. 
Ако постъпиш така, извади 1 от точките си за 
вътрешна сила. Тази точка се губи независимо дали 
ударът ти срещу противника е успял или не. Ако обаче 
успееш, удвояваш получения от хвърлените зарове 
сбор за размера на щетите, понесени от твоя 
противник. Когато вътрешната ти сила стане 0, вече не 
можеш да я използваш. Затова я употребявай мъдро и 
пестеливо! Започваш играта с 5 точки вътрешна сила. 


СЪДБА 

Късметът играе важна роля в твоето приключение и 
богинята на съдбата има голяма власт над света на 
Орб. Когато ти се каже да хвърлиш зарове на съдбата, 
хвърли два зара. Ако сборът е 7-12, имаш късмет и 
съдбата ти се е усмихнала. Ако сборът е 2-6, нямаш 
късмет и съдбата ти е обърнала гръб. В зависимост от 
твоя шанс прибави или извади получения сбор от 
точките си за съдба. Започваш приключението с 0 
точки за съдба. 


УМЕНИЯТА НА ПЪТЯ НА 
ТИГЪРА 


Цял живот си обучаван в нинджуцу. Обонянието, 
зрението и слухът ти са изострени почти до 
свръхчовешка сетивност. Умел си в обработката на 
дърво, преследваш всяка диря по-добре и от хрътка, а 
собствените си следи ловко прикриваш. Познанията ти 
за растенията и билките ти позволяват да се 
изхранваш навсякъде. Ти си на върха на физическото 
си здраве, можеш да тичаш по сто километра на ден и 
плуваш като риба. Цялостното ти обучение включва и 
езда, малко вентрилоквизъм, медитация, умението да 
не мърдаш с часове наред, усъвършенстване на 
равновесието, както и „Седемте начина да изчезнеш” 
или да се превъплътиш. Това последно умение изисква 
всестранна подготовка, за да може, ако се маскираш 
като жонгльор например, да владееш неговото 
майсторство. Най-много обаче си се учил да бъдеш 
потаен, да потъваш в сенките, да вървиш безшумно и 
да дишаш възможно най-тихо, благодарение на което 
се движиш нечут и невидян. Започваш играта с тези 
умения. Има още девет умения. Всеки нинджа се 
обучава в едно от тях - шурикен-джуцу. Него 
задължително трябва да приемеш, но можеш да 
избереш още три умения от изброените по-долу осем и 
да ги отбележиш в своя дневник. 


ШУРИКЕН-ДЖУЦУ 


Започваш приключението с 5 шурикена. Стилът, в 
който си се усъвършенствал, е „хвърлянето на звезди” 
- малки остри като бръснач метални дискове с форма 
на звезда. Тях можеш да хвърляш на разстояние до 
един метър с унищожителен ефект. Ако хвърляш 
шурикен, ще ти бъде указано числото за защита на 
противника, в когото се целиш. Хвърли два зара и ако 
сборът е по-голям от даденото защитно число, значи 
попадението ти е точно. В този случай хвърли един зар 
и прибави числото към вече получения сбор. Това е 
размерът на щетите, нанесени от шурикен, който 
трябва да извадиш от издръжливостта на твоя 
противник. Може да се окажеш в ситуация, при която е 
невъзможно да си Възвърнеш хвърления шурикен. 
Отбелязвай промените в техния брой в своя дневник, 
като зачеркваш всяка > изгубена звезда, "когато 
изразходваш всички, вече не можеш да си служиш с 
това умение. 


УЛАВЯНЕ НА СТРЕЛИ 


Това е умение, което изисква отлично зрение и 
рефлекси, точна преценка и безпогрешна координация 
на мускулите, ще ти даде възможност да отклоняваш 
или дори да улавяш във въздуха хвърлени срещу тебе 
оръжия като стрели и копия. 


АКРОБАТИКА 


Умението да скачаш високо във въздуха и да се 
движиш със салта, премятания на ръце, през глава и 
т.н. като гимнастик или акробат. 


ИМУНИТЕТ СРЕЩУ ОТРОВИ 


Това е свързано с вземане на малки дози от най- 
силните отрови, през дълъг период от време, при което 
бавно и постепенно се изграждат съпротивителните 


сили на организма. Така нинджа оцелява след опити да 
бъде отровен. 


ПРЕСТОРЕНА СМЪРТ 


С това умение, което изисква дълги и упорити 
тренировки, нинджа може, напрягайки волята си, да 
забави сърцебиенето и обмяната на веществата си, 
което го прави да изглежда мъртъв. 


ИЗКУСТВОТО ДА СЕ, ИЗПЛЪЗВАШ 


С това умение нинджа може да изкълчва ставите по 
цялото си тяло, правейки го по-гъвкаво, което му 
позволява да минава през много тесни пространства, 
както и да се освобождава от окови или вериги. 


ОТРОВНИ ИГЛИ 


Понякога наричани плюещи се игли. Нинджа с това 
умение може да сложи на езика си малки иглички, 
намазани със силна отрова, която действа при 
навлизане в кръвообращението. Като извива език 
назад и изплюва или издухва иглите, нинджа постига 
ефикасни резултати на разстояние до половин метър. 
Полезен начин за изненадващи атаки, при които 
нападателят често остава скрит за жертвата. 


ОТВАРЯНЕ НА КЛЮЧАЛКИ, 
ОТКРИВАНЕ И ОБЕЗВРЕЖДАНЕ 
НА КАПАНИ 


Умението да се отварят заключени врати, ковчези и т.н. 
Нинджа, овладял това умение, носи в джобовете на 
костюма си различни шперцове, сред които и малка 
сгъваема щанга. Обучен си също да забелязваш капани 
и с помощта на инструментите си да ги обезвреждаш. 


КАТЕРАЧЕСКО ИЗКУСТВО 


Изисква обширна подготовка в боравенето с въже, 


както и със специални обшивки за ръцете и краката, 
наричани „котки”. Куката във форма на котва, чиито 
четири остриета са обезшумени, е вързана за въже с 
дължина метър и половина. Куката се закача за стени, 
ниши и т.н., а нинджа се покатерва по въжето. 
„Котките” представляват скоби, от които стърчат остри 
шипове; завързани за дланите и > ходилата, те 
позволяват на нинджа да впие „ноктите” си в стени и 
да се качва по тях като муха, дори да лази по тавани. 


ИНСТРУМЕНТИТЕ НА НИНДЖА 


Освен снаряжението, което ще вземеш в зависимост от 
избраните от тебе умения. Като нинджа имаш също 
някои задължителни инструменти. Те са: 


НИНДЖА КОСТЮМ 


През деня обикновено ще си маскиран като пътник, 
просяк или нещо подобно. Нощем, когато изпълняваш 
мисия, обличаш своя костюм. Той се състои от няколко 
парчета черен плат. Едното парче се увива около 
гърдите и ръцете, а другите две - около всеки крак, 
като трите се връзват на кръста. Накрая дълго парче 
плат или качулка се омотава около главата. Като 
остават непокрити единствено очите. Обратната 
страна на костюма може да бъде бяла - за движение по 
заснежени повърхности, или зелена - за придвижване 
сред гори и полета. 


ЖЕЛЕЗНИ РЪКАВИ 
Във всеки от ръкавите на твоя костюм, от лакътя до 
китката, са зашити четири тънки железни пръчки или 
ленти. С тях ти можеш да отбиваш удари от меч или 
други хладни оръжия. 


ДИХАТЕЛНА ТРЪБА 


Направена от бамбук, тя може да се използва като 


шнорхел, позволявайки ти да останеш под водата 
продължително време. Може да служи и като тръба за 
издухване на отровните игли, изстрелвайки ги на по- 
големи разстояния. 


ГАРОТА 


Специализиран нинджа инструмент за усмъртяване; 
представлява тънка тел, с която се убиват врагове чрез 
удушване. 


ВЗРИВНА СМЕС 


Този прах, хвърлен в какъвто и да е източник на 
пламъци, поражда ослепителна светкавица. Ще ти 
стигне само за един път. 


КРЕМЪК И ОГНИВО 


Използват се за запалване на огън. 


РИБА-ПАЯК 


Осолена и консервирана, тази силно отровна риба се 
използва за получаване на смъртоносната отрова, с 
която се намазват отровните игли; също служи за 
премахване на всякакви кучета и твари, охраняващи 
различни обекти. 


ПРИМЕРИ 


Първи пример: 
Да приемем, че започваш играта със следните точки: 


удар с ръка 0 
ритник 2 
хвърляне и: 
съдба 0 
вътрешна сила 5 
издръжливост 20 


Налага се да се сражаваш с: 


ВЪРКОЛАК 
Защита срещу удар с ръка: 6 
Издръжливост: 14 
Щети: Тзар + 2 


Хвърляш два зара, а сборът на получените числа е 
2+35. Тъй като 5 е по-малко от 6 (защитата на 
върколака), ударът ти е неуспешен и той те напада. В 
текста е указано, че твоята защита срещу атаката му е 
7. Хвърляш два зара и получаваш 3+6 + 9, което е по- 
голямо от твоята защита, следователно си ударен. За 
да разбереш размера на нанесените ти щети, хвърляш 
един зар и получаваш 2, към което прибавяш 2, или 
общо 4 (Щети 1 зар + 2). Вадиш това число от своята 
издръжливост: 20-4-16. 16 е новата ти издръжливост. 
Освен това извади 5 от точките си удар с ръка, тъй 
като не успя да удариш върколака: 0-5--5; получаваш 
отрицателен резултат, който по късно трябва да 
наваксаш. 

Ако решиш да използваш блок срещу удара на 
върколака, хвърли два зара: 1+5-6. Това число е по- 
малко от 7, твоята защита в битката с върколака, 


следователно успешно си блокирал удара му и не 
търпиш никакви щети. Не забравяй, че независимо 
дали блокът ти е успешен или не, трябва да извадиш 
по 2 от точките си за всички техники само за 
следващата битка. 


Втори пример: 
С новите си стойности влизаш в друга битка. 


ГОЛЕМ НА ПЛЪТТА 
Защита срещу ритник: 5 
Издръжливост: 25 
Щети: 2 зара 


Решаваш да използваш вътрешна сила и вадиш 1 от 
точките си за вътрешна сила: 5-1-4. Хвърляш два зара: 
6+5+11. Към това число прибавяш 2, защото ритникът 
е по-опасен от удара с ръка, и получаваш 13. Ударът ти 
е успешен, защото 13 е по-голямо от неговата защита 
5. Хвърляш още един зар и получаваш 3, което 
прибавяш към 13 и постигаш 16. Удвояваш това число, 
защото си употребил вътрешна сила. Вадиш 32 от 25, 
което е издръжливостта на Голем. Тъй като резултата 
е по-малък от 0, ти си го победил и минаваш на 
указаната глава. 

Освен това трябва да прибавиш 13 към точките си за 
ритник: 2+13+15. 

Вървиш до Магистъра на зората през нажежените 
червени пясъци към Каменния храм. Тигровите глави 
на огромните позлатени врати те гледат злокобно, 
докато изкачваш мраморните стъпала; очите им - 
безценни огнени опали - проблясват с червеникава 
светлина. Магистърът казва: 

- Храмът ще изгуби най-силния си закрилник. 

Ти се сепваш и слагаш ръка върху неговата, но той 
продължава: 

- Не, не аз, а ти, Отмъстителю, си този, който отново 
трябва да ни напуснеш. 

Готвиш се да протестираш, но не можеш да избегнеш 
съдбата си, затова изчакваш да чуеш какво ще ти 
разкрие Магистърът. Вратите на храма се отварят пред 
вас, послушниците ви се покланят и вие пристъпвате в 
хладината и притулената светлина на храма. Докато 
минаваш край тигровите глави, белегът по рождение 
на бедрото ти внезапно те засърбява и инстинктивно 
покриваш с длан подобния на корона знак. 

- От четири поколения насам - подхваща Магистърът - 
първородният син във вашия клан носи белега на царя 
мисионер. Баща ти се казваше Зегед и бе управник на 
един голям град в Човешките предели, наречен 
Ирсмункаст - последната крепост на човешкия род, 
преди Процепа, известен също като Недрата на Орб. 
Баща ти бе един от Синода на пазителите на знания 
или Мъдреците от Серакуба, но стана мисионер, за да 
разпространява словото на Куон > Изкупителя по 
Човешките предели. Той стана първосвещеник в храма 
на Куон в Ирсмункаст и след време, заради своята 
мъдрост и справедливост, бе провъзгласен за цар. 
Управляваше с милост и добро, беше обичан от всички, 
освен от поклонниците на Върховния принцип на злото 
Немезида, както и от шайките крадци и главорези, 
които се сбират във всеки голям град. Ала когато 


монасите от храма на Алената богомолка пожелаха 
край храма на Аватар Единствения да построят 
светилище, посветено на Вайл, баща ти им се 
противопостави. Той бе воин. прочут с бойните си 
изкуства, ала намери достоен противник в лицето на 
Магистъра на пламъка Яемон, който го уби. Затова ти 
избрах подходящо име Отмъстител, защото макар и 
вече да отмъсти за смъртта на баща си, сега трябва да 
си > възвърнеш короната, която по право > ти 
принадлежи. Трябва да пропъдиш жестокия Узурпатор 
и да царуваш на негово място. 

Магистърът ти подава печата на баща ти, върху който 
е изобразен крилат кон на шахматен фон. Иди на 14. 

Започваш да разказваш на Дорей льо Жун за себе си. 
Той те слуша със съчувствие и ти му се разкриваш 
напълно. Той ти пожелава успех в мисията ти да 
отнемеш властта на Узурпатора и те поканва да се 
качиш на коня пред него, което ти с радост сторваш. 
Сетне подкарва кобилата встрани от Процепа по 
посока на Ирсмункаст. Скоро насочва разговора към 
темата за Куон Изкупителя. Става ти ясно, че той 
страстно се интересува от теология и в един момент - 
когато обръщаш глава, за да го погледнеш улавяш в 
очите му пламъче на чист фанатизъм, който е така 
себеотдаен, че те плаши. Най-накрая той казва: 

- Не е достатъчно обаче да се кланяш на Куон 
Изкупителя, защото той проявява еднаква търпимост 
към поклонниците на бога на хаоса - Битан Свободния, 
както и към поклонниците на Ео, принц на мира и 
благото. 

Многословните поучения на младия мъж започват да 
стават малко > досадни. Какво решаваш: да му 
отвърнеш, че Куон олицетворява не само доброто, но и 
законността и че ти смяташ за свой дълг да 


посвещаваш и други в тази вяра (155) или деликатно 
назидаваш младежа с думите, че свободният дух е по 
свободен да прави добро (169)? 

И за секунда не забавяш ход, докато зад тебе остават 
петнадесетина километра, през което време Легионът 
на меча на обречеността е изгубил дирята ти, затова 
сега спираш, за да разгледаш кожената торбичка на 
Хонорик. В нея има лековита течност, затворена в 
кристално шишенце. Можеш да я изпиеш, когато по- 
желаеш, само не по време на бой, и с нея да 
възстановиш 10 изгубени точки издръжливост. Обърни 
на 13. 

На сутринта Глайвас споделя с тебе, че според него 
Демонът от ямата е бил объркан от елфите, които също 
са вълшебни същества и затова са успели да 
въздействат върху чудовището така, че престоят му в 
плоскостта на живота, тоест на Орб, е станал 
достатъчно болезнен, за да го прокуди. Скоро след 
изгрев слънце поемате отново на път. Иди на 414. 

Тичаш с лека стъпка в посока, противоположна на 
изгряващото слънце и новия ден, когато пред погледа 
ти се изпречва фигура, седнала с кръстосани крака 
край пътеката. Приближавайки, виждаш, че очите на 
мъжа са затворени в безмълвна медитация. До него 
лежи нагината - дълга алебарда със закривано острие. 
Тялото му е покрито от пищна алена дреха, която 
скрива ръцете. При твоето приближаване той отваря 


очи и те поглежда, поздравявайки те с усмивка. Лицето 
му е почти квадратно, а вратът - мускулест и дебел. 
Двете му зелени очи като че ли проблясват със 
злонамерен хумор. Той се изправя на крака и ти кимва. 
Сетне захвърля дрехата си. под която виждаш ярко 
червените панталони и широко сетре на монасите от 
ордена на Алената богомолка, последователите на 
Вайл. Отстъпваш крачка назад. готвейки се за бой, ала 
монахът само се усмихва. През гърдите му е препасан 
кожен колан, който придържа няколко кинжала. На 
гърба му има къс лък със странно извита форма, а от 
кръста му висят десет стрели, украсени с яркоцветни 
пера. Той проговаря със стържещ, прегракнал глас: 

- Добре дошъл. Отмъстителю. Ние от > Алената 
богомолка чухме, че отново бродиш из Човешките 
предели. Надявах се, че ще минеш насам. Ти си 
навлече гнева на някои много силни люде и, ъ-ъ, на 
някои божества. Време е да отмъстим за смъртта на 
нашия Магистър Яемон и за злините, които ти причини 
на нашия Велик бог Вайл - непобедим майстор на 
невъоръжения бой и глашатай на сатанинското слово. 
За тази цел, разбира се, е необходима твоята смърт. 
Затова аз - Майсторът на оръжията Айгучи, известен на 
някои като Кинжалът, ще ти видя сметката. Няма обаче 
сега да си разменяме удари тук като прости селяни. 
Пък и би могъл твърде 


лесно да ми се изплъзнеш. Не, ще се бием на дуел! 
Чувал си за Арената на Васч-Ро. нали нинджа? Не си? Тя 
се намира недалеч оттук, отвъд следващия хребет, и се 
поддържа от легионерите на меча на обречеността - 
там провеждаме дуелите на честта. 

Той замлъква за миг, сетне с отекващ > глас 
продължава: 

- Отмъстителю, аз те каня на дуел и призовавам силата 
на съдбата в Арената на Васч-Ро. 

Няколко секунди наоколо се възцарява гробна тишина 
сякаш наистина бе призовал някакви странни сили. 

- В Арената на Васч-Ро, нинджа. аз ще ти докажа, че 
Куон е напълно безсилен пред лицето на учението на 
Вайл. 

Ще приемеш ли предизвикателството на Айгучи (70) 
или ще решиш, че не можеш да си позволиш ненужни 
рискове и ще продължиш по пътя си (25)? 

Озовал се отново на улицата, обмисляш къде да идеш 
сега. Ако тази вечер вече си посетил трите най-големи 
хана или не желаеш да посещаваш друг, ще се върнеш 
в храма на Куон (417). В противен случай можеш да 
посетиш „Пречистваш пламък”, ако още не си бил там 
(105), странноприемница „На ръба”, при положение, че 
не си бил там (78) или „Река на зверовете" (62). 

Проправяш си път през гробището до гробницата на 
лорд Калмон. Влизаш през пищно украсения портал 
към тъмното помещение отдолу. Вадиш факла и я 
запалваш. Тя  припламва с > пращене, “изпълва 
гробницата с трепкащи червеникави отблясъци и 
осветява единствения саркофаг, поставен в средата на 
това прастаро помещение. Приближаваш до стената 


зад саркофага и дръпваш  кованото желязо на 
поставката за факли. Чува се приглушен грохот и част 
от стената се плъзва встрани. Механизмът е добре 
смазан и по стената няма прах. Явно този вход е 
използван наскоро, а може би се ползва редовно. От 
другата страна на отбора няколко грубо изсечени 
стъпала се губят в тъмното. Слизаш по тях и стигаш до 
коридор; подът е застлан със студен калдъръм, а 
светлината от факлата, движейки се като грейнало 
кълбо, осветява нарисувани по стените стенописи. Те 
изобразяват сцени на битки между хора и най-различни 
твари: оркове, зли самодиви, циклопи и други 
страховити чудовища. По дрехите на много оТт 
човешките воини разпознаваш герба на своето 
семейство. След малко стигаш до края на коридора - от 
тъмнината отвъд те дели сводест отвор. 

Ако имаш лотосов цвят от нефрит, подарен ти от твоя 
съюзник Голспийл, обърни на 16. Ако не, прехвърли се 
на 28. 

Отвеждат те в двореца и те оковават в затворническа 
килия до сутринта. Въпрос само на няколко минути е 
да разхлабиш веригите. С хитрост > примамваш 
стражата да се приближи до решетката, след което 
промушваш ръце през железата и го сграбчваш за 
косата. Удряш главата му в желязото, при което той 


губи съзнание. Достигаш халката му с ключовете, 
освобождаваш се от килията и успяваш да се 
покатериш през градинската стена на двореца малко 
преди зазоряване. Целият ден се криеш на покрива на 
една близка къща, но на свечеряване се връщаш на 
мегдана и тръгваш да търсиш храма на Куон по 
другата главна улица на изток. Отиди на 269. 

Завърнал се отново в храма на Куон, казваш на 
Върховния магистър, че ще опиташ да отнемеш живота 
на Узурпатора утре, когато той ще раздава правосъдие 
за още оклеветени невинни хора, призовани в тронната 
зала. Върховният магистър те осведомява, че 
подземията, за които е говорила гадателката, водят 
право до тронната зала и ти се съгласяваш, че това ще 
е идеалният начин за нападение срещу нищо 
неподозиращия Узурпатор. Върховният магистър те 
предупреждава, че хората разправят страховити неща 
за ужасите, които се таят в недрата на двореца. Той 
обаче знаел един таен вход към подземията. Ако 
издириш гробницата на отдавна починалия лорд 
Калмон в гробището и дръпнеш надолу поставката за 
факли в стената зад надгробната му плоча, пред тебе 
ще се отвори вход. Той ти съобщава и за друго, което 
ще ти помогне. При него идвала една от гадателките 
от мегдана и му предала послание. Изглежда, че в 
мавзолея на някакъв бивш владетел на Ирсмункаст се 
намира диадема, която притежава магическа сила 
срещу Узурпатора. Казваш на Върховния магистър, че 
сигналът за нападението на монасите ще бъде 
свалянето на Узурпаторския флаг от двореца. Когато 
привършваш с приготовленията си, се оттегляш да 
медитираш, а сетне да поспиш. На сутринта тръгваш 
сам към гробището, размишлявайки върху последните 
думи на Върховния магистър към тебе: „Сбогом и 


помни, Отмъстителю, мнозина преди теб са опитвали 
да убият Узурпатора, ала не са успели. Куон да бъде с 
тебе.” Продължи на 7. 

Изчакваш Айгучи да замахне с алебардата към тебе, 
мушваш се под извитата му ръка, като по този начин 
избягваш острието, извърташ се и, съсредоточавайки с 
вик вътрешната си сила, удряш с «тигрова лапа» 
ръкохватката. Извади 1 от точките си за вътрешна 
сила. Трябва да хвърлиш сбор по-голям от 6, за да 
уцелиш ръкохватката на алебардата; защитата на твоя 
противник е 6. Ако успееш, обърни на 177. Ако не, 
мини на 126. 

Предлагаш на Дорей льо Жун да се отдалечите от 
Недрата на Орб. Ако решиш да му се довериш и да му 
разкажеш кой си и каква работа имаш в Ирсмункаст, 
мини на 2. Ако предпочиташ да запазиш тези неща в 
тайна, иди на 47. 

Светкавично поставяш игла в устата си и я изстрелваш 
срещу него. Той се дръпва назад учудено и иглата се 
забива в ръката му. Той я гледа втренчено за момент, а 
сетне издава тих стон, който > прераства в 
проглушителен писък с проникването на отровата в 
тялото му. Полита назад, после започва да се съвзема, 
а писъците му се заменят от тежко дишане, докато 
поема големи глътки въздух. Той втренчва в тебе 
поглед, яростно присвил очи. 

- Ще ми платиш за това - прошепва той. 


Можеш да си отбележиш, че е изгубил 4 точки 
издръжливост. Внезапно той изръмжава. Устните му се 
опъват назад, оголвайки зъбите, и неочаквано 
челюстта му се разтяга, разкъсвайки със звук на 
цепеща се влажна плът черепа. Зъбите му порастват 
пред очите ти, а кучешките се издължават и 
закривяват. По кожата му изниква козина, която 
покрива тялото; ръцете и краката му щракат и 
потръпват, докато костите наедряват и се издължават 
в завършващи с нокти лапи. Очите му пламтят със 
свирепа жестокост и се превръщат в котешки цепки, а 
зениците му стават кръвясало червени. Ти стоиш 
вцепенен за миг, докато пред очите ти един човек се 
превръща във вълк. След това върколакът отмята 
назад глава и надава вой - провлачен пронизителен 
зов, който смразява кръвта ти и те изпълва със страх. 
Сетне той застава на четири крака и скача към тебе с 
диво озъбено ръмжене. Това сякаш те изважда от 
вцепенението и почти изцяло по инстинкт пристъпваш 
към действие. Ако владееш акробатически умения и 
желаеш да го прескочиш, докато те напада, обърни на 
341. Ако притежаваш шурикен, изработен от сребро, и 
желаеш да го хвърлиш, продължи на 200. В противен 
случай какво ще използваш: «железен юмрук» (67), 
удар с ръка «двузъба мълния» (219) или хвърляне 
«тигрови зъби» (364)? 

Знаеш, че слухът за твоето пристигане в Човешките 
предели сигурно вече е плъзнал надлъж и нашир, 
затова решаваш да завиеш на югоизток покрай 
хълмовете Бароу Суейлс с надеждата да запазиш 
своето местонахождение забулено в тайнственост. 
Движиш се през красива местност от хълмисти морави 
и долини, в които се гушат селца. Очакваш наоколо да 
чуваш летните звуци на дивите животни, ала зимата 


сякаш е настъпила по-рано и птиците са отлетели за 
топлите земи на юг от планините Хорн. По пладне се 
натъкваш на един язовец, свит без видима причина 
сред гниещите ланшни листа. Обзет от лоши 
предчувствия, забързваш стъпка, неумолимо 
покривайки километър след километър. Поел в тази 
нова посока, стигаш до място, откъдето се виждат 
кубетата и кулите на голямо селище. Това е град Кули 
на поличбите, който е по-голям дори от град 
Обреченост - най-голямото селище в Човешките 
предели. Кули на поличбите е разположен сред море от 
вълнисто жито край брега на река Зеленокръвна. 
Решаваш да не губиш време да се отбивай в града и 
свиваш към хълмовете. Обърни на 27. 

- Но аз не разбирам нищо от владетели и управници - 
протестираш ти. 

- Въпреки това - казва Магистърът на зората - ти 
доказа, че си по силен и от най-силните на Орб и това е 
твоята съдба. Ако някой е в състояние да заличи 
злините. причинени от Узурпатора на бедните хорица в 
Ирсмункаст, това си ти. Куон ще те напътства, а аз ще 
те науча на каквото мога - не в държавните дела, 
където ще трябва да се ръководиш от собствената си 
мъдрост, а в Пътя на тигъра. Можеш да изучиш или 
някое от уменията, които още не си овладял, или едно 
от двете изкуства, които аз единствен засега знам. Те 
са шин-рен - тренировка на сърцето, и бойните умения 
на юби-джуцу, или поразяване на нервната система. 
Шин-рен, или трениране на сърцето, ще ти помогне да 
изостриш инстинктите си до степен, в която ще можеш 
да „прочиташ” хората като разтворена книга. Ще 
изучиш езика, с който говори тялото, ще разбираш за 
какво мисли даден човек по стойката му, по начина му 
на дишане, по движението на очите и по привичните 


му жестове. От пръв поглед ще проумяваш и най- 
обърканата ситуация и ще действаш по адекватен 
начин, ще виждаш всеки изход и всяка появила се 
възможност. В добавка ще можеш да издържаш на 
жега, студ, дъжд, глад, жажда и болка, ще овладееш 
чувствата си повече от всякога. Юби-джуцу е най- 
смъртоносното умение, познато на монасите на Куон 
след копо-джуцу, или чупене на кости. Юби-джуцу е 
бойно изкуство за поразяване на нервната система. Ще 
се научиш да поразяваш и убиваш чрез най-леко 
докосване с пръсти на жизнените нервни центрове - 
една техника, която е особено полезна, когато си 
нападнат от множество противници едновременно, или 
срещу някой страховит човешки враг. Ако поискаш да 
научиш шин-рен, обърни на глава 26. Ако решиш да 
овладееш юби-джуцу, мини на глава 39. А ако 
предпочиташ да усвоиш някое друго умение от Пътя на 
тигъра, иди на глава 50. 

Пътуването ти минава без премеждия; по-голямата 
част от времето прекарваш в медитация и упражнения, 
като се подготвяш за изпитанията, които знаеш, че 
скоро ще те връхлетят. Търговецът на подправки те 
превежда през морето до южния нос на Острова на 
изобилието в пристанище Ига. Сега ще трябва да се 
насочиш на север към пристанището Лемне и оттам с 


кораб да се придвижиш до земите на Орб и Човешките 
предели. Докато пътуваш на север през изобилните и 
плодородни полета, си мислиш колко мирни са станали 
тези земи, откакто за последен път беше тук. Киямо, 
шогунът на Острова на изобилието, очевидно е 
положил много усилия, откакто за последен път му 
гостува. Няколко дни по-късно, вече в околностите на 
Лемне, стигаш до кръстопът, откъдето се разклонява 
пътят за двореца на Киямо в планините, и ти решаваш 
да го посетиш. Той е твой стар приятел и може да ти е 
от полза в мисията. Скоро стигаш портите на двореца 
на Киямо, разположен в плитка долина между два 
планински върха. Казваш на стражата - двама самураи 
в лъскави чербени доспехи - че си Отмъстителят от 
Острова на безметежните сънища и че желаеш да се 
видиш с шогун Киямо. Веднага след това те въвеждат в 
продълговата стая от лакирано дърво. Край стените са 
строени въоръжени самураи. Киямо е седнал със 
скръстени крака пред ниска масичка, а до него стои 
главният му съветник Оникаба. Хвърли два зара, за да 
провериш благосклонността на Киямо. Ако сборът е от 
2 до 6, иди на 304. А ако еот 7 до 12, мини на 271. 

Минаваш през сводестия отвор. Факлата осветява 
естествена пещера и още един сводест проход в 
отсрещната стена. Внезапно долавяш лек шум и близо 
до срещуположния свод пламва фенер, от който се 
стряскаш. Там е застанал мъж - невъоръжен и съвсем 
гол, като се изключи парчето плат около бедрата му. 
Той е слаб и длъгнест, а тъмните му очи сякаш блестят 
със злокобно сияние под слабата светлина. Не можеш 
да не забележиш, че е необикновено космат. За миг 
мълчаливо се гледате. Сетне той прави бавна стъпка 
към тебе, после втора, движейки се с голяма 
решителност и без да откъсва очи от твоите. Когато е 


близо до тебе, виждаш трепкащата светлина на своята 
факла да се отразява в очите му и сякаш надзърваш 
право в горящата му душа. Той спира на четири метра 
от тебе и се отпуска в полуклекнало положение, свил 
лакти към кръста и вперил изпепеляващ поглед в тебе 
сякаш жадува за нещо, което единствен ти можеш да 
му дадеш. Сетне изръмжава, оголвайки едри и остри 
зъби, проблясващи под пламъка на факлата. Накрая 
проговаря бавно с дълбок и мек глас, който звучи почти 
като мъркане: 

- Привети. Ти навярно си законният управник на 
Ирсмункаст. Голспийл ми разказа Всичко за тебе. 

Той стои неподвижен, сякаш вкаменен, и единствено 
челюстите му се движат. Ако владееш умението шин- 
рен, мини на 37. Ако не, обърни на 242. 

Тъй като не избра да изучиш някое от уменията, 
известни само на Магистъра на зората, разочарован 
той те прехвърля за обучение при другите наставници. 
Те те подготвят, полагайки големи усилия, в избраното 
от тебе ново умение в продължение на седмици, през 
което време ти не правиш почти нищо друго освен да 
се упражняваш и да се молиш на Куон да ти позволи да 
овладееш до съвършенство изучаваното изкуство. 
Отбележи новото си умение в дневника. Продължи на 
291. 

Съзнанието ти отново заема естествената си обител в 
пребитото ти тяло и, виждайки го да мърда, Глайвас се 
втурва към него. Той те полага внимателно на мекия 
килим от борови иглички и докато прилага лечебните 
си умения, те пита какво стана. Възвръщаш си 6 точки 
изгубена издръжливост, но болката пречи на съня ти. 
На сутринта ти настояваш, че си достатъчно добре, за 


да продължите пътуването, и двамата поемате скоро 
след изгрев слънце. Обърни на 414. 

Ако имаш жълто порцеланово цвете, иди на 49. Ако не, 
си проправяш път между покварените на вид клиенти 
към малката масичка за шах и известно време се 
правиш, че разучаваш някаква шахматна задача. Скоро 
след пристигането ти разговорите се подновяват и 
срещу тебе сяда младеж със сиво елече и тесни 
опънати панталони. Той налива две чаши вино и 
предлага да  изиграете една партия. Съзирайки 
възможност да се запознаеш с някой, който не е 
селянин, ти с готовност приемаш. Той ти отстъпва 
белите фигури, но > въпреки това ти играеш 
необикновено отбранително с пешките. 

- Предпазлив сте като девица воин на Щита - 
коментира твоят противник. - Да не би да сте 
поклонник на Дама? 

Ти поклащаш невинно глава, а една жена с изскубани и 
наново изрисувани вежди от близкото кресло се 
засмива и казва: 

- Слава на бога-зло за това! Успехите им с меча и без 
това са твърде големи, за да започнат да ни бият и на 
шах. 

Някои от войниците й отправят викове на упрек, но тя 
само махва с черното си дантелено ветрило към тях: 

- А защо не можете да им попречите да правят паради 
и обучения сякаш те владеят града? 

Тези думи предизвикват враждебни протести, но 
жената не им обръща внимание и се опитва да се скрие 
в играта ви. Твоят противник се представя като 
Радзивил, а жената е Електра. Известно време те 
обсъждат тихичко - без да те изключват от разговора - 
лошите чувства към Узурпатора, които витаят из града. 
Накрая Радзивил се обръща към теб с въпроса: 


- Вие какво мислите? Време е да дойде нов господар в 
Ирсмункаст. 

Ще се съгласиш ли с тих, но сърдечен тон, 
отбелязвайки, че познаваш възможен кандидат за този 
пост (84) или ще кажеш, че Ирсмункаст ти се струва 
достатъчно хубав и уреден град (98)? 

С мълниеносно движение на ръката ти запращаш 
въртящ се шурикен към него. Той се сепва изненадан. 
Улучваш право в целта. Шурикенът се забива в рамото 
му и той надава пронизителен писък от болка. Хвърли 
един зар и си отбележи, че той е изгубил полученото 
число от своята издръжливост. „Внезапно “той 
изръмжава. Устните му се дръпват назад, оголвайки 
зъбите, и неочаквано челюстта му се > разтяга, 
разкъсвайки със звук на цепеща се влажна плът 
черепа. Зъбите му порастват пред очите ти, а 
кучешките се издължават и закривяват. По кожата му 
изниква козина и покрива тялото; ръцете и краката му 
щракат и потръпват, докато костите наедряват и се 
издължават в завършващи с нокти лапи. Очите му 
пламтят със свирепа жестокост и се превръщат в 
котешки цепки, а зениците му стават кръвясало 
червени. Ти стоиш вцепенен за миг, докато пред очите 
ти един човек се превръща във вълк. След това 
върколакът отмята назад глава и надава вой - 
провлачен пронизителен зов, който те ужасява и 
изпълва сърцето ти със страх. Сетне той застава на 
четири крака и скача към тебе с диво ръмжене. Това 
сякаш те изважда от вцепенението и почти изцяло по 
инстинкт пристъпваш към действие. Ако владееш 
акробатически умения и желаеш да го прескочиш, 
докато те напада, прехвърли се на 341. Ако 
притежаваш шурикен, изработен от сребро, и желаеш 
да го хвърлиш. продължи на 200. В противен случай 


какво ще използваш: «железен юмрук» (67), удар с 
ръка «двузъба мълния» (219) или хвърляне «тигрови 
зъби» (364)? 

Най-сетне зърваш устието на река Сивокостна. Корабът 
се плъзва край пристанище Илвонтор и поема нагоре 
по виещия се ръкав към големия град Тор. Там 
моряците хвърлят котва край кея за товарене на жито 
и ти ги инструктираш да разпродадат товара си и да 
закупят нова стока, преди да отплават обратно, за да 
създадат впечатлението, че са търговци. Тор е огромен 
град с половин милион жители, но ти знаеш, че твоят 
приятел рейнджърът > Глайвас живее на > улица 
„Храмова”. Отправяш се натам и по пътя минаваш 
първо край една църква, посветена на Васч-Ро, бога на 
сраженията на живот и смърт, а сетне край друга, 
построена в чест на Морейн, бог на Империята. Самият 
Глайвас се кланя на Прамайката, но градската му къща 
се намира отвъд храма на Аватар Единствения. Ако 
владееш умението шин-рен, иди на 407. Ако не, обърни 
на 393. 

Затичваш се към Айгучи и със скок във въздуха се 
опитваш да нанесеш падащ ритник, след което да 
обвиеш с крака главата му, но той е много бърз. 
Отскача назад и замахва към краката ти с острието на 
своята нагината, разрязвайки дълбоко левия ти прасец. 
Губиш 4 точки издръжливост. Ако все още си жив, 


осъзнаваш, че никога няма да се доближиш достатъчно 
до Айгучи, за да го хвърлиш, поради по-широкия 
защитен периметър на дългата му алебарда. Докато ти 
се изправяш, той се хвърля, насочил към тебе високо 
вдигната си нагината. Отскачаш встрани и можеш 
отново да нападнеш. Ще атакуваш с удар с ръка 
«тигрова лапа» (38), ритник «тигров скок» (56), или ще 
изчакаш удобен момент и с помощта на вътрешната си 
сила ще се опиташ да прекършиш на две алебардата 
на Айгучи (10)? 

Обръщаш гръб на опасностите на Процепа, ала краката 
ти вече не те държат. Принуден си отново да се биеш с 
надеждата този път да успееш действително да го 
унищожиш, но вече нямаш сили да победиш могъщото 
чудовище. Възлестите му юмруци се затягат около 
врата ти и ти издъхваш от задушаване. 


24 


Хвърляш се след скитника и сграбчваш робата му, 
сякаш за да го удушиш, ала от всички страни на 
калдъръмения двор към тебе се втурват войниците на 
Узурпатора. Пускаш скитника, но в ръката ти остава 
жълто порцеланово цвете, изпаднало от дрехата му. 
Отбележи тази придобивка в дневника си. Правиш 
салто над главите на войниците и излизаш през 


сводестия портал, след което ги изгубваш из тъмните 
улички, озовавайки се накрая на мегдана. Този път 
решаваш да поемеш по улицата, водеща на изток 
(269). 

Очите на поклонника на Вайл се ококорват от 
учудване, когато отхвърляш неговото 
предизвикателство, но сетне се усмихва самодоволно. 

- Така да бъде, нинджа. Нека бъде плодотворно 
пътуването ти - казва той лукаво. Сетне минава край 
тебе и поема към > град > Обреченост. “Тъкмо 
размишляваш за странното му неагресивно поведение, 
когато за миг необяснимо изтръпваш от студ и те 
облива вълна на гадене. Съдбата те е проклела, 
защото отхвърли предизвикателството на Арената на 
Васч-Ро, и ти е обърнала гръб. При следващите три 
хвърляния на зарове на съдбата ще претърпяваш 
неуспех. Отбележи това в дневника си. Унило 
продължаваш пътя си към Ирсмункаст-край-Процепа. 
Обърни на 416. 

Магистърът на зората казва: 

- Добър избор. Отмъстителю, ще те науча на каквото 
знам от шин-рен, тренировка на сърцето. Прекарваш 
много седмици в неговата компания, изучавайки 
тайните знания. Той има железен контрол върху 
чувствата си, може да върви бос по нажежени въглени, 
а накрая двамата с него постите в продължение на 
двадесет дни, без да усетите глад. Досега не си 
подозирал, че такива дребни неща като стойката на 
главата или начина, по който премигваш, издават 
толкова много за душата ти. Ала сега езикът на тялото 
ти е познат и ти можеш от пръв поглед да четеш в 


сърцата на хората. С радост установяваш, че повечето 
обитатели на Острова на безметежните сънища са 
честни и открити хора, които нищо не крият. Отбележи 
в дневника си, че си овладял умението шин-рен и мини 
на глава 291. 

Изтощен след премеждията през деня, на мръкване 
спираш при хълмовете Бароу Суейлс и се приготвяш за 
сън. Застиналият покой, който цари навсякъде около 
теб, е зловещ. Цял ден не си видял дори един заек, а те 
обикновено с десетки се разбягват, подплашени от 
стъпката ти. Тук-там виждаш хралупите им и по това 
време на деня би трябвало да са излезли да пасат. 
Спиш неспокойно; насън чуваш тихи стонове - виждаш 
себе си преди много време, ридаещ при вестта за 
смъртта на твоите родители. Сетне в съзнанието ти 
изплува една > фигура, „гпо-ужасна и от  най- 
смразяващите ти кошмари. Отпърво виждаш само нещо 
като сянка, поръбена с блещукащи тъмни пламъци, 
сетне сянката придобива очертанията на същество 
високо стотици метри и с лице на ястреб. Кожата му е 
сребриста, а очите - два черни кладенеца. Огънят, 
покриващ самурените му одежди, отблясва в лилаво. 
Това е Немезида - повелителка на Пречистващия огън. 
Върховен принцип на злото, най-могъщата сред злите 
богове - и мощта на нейната мисъл е насочена към 
тебе. А в настоящия момент едно чудовище със 
свръхестествени сили откликва на нейния 308. 
Прехвърли се на 40. 

Минаваш през сводестия отвор и факлата ти осветява 
естествена пещера, хвърляйки хиляди трепкащи сенки 
по стените. Право напред съзираш втори сводест 


проход. Прекосяваш пещерата, наострил очи и уши за 
изненади, но наоколо е тихо. Минаваш през втория 
свод и 


продължаваш > нататък. След няколко метра до 
ноздрите ти достига отвратителна воня, а нагоре по 
тунела дочуваш странно ръмжене. След един завой 
съзираш светлина в далечината. Бързо угасяваш 
факлата и безшумно се прокрадваш към светлото 
петно. Скоро, скрит в сенките на тунела, надникваш в 
голямо квадратно помещение, издълбано в камъка. В 
средата гори огромен огън, от който излизат гъсти 
облаци дим и се губят някъде нагоре в тъмнината. 
Около огъня са подредени две дълги дъбови маси, 
обсипани с всякакви питиета и храни, главно меса 
-полусурови и нагризани. Край масите седят три едри 
звяра, облечени в мазни кожени доспехи, а до краката 
им лежат големи дървени боздугани. Те са тлъсти и 
безформени, кожата - сиво зеленикава на цвят, 
сипаничева и обсипана с брадавици. На месестите им 
лица има широки сплескани ноздри, а под тях изгнили 
зъби. Огромните им бради са сплъстени от нечистотии. 
Разпознаваш ги като пещерни тролове. Онова, което 
предизвиква интереса ти, са опушените и лекьосани 
ливреи, в които са облечени, защото на гърдите е 
изобразен гербът със символа на Узурпатора - елен със 
спираловидни рога. Изглежда, тези пещерни тролове 
са на служба при него, скрити на сигурно тук, долу, ала 
готови да бъдат извикани при нужда. Сега те се 
наливат с алкохол и спорят помежду си с почти 
нечленоразделно животинско ръмжене. Зад тях 
виждаш още един свод, където > продължава 
коридорът. Друг изход не забелязваш. Трябва да се 
опиташ да минеш покрай тях. Ако владееш 
катерачески умения, можеш да опиташ да излазиш 
нагоре и, скрит в сенките, да обиколиш пещерата до 
изхода (94). Ако не владееш това умение или не 
желаеш да прибягваш към него, можеш със скок да се 
озовеш до огъня, да хвърлиш вътре малко от взривната 
си смес, а след това с втори скок да стигнеш изхода 
(102). 

Ръцете ти изпускат камъка и ти политаш надолу в 
бездната към смъртта си. Голем превръща мъртвото ти 
тяло в кайма с тежките си като чукове юмруци. 

Дяволите стесняват кръга около тебе. Всички заедно са 
прекалено силни за тебе. Внезапно се разнася стържещ 
звук на гранит върху мрамор - статуята на богиня Дама 
е оживяла. Ти се скриваш зад нея, докато нейният меч 
от сияйно сребро проблясва, разсичайки въздуха. 
Статуята може и да жъне успех, ала Скърдж я е 
заобиколил и те напада. Отново решаваш да използваш 
ритници, тъй като той е прекалено висок за резултатни 
удари с ръка. 


ДЯВОЛЪТ КЕНТАВЪР СКЪРДЖ 
Защита срещу ритник «тигров скок»: 7 
Защита срещу «вършачка на Куон»: 5 

Издръжливост: 22 
Щети: 2 зара + 2 


Когато Скърдж не е в Ада, ударите го засягат както 
всеки друг звяр, но вътрешната ти сила няма 
въздействие върху него. Както при  Астарот, 
медальонът и рубинената диадема ще те предпазват и 
от Скърдж. Дяволът Кентавър се вдига на задни крака 
и с все сила стоварва железните си копита, за да 


размаже черепа ти. Твоята защита е 7 или 8, ако си 
акробат. Ако удържиш победа. Скърдж изчезва, 
прогонен в плоскостта на духовете, а от дяволите е 
останал единствен Астарот. Статуята се връща на своя 
пиедестал и отново се вкаменява. Трябва пак да се 
биеш с Астарот, който обаче е доста отслабен, затова 
решаваш да използваш срещу него удар с ръка 
«железен юмрук». 


АСТАРОТ 
Защита срещу «железен юмрук»: 8 
Издръжливост: 2 
Щети: 3 зара 


Ако спечелиш, обърни на 189. Ако Астарот продължава 
да се бие, ти се мъчиш да отбягваш щракащите му 
челюсти - защита ти е 8. Ако оцелееш, отново 
прибягваш до удар с ръка. 

Благодарение на тренировката на сърцето научаваш 
много неща за този непознат. Можеш да му имаш 
доверие. Той е с открит характер и онова, което ти 
казва, е истина. Посветил е живота си на борба със 
злото и съвсем не е луд. Той не издава страх пред тебе, 
но това не се дължи на наглост или на младежка 
неопитност. Всичко говори, че той ще ти бъде или 
незаменим приятел, или достоен противник. Иди на 11. 

Докато тичаш с все сила, усещаш тежък удар по гърба, 
който те поваля по лице в житото. Преди да разбереш 
какво става, Глайвас вече е извадил копието и ти 


отново скачаш на крака, побягвайки. Няма време 
раната да бъде лекувана или превързвана. Кървиш 
обилно. Губиш 6 точки издръжливост. Преследвачите 
ви обаче скоро започват да изостават и вие им се 
изплъзвате. Продължи на 264. 

От общия разговор подразбираш, че се намират поводи 
клиентелата на странноприемница „На ръба” да има 
зъб на Узурпатора, но те не дават гласност на тези си 
настроения. Някои от хората шушукат помежду си, но 
замлъкват, когато край тях минава скитникът. Дочуваш 
неколцина оркове да обсъждат със задоволство как 
две невинни жертви са били разпънати на дървени 
колелета пред вратите на парка, водещ до храма на 
Куон. Като научаваш това, решаваш да се измъкнеш от 
хана, да се върнеш до мегдана и оттам да се запътиш 
към храма. Обърни на 269. 

Вървиш през гората покрай мръсните бели камъни, 
напрегнал очи и уши, наострил всичките си сетива, ала 
не се натъкваш на нищо необикновено, докато се 
прокрадваш, почти не оставяйки следи, между 
дърветата. Скоро дърветата започват да оредяват и 
стигаш до края на гората. Леко хълмистата земя е 
обрасла с висока трева и води до безразборно отрупана 
купчина тебеширени скали и камънаци, подредени 
край ръба на Ловната каменоломна. Възможно най- 
незабелязано продължаваш да се движиш покрай 
камъните, като заобикаляш отдалече Каменоломната. 
Изведнъж висок пронизителен вой разцепва въздуха. 
Извърташ се и виждаш силуета на Айгучи, очертан на 
фона на Каменоломната. Осъзнаваш, че той хвърля 
бръмчащи стрели, издялани така, че да се движат с вой 
и свистене във въздуха. Владееш ли умението да 


улавяш стрели? Да - мини на 63. Не - отиди на 92. 

На следващия ден придвижването ви е по-бавно, 
защото пътят ви се вие през цял низ от залесени 
клисури. Разказваш на Глайвас за съня си. Той ти 
отговаря, че не умее да преминава в пространството на 
Духа, но ти дава парче от корен на мандрагора, 
приличащо на дребно безформено човече, и ти казва, 
че ако пожелаеш да стигнеш до пространството на 
Духа, трябва да изядеш корена и това ще помогне на 
съзнанието ти да се подготви за пътуването. С 
настъпването на нощта завалява дъжд и влагата бавно 
се просмуква между дърветата. Иди на 419. 

Ударът ти закъснява и отново се озоваваш повален на 
земята. В шията си усещаш агонизираща болка, докато 
леопардът разкъсва вратната ти вена. Шурва кръв, но 
изведнъж леопардът се търкулва встрани - от гърба му 
стърчи мечът на Глайвас. Изгубил си 9 точки 
издръжливост, но Глайвас изрича лековито заклинание 
и горещата шуртяща кръв спира. Спътникът ти 
изглежда натъжен от смъртта на леопарда сякаш 
вижда в нея лош знак. Продължавате пътя си и 
рейнджърът ти показва къде в дърветата най-често се 
спотайват леопардите. Прехвърли се на 44. 

Четеш тялото на мъжа като книга и усещаш неговите 
немерения. Откриваш враждебност към тебе, но у него 
има и нещо друго, нещо неуловимо и чуждоземно, 
което не разбираш. Как ще постъпиш: ще изчакаш, за 


да видиш какво ще направи (242). или ще го нападнеш 
- като изплюеш отровна игла в него, ако владееш това 
умение (12), ще хвърлиш шурикен (20) или сребърен 
шурикен, ако притежаваш такъв (45)? 

Използваш едно замахване на алебардата на Айгучи, 
мушваш се под нея и нанасяш саблен удар по врата му. 


МАЙСТОР НА ОРЪЖИЯТА АЙГУЧИ 
Защита срещу удар с ръка «тигрова лапа»: 7 
Издръжливост: 15 
Щети: 2 зара 


Ако си свел издръжливостта му до 4 или по-малко 
точки. мини на 289. Ако не, той отскача назад и 
използвайки обратен удар, забива железния връх на 
алебардата си нагината в главата ти. Твоята защита е 
7; опитваш се да приклекнеш. Ако те удари, върхът на 
алебардата се забива в черепа ти и ти политаш назад, 
олюлявайки се. Ако си все още жив, можеш отново да 
употребиш удар с ръка «тигрова лапа» (върни се в 
началото на настоящата глава), да нападнеш с удар с 
крак «тигров скок» (56), с хвърляне «тигрови зъби» 
(22) или можеш да изчакаш удобен момент и с 
помощта на вътрешната си сила да се опиташ да 
строшиш на две алебардата на Айгучи (10). 

Магистърът на зората е доволен, че избра да овладееш 
едно от уменията, които само той знае. Прекарваш 
дълги седмици в изучаване анатомията на човека и 
незащитените точки, където нервните влакна се 
срещат. Точният удар по тези нервни възли може да 
обездвижи човека, а дори и да го убие. След дълги 


упражнения Магистърът ти казва, че твоята ловкост 
надминава даже неговата. Отбележи в своя дневник, 
че си овладял умението юби-джуцу и мини на 291. 

Поради някаква причина се оказва, че сега сънуваш 
голям град, в който никога не си бил, но който виждаш 
в най-малки подробности. Сякаш висиш във въздуха 
над него в ясна нощ. Покрай широките улици се 
простират редици от чудодейни лампи, в които 
блещукат оранжеви пламъчета и които хвърлят 
бледокафяв воал над нощното небе. Това е град с 
огромни кубета и високи кули, а в самия му център се 
извисява едно гигантско кубе с размери, които досега 
никога не си виждал. Ти летиш като нощтна сова и 
задминавайки кубето, приближаваш до един палат с 
великолепни кули, сетне минаваш през обсипани със 
скъпоценни камъни порти, през обширни стаи, 
облицовани с кадифе. през коридори с кристални 
полилеи и нагоре по широко мраморно стълбище. 
Обхваща те > злокобно чувство за > необоснована 
целенасоченост, което те тласка нагоре “към 
централната кула, където се намират семейните покои. 
Ала сънят не те превежда през вратите от чисто злато, 
които спират достъпа до това помещение, защото вече 
си намерил целта, която търсиш. С ръце на кръста 
пред вратите стои извисяваща се фигура висока два и 
половина метра, фигурата е гола, ала онези органи, 
които биха определили пола й, липсват - на тяхно 
място има само цепка. Лицето и главата са на мъж, но 
като че ли не подхождат на шията. Това е Голем, 
състоящ се от частите на безброй мъртви тела, съшити 
заедно и след това съживени с помощта на магия. Той 
е личният телохранител на Дом Ясновидеца, Владетел 
на град Кули на поличбите. Докато гледаш насън това 
неестествено чудовище, то отваря очи и изрича със 


скриптящ, дълго неизползван глас: „Отмъстителю!” В 
твоя кошмар Голем на плътта прави тромава крачка 
към стълбището. Събуждаш се целият облян в студена 
пот и рязко се изправяш в седнало положение. Мини на 
55. 


41 


Докато държиш речта си, виждаш, че част от тълпата 
става неспокойна и гледа въпросително ту тебе, ту 
Демагога. Изглежда не те възприемат за техен нов 
водач. Мъчиш се да повдигнеш духа им, но събранието 
се превръща в състезание по надвикване, а на вратата 
се чуват силни удари. Пристигнали са войниците на 
Узурпатора, за да разпръснат тълпата, която започва 
да се разотива. Демагогът хваща ръката ти с думите: 

- Сега няма да се бият - и те извежда през един таен 
заден изход. Отдалечаваш се от войниците с 
единствената надежда, че простолюдието ще се 
надигне, щом убиеш Узурпатора. 

Ако желаеш да се свържеш с някоя от групировките, с 
които още не си говорил. Коя ще предпочетеш: 
девиците воини на Дама, защитнички на боговете 
(296), свещениците от храма на Времето (394), или 
търговците в техните дюкяни (184)? Ако сметнеш, че 
не ти е необходима допълнителна помощ, се заемаш с 
окончателната си > подготовка за > убийството на 
Узурпатора (9). 

Едва успяваш да стъпиш отново върху скалата. 
Продължаваш да се катериш нагоре по трудния 
северозападен склон към върха, но за твой ужас 
чудовището те следва. По едно време чуваш звук от 
свличащи се камъни и поглеждаш надолу, за да видиш 
как страшилището се премята и се удря в почти 
отвесната скала на тридесет метра под теб. Най-сетне 
заплахата е премахната и ти тръгваш да слизаш, само 
за да видиш явно неунищожимия Голем отново да се 
катери подир тебе. Ако желаеш да продължиш да се 
катериш, има само един тесен проход (85). В противен 
случай, можеш да използваш времето, спечелено от 
падането на Голем, за да се покатериш встрани, след 
което да се спуснеш по североизточния склон (74). 

- Аз съм Дорей льо Жун и принадлежа на Паладинския 
орден на рицарите от Драконовия замък. Всяка година 
идвам до тези прокълнати места и в продължение на 
десет дни бродя в очакване на орковете да изпълзят от 
Процепа и да ме нападнат. 

- И тогава? - питаш ти. 

- Ами тогава ги избивам, за да не тормозят повече 
добрите люде! 

- А ако те нападнат елфи на тъмните сили с магии? 


Младият мъж не отговаря, а само погалва меча си и се 
усмихва. Трудно ти е да решиш дали говори смислено 
или пък е напълно откачил. 

Ако владееш умението шин-рен, продължи на 31. Ако 
не, мини на 11. 

Глайвас те води нататък през безмълвната гора. 
Дърветата се сгъстяват и сега изкачвате един склон 
сред тъмнозеленикавия мрак, хвърлян от растящите 
право нагоре борове. Най-сетне рейнджърът те 
извежда на покрита с листа поляна, където спирате да 
отдъхнете. Наоколо има следи, от които личи, че 
поляната е била обитавана от някакво човекоподобно 
същество. Ти ги посочваш на Глайвас, а той казва: 

- Горските елфи. Те са пакостници, а понякога и по- 
лошо, но се надявам, че на нас ще помогнат. Длъжници 
са ми. 

- Досега не забелязах никакви следи от тях - 
отбелязваш ти, а Глайвас отвръща: 

- Те ни избягват, но си пази вещите. 

Със сгъстяването на мрака лошите предчувствия, 
които нахлуха в съня ти снощи, отново те обземат. 
Когато идва твой ред да поспиш, сънят ти е неспокоен 
и кошмарите отново те измъчват. Виждаш огромни 
застрашителни фигури: едната, с лице на ястреб, е 
висока повече от тридесет метра. Тя се намира в Дис - 
железния град на Подземния свят. Пред нея има 


гигантски врящ котел. Сред парата, вътре в котела, 
виждаш да проблясва страховит крилат демон подобен 
на сина на Нил. После сънят се променя - към теб 
пристъпва огромен бял леопард, но тогава разбираш, 
че това не е леопард, а духът на синеок тигър, който 
служи на твоя бог Куон Изкупителя. Тигърът е женски 
и сякаш иска да ти каже, че когато жлъчта на боговете 
на злото дава черни плодове, ти трябва да я търсиш в 
пространството на Духа, където се > носихте с 
Магистъра на зората. Когато се пробуждаш, Глайвас 
вече приготвя закуска от ядки и корени и веднага щом 
похапвате, отново тръгвате на път. Иди на 35. 

Ръката ти прави мълниеносно движение и ти запращаш 
сребърния шурикен към него. Той се сепва учуден. 
Улучил си право в целта. Шурикенът се забива в рамото 
му. Той полита назад от болка, но сетне започва да 
крещи, изпаднал в агония, и да дращи по шурикена 
сякаш той го изгаря. Със сетни сили той го изтръгва от 
рамото си и го захвърля бързо встрани сякаш звездата 
изгаря дори ръката му. Можеш да си отбележиш, че е 
изгубил 7 точки от своята издръжливост. Внезапно той 
изръмжава. Устните му се дръпват назад, оголвайки 
зъбите и > неочаквано челюстта му се > разтяга, 
разкъсвайки със звук на цепеща се влажна плът 
черепа. Зъбите му порастват пред очите ти, а 
кучешките се издължават и закривяват. По кожата му 
прораства Козина и покрива тялото; ръцете и краката 
му щракат и потръпват, докато костите наедряват и се 
издължават в завършващи с нокти лапи. Очите му 
пламтят със свирепа жестокост и се превръщат в 
котешки цепки, а зениците му, стават кръвясало 
червени. Ти стоиш вцепенен за миг, докато пред очите 
ти един човек се превръща във вълк. След това 
върколакът отмята назад глава и 

надава вой - провлачен пронизителен зов, който те 
ужасява и изпълва сърцето ти със страх. После той 
застава на четири крака и скача към тебе с диво 
озъбено ръмжене. Това сякаш те изважда от 
вцепенението и почти изцяло по инстинкт пристъпваш 
към действие. Ако владееш акробатически умения и 
желаеш да го прескочиш, докато те напада, обърни на 
341. В противен случай какво ще използваш: «железен 
юмрук» (67). удар с ръка «двузъба мълния» (219) или 
хвърляне «тигрови зъби» (364)? 

Айгучи се хвърля напред и запраща свистящото нун- 
чаку към главата ти, но ти стъпваш встрани и 
сграбчваш китката му. С другата си ръка се опитваш да 
уловиш коляното му и да го хвърлиш през хълбок. 


МАЙСТОР НА ОРЪЖИЯТА АЙГУЧИ 
Защита срещу хвърляне «водовъртеж»: 6 
Издръжливост: 15 
Щети: 1 зар + 1 


Ако успешно си хвърлил Айгучи и владееш умението 
юби-джуцу, продължи на 65. Ако си го хбърлил, но не 
познаваш юби-джуцу, ти го стоварваш на земята. 
Можеш да използваш удар с ръка «ухапване от кобра», 
прибавяйки 2 към точките си за удари с ръка само за 
тази атака (303). Ако не си успял да го хвърлиш, той се 
извърта и замахва към ребрата ти със своето нун-чаку. 
Защитата ти е 6. Ако си все още жив, можеш да удариш 
с ръка (303) или с крак (89). 

Стиснал устни, започваш да се отдалечаваш от 
бездната. Дорей льо Жун те наблюдава известно 


време, след което сваля забралото на шлема си и 
пришпорва коня. Последното нещо, което виждаш, 
преди да се изгуби от погледа ти, е как дръпва юздите 
на кобилата и се провиква предизвикателно към 
Разплодника на злото да излезе от тъмната бездна, за 
да се бие достойно с него. Оглушителният вик отеква в 
стените на огромния Процеп и ти забързваш стъпка, за 
да се скриеш в гората, след което да поемеш на север. 
Премини на 199. 

Вървиш бързо през гората. Като максимално използваш 
опита си да се движиш безшумно. Излизаш на малка 
полянка. В средата лежи скелетът на някой предишен 
юначага. Все още облечен в ризница от ръждясали 
брънки, а край него лежи строшеният му меч. 
Забелязваш, че към изгнилия кожен колан все още стои 
прикрепено портмоне. Вътре намираш тринадесет 
жълтици. Ако желаеш, можеш да ги вземеш. Отбележи 
тази придобивка в своя дневник. Напрегнал всички 
сетива за Айгучи, продължаваш нататък. Скоро 
дърветата започват да оредяват стигаш края на Гората 
на дуелите. Владееш ли умението да откриваш капани? 
Ако да, иди на 157. Ако не, обърни на 182. 

Насочваш се към една незаета масичка за шах с 
намерението да се престориш, че ще разучаваш 
някаква шахматна задача, но веднага щом сядаш, един 
младеж скача на крака и те разобличава като 
предател. Мигновено си заобиколен от свещеници и 
жрици на Немезида, както и от войници от армията на 
Узурпатора. Дори за Отмъстителя няма спасение. 

Ако като ново умение избираш имунитет срещу отрови, 
обърни на 60. Ако е нещо друго, прехвърли се на 17. 


51 


Напипал си настроението на тълпата и те все повече се 
вдъхновяват от думите ти. Приели са те за законен 
наследник и за техен нов водач. Когато най-сетне 
сядаш, всички те приветстват с викове. а след това 
Демагогът докарва ентусиазма им почти до безумие. 
Внезапно на вратата откъм улицата се > чуват 
застрашителни удари. Пристигнали са войниците на 
Узурпатора, за да разпръснат тълпата. Хората започват 
да се блъсват и тук-там да се бият, но Демагогът те 
хваща за ръката с думите: 

- Трябва да изготвим план. 

Той те извежда от залата през таен заден изход и ти 
му обясняваш, че ще убиеш Узурпатора, а сетне ще 
свалиш флага като сигнал за тълпата да нападне 
двореца, казармите и храма на Немезида. Демагогът 
казва да остабиш останалото на него. Сетне пъхва в 
ръката ти монета с лика на баща ти и надпис „Деня на 
коронацията”. 

Ако желаеш да се свържеш с някоя от групировките, с 
които още не си говорил. Коя ще предпочетеш: 
девиците воини на Дама, защитнички на боговете 


(296), свещениците от храма на Времето (394) или 
търговците в дюкяните им (184)? Ако сметнеш, че не 
ти е необходима допълнителна помощ, се заемаш с 
окончателната си > подготовка за убийството на 
Узурпатора (9). 

В момент на прозрение виждаш изход. Можеш да 
примамиш Голем до ръба на Процепа и там да се 
опиташ да го катурнеш в бездната към недрата на Орб. 
Прехвърли се на 352. 

Бързината на леопарда те сварва неподготвен - той е 
далече по-пъргав от всеки човек. Скача към гърлото ти, 
ала ти го посрещаш със светкавичен юмрук. 


ЛЕОПАРД 
Защита срещу «железен юмрук»: 7 
Издръжливост: 13 
Щети: Тзар + 1 


Ако леопардът е твърде бърз и ти не го уцелиш, иди на 
36. В противен случай го отблъскваш назад, докато 
Глайвас изрича > успокоителна дума, след което 
петнистият леопард ви обръща гръб и скоро се изгубва 
от погледа сред слънчевите петна на гората. 
Продължавате пътя си и Глайвас ти казва къде най- 
често сред дърветата се спотайват леопарди. Обърни 
на 44. 

Потулвайки отвращението си от грозните безноси лица 


на орковете, ти сядаш в края на тяхната пейка. Те с 
радост разговарят с тебе за себе си и изглежда имат 
сметки за разчистване с войниците от армията на 
Узурпатора. Решаваш да попиташ дали настроенията в 
града са насочени срещу Узурпатора и те ти казват, че 
е така. Един от тях те пита дали съществува заговор 
срещу него и ти се колебаеш с отговора твърде дълго. 
Върху пейката пада сянка. Ти се извръщаш и виждаш 
скитника, напълно изтрезнял. Той те разобличава като 
предател, при което си нападнат от полуорковете. 
Двама убиваш, но мощни ръце те хващат отзад. 
Вълчаците са се присъединили в нападението срещу 
тебе и в края на ожесточената битка един от тях 
раздира гърлото ти с един-единствен замах на 
ноктестата си ръка. 

Колкото и да се мъчиш, не можеш отново да заспиш, 
над тебе тегне някакво предчувствие за обреченост. 
Мокър от росата, ставаш с утринната мараня и отново 
поемаш през хълмовете Бароу Суейлс. Към теб се носи 
странна сладникава миризма като от медовина, а сетне 
от маранята изплува люлееща се фигура с протегнати 
към тебе ръце. Това е Голем на плътта, който охранява 
покоите на Владетеля на град Кули на поличбите. Той 
отново изрича името ти с пресипнал глас. Досещаш се, 
че е пратен да те убие и решаваш да влезеш в схватка 


с него. Движенията му са тромави и тежки, тялото му 
сякаш е скърпено от части на безброй различни хора - 
някои с лунички, други жълтокожи, трети космати - а 
от ставите му се стича гнусна сладникава зелена 
течност. Ако владееш умението юби-джуцу, 
парализиране на нервните възли, и желаеш да го 
използваш, прехвърли се на 64. Ако не, решаваш да не 
използваш хвърляне срещу тежкото чудовище. С какво 
ще го нападнеш: с удар с крак «двузъба мълния» (79), 
ритник «тигров скок» (88), удар с ръка «тигрова лапа» 
(99) или «железен юмрук» (108)? 

Айгучи замахва към тебе, но ти се хквърляш напред под 
острието, претъркулваш се и отскачайки нагоре, 
отправяш камшичен «тигров скок», насочил ходилото 
си в главата му. 


МАЙСТОР НА ОРЪЖИЯТА АЙГУЧИ 
Защита срещу удар с крак «тигров скок»: 6 
Издръжливост: 15 
Щети: 2 зара 


Ако си свел издръжливостта му до 4 или по малко 
точки, прехвърли се на 289. Ако не, той се извърта 
встрани. Въртейки алебардата в къса дъга и опитвайки 
се да раздере гърдите ти. Твоята защита е 7. Ако те 
уцели, неговата нагината разрязва гръдта ти. Ако все 
още си жив, можеш отново да прибегнеш до удар с 
крак (върни се в началото на настоящата глава), да 
атакуваш с разсичащ удар «тигрова лапа» (38), с 
хвърляне «тигрови зъби» (22), или можеш да изчакаш 
удобен момент и с помощта на вътрешната си сила да 
се опиташ да строшиш на две алебардата на Айгучи 
(10). 

Най сетне си пребил свирепия звяр до смърт. За 
момент стоиш, дишайки тежко. Изгуби ли точки от 
своята издръжливост в битката с върколака? 

Да - иди на 87. 

Не - мини на 71. 

Тръгваш право по Пътеката на глупците. Гората на 
дуелите е напълно притихнала, докато пристъпваш 
безшумно по банкета край пътеката. След един забой 
се натъкваш на зловеща и > тревожна > гледка. 
Скелетните останки на някой предишен боец са 
приковани за едно дърво със старо дървено копие. 
Дрехите са  изгнили, а  доспехите > ръждясали. 
Продължаваш покрай тялото - мрачно напомняне за 
онова, което става в Арената на Васч-Ро - и скоро 
стигаш до кръстопътя по средата на тягостната Гора 
на дуелите. Спираш, напрегнал слух, но не долавяш 
признаци за присъствието на Айгучи. На къде ще 
поемеш: направо към вратата на победителя (250), на 
север (266) или на юг (82)? 

Тълпата, събрала се да чуе Демагога, като че ли се 
състои от два типа хора. Едните - мръсни и вулгарни на 
вид - изглежда, биха живели в нищета независимо кой 
ги управлява. Другите, които са много повече на брой, 
са облечени в изпокъсани кърпени дрехи и приличат на 
хора, които познават и по-добри времена. В палата 
цари напрегнато и гневно > настроение. > Когато 
Демагогът се изправя, го освиркват, ала когато започва 
да говори, множеството като че ли попада под хипноза. 
Той е превъзходен оратор и думите му така възбуждат 
тълпата, че накрая всички крещят „Смърт на 


Узурпатора”. Слушайки описанието на неправдите, от 
които страдат тези хора, дори ти започваш да ги 
чувстваш върху своя гръб. 

- Кой отне правото ви на наследство? 

- Узурпаторът! - Крещи тълпата. 

- Кой отне правото ви да гледате деца? 

- Узурпаторът! 

- Кой ви отне всичко, което притежавате? 

- Узурпаторът! 

- И кой ще ви върне всичко това? 

Чуват се приглушени викове „Узурпаторът”, след което 
тълпата потъва в напрегната тишина. 

- Никой - казва Демагогът. - Вие сами трябва да 
вземете онова, което ви се полага по рождение. 


Той продължава, докато всички стават на крака, 


крещейки за смъртта на Узурпатора. 

- Ето го и вашия водач, сина на Мъдреца, законния 
управник, Отмъстителя! 

Ти се изправяш, за да говориш на истеричната тълпа 
със свит от притеснение стомах. Какво ще им кажеш: 
че ще възвърнеш правата им по рождение и че те няма 
какво да изгубят освен особите си (51) или че 
Узурпаторът трябва да бъде наказан и че с тяхна 
помощ ти ще бъдеш новият управник (41)? 

Магистърът на зората като че ли е разочарован, че ти 
не избра едно от двете умения, известни само нему, но 
ти казва, че не разполагаш с достатъчно време, за да 
придобиеш имунитет срещу отрови. Овладяването на 
това изкуство изисква да вземаш постепенно 
увеличаващи се дози ОТ смъртоносни отрови в 
продължение на много години. Трябва да избереш 
нещо друго. Ако поискаш да научиш шин-рен, обърни 
на глава 26. Ако решиш да изучиш юби-джуцу, мини на 
глава 39. А ако ти се иска да овладееш някое друго 
умение от Пътя на тигъра, отиди на глава 17. 

Бързината на леопарда те сварва неподготвен - той е 
далече по-пъргав от всеки човек. Отново си повален на 
земята, но твоят блок попречва на зъбите на леопарда 
да щракнат през вратната ти вена, а една дума от 
Глайвас като че ли укротява животното, което се 
обръща и си тръгва, скоро изгубвайки се от погледа в 
сенките на гората. Благодариш на Глайвас и двамата 
продължавате по пътя си, а той ти показва къде най- 
често сред дърветата се спотайват леопарди. Обърни 
на 44. 

Странноприемницата, наречена „Река на зверовете”, се 
намира на една криволичеща калдъръмена уличка на 
име „Известия”. Табелата отвън изобразява морски 
змей и гротескни змиеподобни коне и кучета, които си 
играят в пенлива синя река. Вътре минаваш край двама 
въоръжени стражи и се изправяш пред множество 
малки помещения, всяко обслужвано от отделен бар, 
където пият и разговарят повече от двеста човека. 
Въздухът е натежал от пушек и тук за пръв път 
виждаш простолюдието на Ирсмункаст да се весели. 
Скоро осъзнаваш, че барманът те наблюдава, затова се 
уединяваш на една маса в ъгъла. Млада прислужница 
ти сервира по погрешка пиене, за което получава 
плесник през врата от един сърдечен на вид 
червенобрад мъж. Ти му предлагаш бокала, но той ти 
казва да го задържиш, тъй че отпиваш бавно и си 
държиш очите отворени. Скоро става ясно, че тук 
хората говорят открито за омразата си към Узурпатора 
и ти запитваш Червенобрадия за настроенията на 
народа. Всичко, което той ти казва, те убеждава, че ако 
се намери водач, за когото да се бие, простолюдието 
би се надигнало, за да отхвърли тиранското робство. 
Поне половината от жителите, способни да се бият, 
като че ли имат поводи за непримирима омраза към 
Узурпатора. В неотдавнашните бунтове войниците - 
главно оркове е трябвало да избият мнозина от тях, за 
да потушат бунтарския им плам. Ти не споменаваш 
нищо за законното си право над трона, но питаш защо 
нямат водачи. Червенобрадият ти обяснява, че имат 
един водач - Демагогът, но макар и да е чудесен 
оратор пред тълпата, никой не би се бил за него, 
защото едва ли той би могъл да се нарече храбър боец. 
Запитваш го с кого би се съюзил: с търговците, със 
свещениците на Времето или с девиците воини на 
Дама, но той ти отвръща, че простолюдието не се 
нуждае от съюзници. Накрая решаваш да си тръгнеш, 


окуражен от Червенобрадия и неговите другари. Иди 
на 6. 

Едва имаш време да осъзнаеш, че си нападнат, а воят 
на цепещата въздуха стрела те влудява. Хвърли зарове 
за блокиране и приеми, че защитата ти е 8. Ако успееш, 
мини на 113. Ако не, продължи на 103. 

Рискувайки живота си в опит да възпреш чудовището с 
един-единствен удар, ти забиваш ръката си в 
слънчевия сплит на звяра. Пръстите ти потъват 
навътре, оставяйки > неестествена вдлъбнатина в 
плътта. Голем обаче не разчита на нерви, които да 
контролират > спазматичните му движения, а на 
магията, която му вдъхва живот. Тежкият му юмрук се 
стоварва върху главата ти. Губиш 5 точки 
издръжливост. Ако си все още жив, нападаш отново. 
Какво ще използваш: удар с крак «двузъба мълния» 
(79), ритник «тигров скок» (88), удар с ръка «тигрова 
лапа» (99) или «железен юмрук» (108)? 

Стоварваш Айгучи по гръб и няколко секунди той лежи 
зашеметен. Това ти позволява да набележиш целите си 
за прецизни нервнопаралитични удари. Бърз като 
мълния, забиваш остреца на ръката си последователно 
в нервните възли на рамото и врата му. Той умира 
мигновено. Сядаш, поемайки големи глътки въздух, и 
оставяш тялото си да се отпусне. Обърни на 309. 

При третия погребален звън от Демона се изтръгва 
вой, който смразява кръвта ти и те парализира от ужас. 
Той протяга ръце, за да те задуши в прегръдка, но 
малко преди да сключи пръсти, Демонът започва да се 
превръща в черен дим. Пушекът се завихря нагоре 
като торнадо, сетне сякаш се самопоглъща. Наоколо се 
възцарява тишина, а ти се чувстваш въодушевен. Успя 
да измамиш Немезида, върховния принцип на Злото, и 
да прокудиш нейния пратеник обратно в железния 
град Дис, дълбоко в Подземния свят. Отново можеш да 
се движиш, а Глайвас - също като тебе, досега скован 
от ужас - започва да се съвзема. Той те поглежда с още 
по-голямо > уважение, докато отново лягаш да 
отдъхнеш, доколкото можеш. Обърни на 77. 

Звярът скача срещу тебе, щракайки с челюсти. 
Стъпваш встрани и го удряш с юмрук в лицето. 


ВЪРКОЛАК 
Защита срещу «железен юмрук»: 6 
Издръжливост: 14 
Щети: 1 зар + 2 

Ако си го убил, продължи на 57. Ако е все още жив, той 
се извърта с невероятна бързина и се опитва да впие 
зъби в китката ти. Защитата ти е 7. Ако си все още жив, 
как ще се биеш: ще пробваш отново с юмрук (върни се 
в началото на настоящата глава), с ритник (219) или с 
хвърляне (364)? 


68 


Когато уведомяваш Върховния магистър в храма на 
Куон, че си решил да потърсиш подкрепата на 


простолюдието, той кимва, но казва, че няма да е 
лесно. Запознаваш се с водача, наричан Демагога, 
който те посещава в храма на Куон. Той е висок, ала 
съсухрен мъж и жълтите му одежди се веят около 
мършавите му като на врабец крака. Носът му е 
толкова голям, че сякаш скрива цялото лице; устните 
са тънки и изкривени, но очите му горят с маниакален 
фанатизъм. Той като че ли се > притеснява в 
присъствието на Върховния магистър, но обръща 
скования си поглед върху тебе и ти казва да изложиш 
намеренията си. Ти обясняваш, че ще се стремиш да 
управляваш също тъй мъдро, както твоят баща 
Мъдрецът, и да бъдеш справедлив към всички. След 
дълги обсъждания Демагогът те предупреждава, че ще 
е необходимо да направиш много силно впечатление на 
простолюдието, за да ги докараш до лудост и да ги 
обединиш около себе си, но добавя, че той щял първо 
да се заеме с тълпата. Същата вечер той те отвежда в 
една грамадна зала за събрания зад странноприемница 
„Река на зверовете”, където стотици недоволни чакат 
да чуят реч. Иди на 59. 

Хвърляш поглед назад към Палисадата от тръни и с 
ужас виждаш в нея да се отваря скрита врата, 
откъдето се изсипват над петдесет полуоркове. 
Черният ястреб продължава да кръжи над главите ви, 
но придвижването ви е по-лесно сега, когато го няма 
житото да ви пречи. Глайвас предлага да не спирате. 
Той се безпокои, че други, по могъщи от полуорковете, 
Пратеници на смъртта, ще научат за присъствието ви 
тук и изказва съжаление, че не е взел лъка си. 
Полуорковете не могат да стигнат вашата скорост, но 
орковете сред тях ще могат да ви проследят по 
миризмата. Глайвас ти обяснява, че земите оттук до 
град Анатема са осеяни със злокобни замъци, 


разположени около една плоска равнина, наречена 
Робски полета. По здрач се промъквате край крепост с 
множество кули и навлизате в Робските полета. Робите 
са оградени с колчета под брезентови навеси край 
полетата, които денем жънат. Всяка групичка се 
охранява от оркове стражи. Глайвас ти обяснява, че по 
заповед на Безплътния цар за надзиратели се 
използват само оркове, защото те никога не проявяват 
ни най-малко съчувствие към хората. Глайвас ти прави 
знак да се скриеш с него зад едно дърво, а сетне ти 
предлага да избереш една от двете възможности. Той 
се бои, че боговете на злото може би са намерили 
начин да уведомят Безплътния цар кой си ти. Черният 
ястреб е отлетял, но край вас се стрелкат прилепи 
вампири. Изборът е дали да продължите да тичате 
цяла нощ (83) или да се опитате да се проврете под 
един от брезентовите навеси, където да се скриете 
(91). 

Майсторът на оръжията Айгучи се усмихва смразяващо 
и казва: 

- Последвай ме тогава. 

Повежда те през билото на един хълм. От другата 
страна сред > обработваеми поля стои > каменна 
постройка с нисък покрив. Отвъд нея се вижда малка, 
но гъста гора. С приближаването си виждаш, че от 
къщурката излиза група мъже, които разпознаваш като 
воини от Легиона на меча на обречеността от град 
Обреченост. Те обаче като че ли нямат намерение да се 
заяждат. Един от тях - чевръст интелигентен мъж с 
кафяви очи и къдрава кафява коса, казва: 

- Добре дошъл отново, Айгучи. Ще желаеш ли да 
използваш Арената? 

- Да, Маак. Позволете да ви представя най-новия си 
противник - и той те посочва. - Това е нинджа 


Отмъстителят, същият, от чиято ръка умряха Яемон, 
магьосникът на смъртта Манс и за малко собственият 
ви водач - Хонорик. Другите те гледат със страх и 
омраза в очите. 

- Дано ти го убиеш, защото докато е на Арената, ние 
сме с вързани ръце - изрича Маак. 

Айгучи, придружен от двама легионери, тръгва към 
горичката. Тогава Маак излиза напред и отсича: 

- Ела, ще ти обясня правилата на Арената на Васч-Ро - 
той ти подава Карта на Арената, оръфана и протрита 
от ръцете на многобройни бойци. Маак Продължава. - В 
дребни времена богът воин Васч-Ро и Съдбата 
пазителка на > равновесието, сключили > спогодба. 
Съдбата ще обръща гръб на всеки, който откаже 
предизвикателството на Арената или > прекрачи 
Съдбовните камъни, които я обграждат, преди да е 
приключило състезанието. Да започваме. 

Отвеждат те в горичката, насред която стигате до една 
каменна порта. Наляво и надясно се простират 
равномерно подредени бели камъни. Маак казва: 

- Това е Вратата на жертвата, откъдето ти ще влезеш в 
Арената - и се изхилва злорадо. - Айгучи ще влезе през 
Вратата на победителя. Ние ще чакаме отвън, за да 


поздравим спечелилия битката, който трябва да излезе 
през Вратата на победителя. Това са белите Съдбовни 
камъни, прекрачвай ги на свой риск. Е, желая ти 
неуспех, Отмъстителю. Дано костите ти останат 
завинаги да гният в Арената. 

С тези думи той те оставя сам пред разядените от 
времето каменни блокове, от които е изградена 
Вратата на жертвата. Стъпваш на Арената, готов да 
влезеш отново в бой с монах от Алената богомолка, 
който те чака някъде вътре. Пътеката се губи в 
дъбравата пред тебе. Наоколо цари тишина, 
нарушавана единствено от шумоленето на горски 
животни и тихия брътвеж на птиците. Въздухът е 
неподвижен и сякаш натежал от миризмата на плесен. 
Какво ще предприемеш? 

Ще тръгнеш на север покрай Съдбовните камъни, 
докато стигнеш до Вратата на победителя? Премини на 
34. 

Ще се насочиш на североизток през Гората на дуелите? 
Обърни на 48. 

Ще поемеш направо по Пътеката на глупците? 
Продължи на 58. 

Ще се отправиш на югоизток през Гората на дуелите? 
Иди на 72. 

Ще се запътиш на юг покрай Съдбовните камъни, 
докато стигнеш до Вратата на победителя? Прехвърли 
се на 82. 

Продължаваш нататък, като вземаш > факлата и 
преминаваш през свода пред тебе. След няколко метра 
до ноздрите ти достига отвратителна воня, а нагоре по 
тунела дочуваш странно ръмжене. След един завой в 
далечината виждаш светлина. Бързо угасваш факлата 
и безшумно се прокрадваш към светлото петно. 
Зловонието и шумовете се засилват. Скоро скрит в 


сенките на тунела, надникваш в голямо квадратно 
помещение, издълбано в камъка. В средата гори 
огромен огън, от който излизат гъсти облаци дим и се 
губят някъде нагоре в тъмното. Около огъня са 
подредени две дълги дъбови маси, обсипани с 
всякакви питиета и храни, главно меса - полусурови и 
нагризани. Край масите седят три едри звяра, облечени 
в мазни кожени доспехи, а до краката им лежат големи 
дървени боздугани. Те са тлъсти и безформени, а 
кожата им е сиво зеленикава на цвят, сипаничева и 
обсипана с брадавици. На месестите им лица има 
широки сплескани ноздри, а под тях изгнили зъби. 
Огромните им бради са сплъстени от нечистотии. 
Разпознаваш ги като пещерни тролове. Онова, което 
предизвиква интереса ти, са опушените и лекьосани 
ливреи, в които са облечени, защото на гърдите е 
изобразен гербът на > Узурпатора - селен със 
спираловидни рога. Изглежда, тези пещерни тролове 
са на служба при него, скрити на сигурно тук долу, ала 
готови да бъдат извикани при нужда. Сега те се 
наливат с алкохол и спорят помежду си с почти 
нечленоразделно  животинско ръмжене. Зад тях 
виждаш още един свод, „където > продължава 
коридорът. Друг изход не забелязваш. Трябва да се 
опиташ да минеш покрай тях. Ако > владееш 
катерачески умения, можеш да пробваш да се 
покатериш нагоре в сенките и така да обиколиш 
пещерата до изхода (94). Ако не владееш това умение 
или не желаеш да прибягваш към него, можеш със скок 
да се озовеш до огъня, да хвърлиш вътре малко от 
своята взривна смес, а след това с втори скок да 
стигнеш изхода (102). 

Навлизаш все по-дълбоко в Гората на >дуелите, 
насочвайки се на югоизток, като се движиш безшумно 
и > максимално използваш опита си в горско 
ориентиране, не оставяйки никакви следи. Скоро 
стигаш до малка полянка. На средата лежат две тела. 
Това са предишни бойци и както изглежда, двамата са 
се убили взаимно. Секирата на единия е забита в 
главата на другия, който на свой ред е промушил 
ребрата на първия с вече ръждясалия си меч. Дрехите 
им са стари и прогнили, а черепите им с кухи очни 
ябълки сякаш се хилят с подигравателна ирония към 
небесата. Наблизо намираш торба, навярно 
принадлежала на единия от тях. За свое голямо 
учудване вътре откриваш четири малки рубинчета и 
девет жълтици. Ако желаеш, можеш да вземеш 
рубините и монетите. Отбележи новите си придобивки 
в дневника. Продължи на 82. 

На следващия ден навлизате дълбоко в гората, която е 
пълна с приказни дървета и папрати, а величествените 
брястове сплитат балдахин над окъпаната от слънце и 
покрита с кафяви листа почва под тях. От извития клон 
на един чинар ви наблюдава леопард, който Глайвас 
забелязва, но не и ти. Скоро земята става влажна и 
мъхеста, а килимът от листа отстъпва пред блатни 
невени и фина като паяжина трева. Въпреки красотата 
наоколо, ти си потиснат от някакво мрачно чувство за 
беда. Глайвас внезапно извиква да внимаваш и ти се 
оглеждаш, но опасността идва отгоре. Върху тебе се 
хвърля друг леопард, който, те хапе и раздира с нокти. 
Падаш на земята, губейки 4 точки издръжливост, а 
сетне скачаш на крака, докато леопардът отново се 
хвърля към тебе. Глайвас се е втурнал да ти помогне. 
Как ще постъпиш: ще пробваш да блокираш скока на 
леопарда (61) или ще го посрещнеш с «железен 
юмрук» (53)? 

Отново се озоваваш в подножието, ала Голем на 
плътта не е далеч зад тебе. Пак побягваш - първо на 
изток, сетне на север, към обраслите с гора хълмове. 
Прехвърли се на 97. 

Докато Дяволите на здрача Хазарбол и Мазарбол 
правят скок, ти извикваш, почти вцепенен от паника и 
стиснал статуетката на Дама: 

- Дама, защитнице на боговете. помогни ми! 

Ако притежаваш медальон с коса на светица, обърни 
на 30. В противен случай не се случва нищо и ти 
решаваш да запратиш бащиния си печат по неговия 
герб, опитвайки се да призовеш духа му иди на 90. 

Хвърляш се към краката му със стъпалата напред в 
скок с приплъзване, ала той е прекалено бърз. Отскача 
назад и мушкайки с дългата си алебарда, разрязва 
бедрото ти. Губиш 2 точки издръжливост. Ако все още 
си жив, ти се извиваш като дъга назад, изправяш се на 
ръце и гъвкаво се приземяваш на крака. Какво ще 
предприемеш ще го изчакаш да се оголи и с помощта 
на вътрешната си сила ще се помъчиш да строшиш 
алебардата му (10). ще използваш удар с крак «крилат 
кон» (145). или ще пробваш «железен юмрук» (117)? 

На сутринта се чувстваш добре отпочинал. Можеш да 
възвърнеш до 4 точки изгубена издръжливост, докато 
Глайвас те лекува с умелите си пръсти. Продължи на 
414. 

Вървиш по тъмни странични улички, докато накрая в 
източната част на града съзираш портата на хана. На 
картонена табела над вратата е написано 
странноприемница „На ръба”. Вътре има огромна ниска 
изба, претъпкана с над двеста човека, по-малко от 
половината от които са човешки същества. Нечовеците 
са оркове, полуоркове и една група от вълчаци на два 
крака - опасни и нагли на вид. Те имат глави на вълци 
и тела на зверочовеци, но са високи над два метра и 
двадесет сантиметра. Селски девойки разнасят халби 
на клиентите, насядали по пейки край ниски масички, а 
облегнат на стената до вратата стои един куц скитник. 
Ако се обърнеш и веднага си тръгнеш, иди на 6. Ако не 
си тръгнеш и имаш жълто порцеланово цвете, мини на 
221 А ако нямаш, решаваш да седнеш на една пейка до 
група небръснати и доста пийнали младежи (249). 

Движенията на Голем са бавни, но въпреки това се 
излагаш на ненужен риск, като използваш ритник 
«двузъба мълния» - не си струва да се мъчиш да 
заблудиш това чудовище, но с втория си удар с крак се 
целиш в отвратителната зейнала усмивка, която 
разцепва лицето му. 


ГОЛЕМ 
Защита срещу ритник «двузъба мълния»: 5 
Издръжливост: 25 
Щети: 2 зара 


Ако спечелиш, продължи на 120. Ако не, твоята защита 
срещу замахващите му лапи е 7. Ако оцелееш, какво 
ще използваш: отново «двузъба мълния» (върни се в 


началото на настоящата глава), удар с ръка «тигрова 
лапа» (99) или «железен юмрук» (108)? 

- Знаеш какво трябва да сториш - казва Магистърът, 
отново възприел обичайната си форма. - Трябва да 
убиеш Узурпатора и да бъдеш провъзгласен за законен 
цар на Ирсмункаст. Зли сили отново бродят из 
Човешките предели, а за тебе е дошло време да 
подириш нов дом. Дълги години ще минат, преди 
отново да те видим тук на нашия мирен остров. 
Отпътуването ти не се отбелязва с пиршества. Ще 
пътуваш сам и инкогнито, за да не > разбере 
Узурпаторът и да вземе предохранителни мерки срещу 
тебе. С тъга се сбогуваш с Магистъра на зората и 
заедно с един търговец на подправки поемаш към 
Острова на изобилието. Продължи на 15 

Тичаш с все сила, докато копията на полуорковете 
мачкат житото от двете ти страни, а някои се забиват в 
земята около краката ти. Скоро те започват да 
изостават, но Глайвас и ти не чувствате умора. Иди на 
264. 

Скоро стигаш края на гората. Нататък има открито 
пространство с голям обрасъл с трева рид - Гробната 
могила. На върха се издига висок побит камък, целият 
изпъстрен с дребни йероглифи. Това е Пилонът на 
смъртта. Заобикаляш поляната, наострил уши и очи за 
някакви признаци, издаващи присъствието на Айгучи, 
но от него няма и следа. Как ще постъпиш: ще идеш да 
разгледаш по отблизо рида (294), ще се покатериш по 
него, за да огледаш пилона (300), ще поемеш по 
пътеката, водеща на север до кръстопътя (273), ще се 
насочиш на североизток към вратата на победителя 
(250) или ще използваш случая да преминеш през 
Съдбовните камъни и да се измъкнеш от Арената, 
насочвайки се след това на изток към Ирсмункаст 
(164)? 

Докато продължавате да тичате, ти си нащрек да не би 
да са ви открили и благодарен, че рейнджърът се 
движи така безшумно. Той ти разказва за Призрачната 
дружина. Те са деветима, всеки от които навремето е 
бил барон, господар на много хора. Те дошли от град 
Сива зора и боготворели бога на Империята Морейн. Те 
били деветте генерали, които повели хората на Сива 
зора в дирене на Империята, с мисията да превземат 
Долината на царете Лич, наричана по онова време 
Житната долина. Безплътният цар - възкръснал 
наскоро от мъртвите - застанал начело на войските си. 
Това станало преди много векове и Безплътният цар 
бил все още дееспособен. Силата на неговата магия 
победила генералите и той ги превърнал в свои слуги, 
като първо ги убил, а сетне възкресил измъчените им 
тела за нов живот. Сега, под формата на призраци, 
които могат да изсмучат човешкия живот само при 
едно докосване, те държат в страх всички в долината. 


Техният водач Ганаре е мощен вълшебник, брат на 
Безплътния цар, който се отличава от брат си само по 
това, че тялото му е запазило обвивката си от плът, а 
част от мозъка му е изгнил преди много векове. Обърни 
на 106. 


84 


Радзивил обръща масата за шах в лицето ти, от 
протегнатите ръце на Електра бликва огнена струя, 
която те обгаря и ти падаш на пода. Скоро отново си на 
крака, но Радзивил те разобличава като предател и 
заповядва да бъдеш убит в името на Узурпатора. Той е 
един от тайните доносници на тиранина и скоро ти си 
заобиколен от войниците на Узурпатора, както и от 
мощното свещеничество на Немезида, които тук са у 
дома си. Дори за Отмъстителя няма спасение. 

След трудно изкачване стигаш до една издатина под 
стена от камък, по която е невъзможно да се 
покатериш и която води до върха. Чакаш. След час-два 
започваш от време на време да дочубаш под себе си 
стържещи збуци. Поглеждаш в кошмарната пропаст 
надолу и виждаш плешивата глава на Голем, който се 
катери тромаво към тебе. Търсиш камъни, с които да го 
замериш, но склонът е от твърда неподатлива скала. 
Нямаш друг път надолу. затова прибягваш към своите 


шурикен, целейки се в главата му. Когато чудовището 
най-сетне се изкачва върху издатината, по темето му 
има корона от три звездички, които обаче като че ли не 
са му подействали. Няма къде да избягаш и най-накрая 
съпротивителните ти сили те напускат. Голем те вдига 
над главата си и те запраща надолу в пропастта. 
където намираш смъртта си. 

При точното попадение на твоя удар чуваш слаб звук, 
наподобяващ погребален звън от голямата камбана в 
Дис - железния град на Подземния свят. Демонът като 
че ли залита, ала не е ранен. Ако за трети път чуваш 
погребален звън, прехвърли се на 66. Иначе как ще 
продължиш: с ритник «крилат кон» (163). хвърляне 
«драконова опашка» (178), удар с ръка «ухапване от 
кобра» (156) или ще побегнеш, изоставяйки Глайвас 
сам да се оправя (201)? 

Ухапан си от върколак. С тръпки на ужас осъзнаваш, че 
почти сигурно си се заразил от болестта ликантропия. 
Обречен си при всяко пълнолуние да се превръщаш във 
вълк, освен ако не откриеш някакъв лек. Отбележи в 
дневника си, че си станал върколак. Имаш още доста 
време обаче, преди превъплъщението да те сполети. С 


мрачна решителност избираш първо да изпълниш 
мисията си, а след това да насочиш мислите си към 
този проблем. Иди на 71. 

Чудовището изглежда тъпоумно и твоят скок го сварва 
неподготвено. 


ГОЛЕМ НА ПЛЪТТА 
Защита срещу ритник «тигров скок»: 4 
Издръжливост: 25 
Щети: 2 зара 


Ако спечелиш, продължи на 120. Ако не, защитата ти 
срещу замахващите му лапи е 9. Ако оцелееш, какво 
ще използваш: отново ритник «тигров скок» (върни се в 
началото на настоящата глава), ритник «двузъба 
мълния» (79), удар с ръка «тигрова лапа» (99) или 
«железен юмрук» (108)? 

Правиш стъпка напред и запращаш удар с крак 
«крилат кон» в лицето на Айгучи. Той обаче е твърде 
бърз и отскача встрани, като същевременно стоварва 
своето нун-чаку в прасеца ти, счупвайки костта. Губиш 
З точки издръжливост. Ако си все още жив, подскачаш 
на един крак назад, излизайки от обсега му. С какво ще 
отвърнеш: удар с ръка «ухапване от кобра» (303) или 
хвърляне «водовъртеж» (46)? 

Печатът се разбива на парченца в герба. 
- Татко, Мъдрецо, спаси ме. 


Ала вече нищо не може да те спаси. Дяволите 
стесняват кръга около теб и всички заедно са 
прекалено силни за тебе. Никога няма да разбереш 
дали Астарот е щял сам, без чужда помощ, да те убие - 
но в крайна сметка именно неговите челюсти откъсват 
главата от раменете ти, а Скърдж отнася душата ти 
долу в най-низшия кръг на Ада, където ще те изтезава 
за вечни времена. 

С помощта на своята гарота ти безшумно удушваш 
един от > надзирателите оркове и > двамата се 
промъквате под най-близкия > брезентов “навес, 
полюшван от нощния ветрец. Тук няма подслонени 
роби и Глайвас използва възможността да ти разкаже 
за Призрачната дружина. Те са деветима, всеки от 
които навремето е бил барон, господар на много хора. 
Те дошли от град Сива зора и боготворели бога на 
Империята Морейн. Те били деветте генерали, които 
повели хората на Сива зора в дирене на Империята, с 
мисията да превземат Долината на царете Лич, 
наричана по “онова време  Житната “долина. 
Безплътният цар - възкръснал наскоро от мъртвите - 
застанал начело на войските си. Това станало преди 
много векове и Безплътният цар бил все още 
дееспособен. Силата на неговата магия победила 
генералите и той ги превърнал в свои слуги, като 
първо ги убил, а сетне възкресил измъчените им тела 
за нов живот. Сега, под формата на призраци, които 
могат да изсмучат човешкия живот само при едно 
докосване, те държат в страх всички в долината. 
Техният водач Ганаре е мощен вълшебник, брат на 
Безплътния цар, който се отличава от брат си само по 


това, че тялото му е запазило обвивката си от плът, а 
част от мозъка му е изгнил преди много векове. Обърни 
на 115. 

Стрелата се забива в рамото ти. Губиш 4 точки 
издръжливост. Ако си все още жив, бързо отстъпваш 
назад, залитайки от болка. Айгучи вече е опънал друга 
стрела на лъка си. Как ще постъпиш: ще се втурнеш 
срещу Айгучи, тичайки зигзагообразно, за да не те 
уцели (124), ще се хвърлиш по корем във високата 
трева и ще се помъчиш да пропълзиш незабелязано до 
Айгучи (135) или ще се хвърлиш по корем във високата 
трева и ще пропълзиш през Съдбовните камъни, 
напускайки Арената на Васч-Ро в опит да избягаш 
(164)? 

Демонът няма телосложението на човек, макар че е 
възможно някога да е бил човешко същество. Можеш 
само да се надяваш, че нервните точки, в които целиш 
своето «ухапване от кобра», са жизнените му центрове. 
Рогатите ръце на Демона щракват като ножица към 
врата ти. 


ДЕМОН ОТ ЯМАТА 
Защита срещу юби-джуцу (нервна парализа): 7 
Издръжливост: 25 
Щети: 2 зара 


Ако ударът ти е успешен, прехвърли се на 86. Ако не е, 
трябва да се постараеш да избегнеш бръснещия замах 
на рогатите му ръце. Твоята защита е 5. Ако оцелееш, 
можеш да пробваш хвърляне «драконова опашка» 
(178) или отново да използваш умението си юби-джуцу 


(върни се в началото на настоящата глава). 

Възможно “най-бързо си слагаш  „котките” и 
предпазливо се покатерваш по стената. Скоро се 
изгубваш в сенките, но острото ти нощно зрение ти 
дава възможност да се ориентираш и да обиколиш 
помещението. Почти си > стигнал изхода, „когато 
осъзнаваш, че трите пещерни трола се оглеждат с 
озадачен израз на грозните им физиономии. Душат 
въздуха. За свой ужас разбираш, че са усетили 
миризмата ти и забързваш ход, лазейки като муха. Но 
напразно, те вече са > установили точното ти 
местонахождение с нюха си и се понасят тромаво към 
тебе. Вече се намираш точно над свода. Ако владееш 
акробатически умения, можеш да скочиш на пода и 
оттам през свода, където троловете могат да те 
последват само един по един (107). В противен случай 
нямаш избор освен да се търкулнеш към свода както 
можеш (118). 

Телата на полуорковете са пръснати наоколо в житата. 
Глайвас изтрива меча си, двамата се покатервате през 
Палисадата от тръни и се озовавате в отвъдната гола 
степ. Мини на 69. 

Покатерваш се през ниската веранда на една близва 
къща и чакаш върху дървения й покрив да мине 
полунощ. Успяваш с помощта на катераческото си въже 
и куката да се изкачиш по градинската стена, но 
някакво куче те подушва и настъпва какофония от лай. 


Скоро градината гъмжи от стражи. Да продължиш би 
означавало почти сигурна смърт, затова ти се плъзваш 
обратно надолу по стената и изчезваш в нощта, 
покатервайки се върху покрива на друга голяма 
постройка, където прекарваш нощта. 

На сутринта се събуждаш и установяваш, че си преспал 
върху военните казарми. Войниците - човеци, оркове и 
полуоркове, провеждат учения на малки групи до 
вечерта, което прави невъзможно придвижването ти, 
затова изчакваш, забелязвайки, че > полуорковете 
проявяват похвална дисциплина. Градът, доколкото 
можеш да видиш, е подвластен на верните войски на 
Узурпатора. На свечеряване успяваш да слезеш без 
произшествия на улицата и тръгваш да търсиш някой 
хан, където по добре ще прецениш настроенията на 
гражданството. Иди на 401. 

Голем те преследва неотклонно. Тялото ти е стигнало 
точката на почти пълно изтощение, докато бягаш, 
залитайки, през залесените хълмове. Губиш 2 точки 
издръжливост. Ако си все още жив, продължаваш 
нататък, не обръщайки внимание на болката в 
дробовете си и на пришките по краката си. Имаш 
чувството, че си попаднал в ужасяващ кошмар. Най- 
сетне на свечеряване напускаш, олюлявайки се, 
хълмовете и поемаш към безплодна и безлюдна 
котловина в далечината, която прорязва черна скална 
стена. Внезапно една мисъл те кара да заковеш на 
място. Намираш се в най-опасния район на целия Орб 
приближаваш Процепа или Недрата на Орб, от чиято 
тъмна бездна извира повечето зло, населяващо света. 
Хвърли зарове на съдбата. Ако шансът ти се усмихне, 
иди на 52. Ако ти обърне гръб, прехвърли се на 23. 


98 


- Но не смятате ли, че нещата трябва да се променят - 
казва Радзивил. 

Ти го поглеждаш в недоумение и той потъва в мисли за 
следващия си ход. Електра те наблюдава изпод 
сведените си клепачи. Плащаш цената за сдържаните 
си начални ходове - Радзивил е умел играч, а и мислите 
ти са другаде. Имаш късмет и постигаш равен 
резултат. Ще си вземеш довиждане и ще си тръгнеш 
веднага (6) или ще решиш друго и тихичко ще им 
кажеш, че според тебе тиранията на Узурпатора трябва 
да бъде отхвърлена на всяка цена (84)? 

Нанасяш рязък удар с остреца на ръката си по един от 
шевовете, през които сълзи гнусната сладникава 
течност, стремейки се да разцепиш чудовището на две. 
Ако успееш, прибави 2 точки към щетите, които му 
причиняваш. 


ГОЛЕМ НА ПЛЪТТА 
Защита срещу «тигрова лапа»: 4 
Издръжливост: 25 
Щети: 2 зара 


Ако спечелиш, обърни на 120. Ако не, твоята защита 
срещу замахващите му лапи е 9. Ако оцелееш, какво 
ще използваш: отново удар с ръка «тигрова лапа» 
(върни се в началото на настоящата глава), удар с крак 
«дбузъва мълния» (79), ритник «тигров скок» (88) или 
«железен юмрук» (108)? 


100 


Когато коприненият флаг е свален, ти отиваш до 


крепостната стена и поглеждаш към панорамата на 
града. Виждаш ясно Главнокомандващата Гуинет, 
яхнала сив боен жребец, да инспектира войските си. Те 
са строени в стегнати редици на парадния площад 
отвъд улица „Пресечна”. Повечето са жени, облечени в 
ризници от металически брънки, но има и доста голям 
брой мъже, които носят ромбоидните щитове на Дама. 
Някои от тях са в железни доспехи, а лицата им са 
скрити; зад шлемове. Наблизо в безпорядък стои малък 
отряд от развлечени оркове и хора с еленовата 
емблема на Узурпатора. Лейтенантът на Гуинет 
посочва нагоре към тебе и тръбачът изсвирва пет къси 
сигнала. Гуинет дава команда и девиците воини се 
разделят на две части. Като едната тръгва с маршова 
стъпка 

към двореца, а другата към казармите. Отрядът от 
оркове и хора реагира бавно. Мнозина > падат, 
промушени от мечове, преди да разберат, че бунтът е 
започнал. След което се разбягват. Бойните умения на 
воините на Гуинет са радост за окото. докато Влизат В 
открито сражение с хората на Узурпатора по улиците. 
Като подкрепление идват и монасите на Куон и 
известно време сражението се люшка напред-назад, 
ала девиците воини са по-малобройни и настъплението 
им е спряно при дворцовите порти. Хвърляш поглед 
към улица „Пресечна” и виждаш, че казармите 
устояват на атаките, а също че и група монаси излизат 
от храма на Немезида, за да се притекат на помощ на 
армията. Изходът на битката е неясен. Не можеш да 
сториш нищо освен да наблюдаваш - би било лудост да 
се опиташ с бой да излезеш от двореца. 
Простолюдието не се е вдигнало да отхвърли игото на 
потисничеството. Ако шогун Киямо от Острова на 
изобилието ти е  отпуснал сто > самураи > под 
командването на Оникаба и ти си им заповядал да 
тръгнат след тебе през Човешките предели, обърни на 
399. Ако не си получил това подкрепление, или си им 
наредил да минат през Долината на царете Лич. иди на 
410. 

Дяволите скачат към теб, а ти ги нападаш в следния 
ред: първо Хазарбол, по чиито челюсти се стича 
жлъчна течност, сетне Мазарбол. чийто умопобъркан 


смях заплашва да те подлуди, след това Скърдж, с 
проблясващите му железни копита, и най-накрая 
Астарот. Всеки път, когато кинжалът пробожда плътта 
на някой от дяволите, йероглифът свети все по-ярко, 
острието изсвистява, а дяволът е пропъден обратно в 
Ада. При всяко стълкновение с поредния дявол хвърляй 
зарове на съдбата. Когато нападаш Астарот, извади 1 
точка от сбора на заровете, тъй като съдбата не може 
изцяло да контролира неговата участ. Ако съдбата ти 
обърне гръб, иди на 112, но всеки път. когато ти се 
усмихне, пропъждаш още един дявол. Ако пропъдиш и 
Астарот, обърни на 189. 

Без миг колебание вадиш взривната смес с една ръка и 
скачаш в помещението право към огъня. Пещерните 
тролове се надигат изумени. Те мучат и ръмжат с 
очевидно удоволствие, мислейки, че следващото им 
ядене само им се сервира. Ала са твърде бавни, за да 
ти попречат да стигнеш до огъня, и ти хвърляш праха, 
извръщайки очи от последвалия ослепителен блясък. 
Правиш втори скок към свода. Пещерните тролове 
сноват насам-натам, притиснали с ръце очите си и 
стенейки от болка. Стигаш сводестия портал и се 
обръщаш с лице към тях - тук те могат да минат само 
един по > един. Твоята хитрост е постигнала 
безпогрешен успех. След няколко секунди зрението им 
се възвръща и те тръгват към тебе, като вият от гняв и 
удрят земята с дървените си боздугани. Когато до 
тъпоумните им мозъци прониква мисълта, че не могат 
всички заедно да те нападнат, те спират и се 
споглеждат глуповато. Най-едрият сред тях - огромен 
безформен звяр, разтегнал устни в озъбена усмивка, 
под която се виждат жълтеникави бивници тръгва, 
тътрейки крака, към тебе, като върти гигантския си 
боздуган все едно е кибритена клечка. В това тясно 


пространство няма да е възможно да хвърлиш 
пещерния трол, пък и надали ще успееш, като имаш 
пред вид грамадните му размери и тежест. Но можеш 
да опиташ удар «тигрова лапа» (134) или ритник 
«тигров скок» (140). Ако владееш умението юби-джуцу 
и желаеш да го използваш, имаш и друга възможност - 
иди на 150. 

Не си достатъчно бърз и стрелата се забива в рамото 
ти, преди да успееш да я парираш. Губиш 4 точки 
издръжливост. Ако все още си жив, залитайки, 
отстъпваш, пронизан от болка. Айгучи вече опъва 
втора стрела на лъка си. Какво ще сториш: ще се 
втурнеш към Айгучи, криволичейки, за да не те уцели 
(124), ще се хвърлиш по очи във високата трева и ще 
се опиташ да изпълзиш до Айгучи (135) или ще се 
хвърлиш по очи във високата трева, пълзешком ще 
пресечеш Съдбовните камъни, напускайки Арената на 
Васч-Ро, и така ще избягаш (164)? 

Коренът е горчив на вкус, но соковете му имат 
незабавно въздействие и като че ли разбъркват 
мислите ти. Решаваш да потърсиш тигъра дух в 
пространството на > Духа. Вихрушката от > листа 
продължава да се вие в ледения вятър. Как ще 
отправиш съзнанието си в пространството на Духа: с 
усилия на волята (143) или чрез медитация ще се 
опиташ да освободиш ума от тялото си (152)? 

Табелата, на която е изобразен един-единствен 


виолетов пламък, виси в една тясна уличка на име 
„Искра”. Качваш се по широко стълбище до голяма 
зала с клавесин в единия край. Стаята би могла да 
служи за танцувален салон, но сега по диваните седят 
и пият вино много войници, свещеници и жрици. 
Сервиращите девойки са вежливи и облечени в 
униформи от черно кадифе и сребрист сатен. При 
твоето влизане настъпва гробна тишина и всички глави 
се обръщат към тебе - толкова е тихо, че би чул дъха 
на врабец. Всички свещеници и жрици без изключение 
имат на дрехите си символа на водовъртежа и 
повечето са облечени в черно. Всички са човешки 
същества. Ако решиш, че си сгрешил, като си дошъл 
тук, и си тръгнеш, иди на 6. Ако събереш достатъчно 
кураж, за да седнеш сам до една ниска масичка за шах. 
мини на 19. 

Докато продължавате неуморно да тичате, нощният 
ветрец донася до ушите ви слаб, но горестен плач. 
Поглеждаш към Глайвас под светлината на звездите, а 
той казва: 

- Това не е плач на смъртен, а вопъл на Силф, вграден в 
свода на западната порта на град Анатема. Това е 
сигнал, че тази нощ Ганаре е извел Призрачната 
дружина. 

Глайвас ти дава малък кристален мускал. 

- Това е светена вода, благословена в името на 
Прамайката. При нужда я хвърли в лицата на 
немъртвите. 

Преглъщаш нервно при мрачното изражение на лицето 
на рейнджъра. 

- Бихме могли да поемем на север към планините? 
-предлага той. 

Ще тръгнеш ли на север (123) или ще продължите на 
изток (131)? 

Пускаш се от стената, правиш задно салто във въздуха 
и се приземяваш ловко на крака. Пещерните тролове 
зяпват изумени, а сетне започват да мучат и вият при 
вида ти, докато удрят с боздугани земята и тътрят 
крака към тебе. Ти се втурваш в сводестия портал и се 
обръщаш с лице към тях, заел бойна стойка от Пътя на 
тигъра. Тук ще могат да те нападат само поединично. 
Виждайки твоята отбранителна поза, те се споглеждат, 
а сетне най-едрият сред тях огромен безформен звяр, 
разтегнал устни в озъбена усмивка, под която се 
виждат жълтеникави бивници - тръгва, тътрейки 
крака, към тебе, като върти гигантския си боздуган все 
едно е кибритена клечка. В това тясно пространство 
няма да е възможно да хвърлиш пещерния трол, пък и 
надали ще успееш, като имаш пред вид грамадните му 
размери и тежест. Но можеш да опиташ удар «тигрова 
лапа» (134) или ритник «тигров скок» (140). Ако 
владееш умението юби-джуцу и желаеш да го 
използваш, имаш и друга възможност - обърни на 150. 

Изправяш се пред извисяващото се туловище от 
скърпени месища, готов на удара да отвърнеш с удар. 


ГОЛЕМ НА ПЛЪТТА 
Защита срещу «железен юмрук»: 4 
Издръжливост: 25 
Щети: 2 зара 


Ако го победиш, прехвърли се на 120. Ако не, твоята 
защита срещу замахващите му лапи е 9. Ако оцелееш, 
какво ще използваш: отново «железен юмрук» (върни 
се в началото на настоящата глава), удар с крак 


«двузъба мълния» (79), удар с ръка «тигрова лапа» 
(99) или удар с крак «тигров скок» (88)? 

Запътваш се обратно по главната улица „Дворцова” и 
свиваш по друга широка улица, наречена „Пресечна”. 
Покрай нея са разположени три двореца. От едната 
страна има огромна църква, прекалено висока за 
ширината си, с грамадни сводове на метър и половина 
над улицата, които обграждат вътрешния двор, и 
четири кули с бойници във формата на извисяващи си 
пламъци, пронизващи > небето. По “ изгледа > на 
свещениците, разговарящи отвън, се досещаш, че това 
е храмът на Немезида, върховният принцип на Злото. 
На отсрещната страна се намира малък параклис във 
формата на кръст с остра кула и шпил, върху който се 
издига кръстът на Аватар, върховен принцип на 
Доброто. Отвъд параклиса има много голяма църква от 
сив камък с квадратни кули и пирамида по средата, 
която прилича по-скоро на укрепление, отколкото на 
църква. На кулата се развява флаг, върху който е 
изобразена жена воин с вдигнат меч, а на земята в 
краката й лежи ромбоиден щит. Фенерите покрай 
улица „Пресечна” придават заплашителен вид на 
големите църкви. Храмът на Аватар е заключен, затова 
търсиш някого, който да ти каже къде се намира 
храмът на Куон. Висока жена, облечена в ризница от 
метални нишки и с меч в ръка, излиза от 
сивокаменната църква, като същевременно към тебе се 
приближава един скитник. Дали някъде има град без 
бедняци, питаш се ти? Как ще постъпиш: ще се 
направиш, че не виждаш скитника и ще заговориш 
високата девойка (359) или ще дадеш на скитника 
една жълтица, ако имащ такава (216)? 

Изгубваш фигурите от погледа си, но решаваш да се 
насочиш към вътрешността на хълмовете. Когато 
влизащ в котловината между тях, пред тебе изригва 
огромен огнен стълб, издигащ се на петнадесет метра 
в небето. Пламъците осветяват гледка, която смразява 
кръвта ти от ужас. На върха на всеки от хълмовете, 
които те заобикалят, са застанали по двама призрачни 
рицари. Ограден си от Призрачната дружина. Пред теб 
зее кладенец, а зад него стои Ганаре страховитият 
брат на Безплътния цар. Те започват да припяват, 
черпейки мощ от параклиса, построен преди много 
хилядолетия под кладенеца. Всяка воля за съпротива 
те напуска и Призрачната дружина бавно стеснява 
кръга около тебе, за да ти отнеме живота с леденото 
си докосване. 

Поемате на север и тичате с дълги скокове към 
хоризонта, където ниски залесени хълмове са забулени 
в синьо зелена мараня. Глайвас бяга със същата 
бързина и издръжливост, както и ти. Когато стигате до 
гората, спирате да пренощувате. Глайвас ти казва, че 
гората Аркадан, като всяка друга, крие своите 
опасности, ала с негова помощ ще можеш да избегнеш 
повечето от тях. Предупреждава те, че ако случайно се 
изгубиш, трябва да се насочиш на север, към 


планините Хорн, преди да свиеш на изток, и на всяка 
цена да отбегнеш Криптите на Аркадан, които се 
намират в сърцето на гората. Сънят ти е нарушаван от 
мрачни кошмари, жлъчта на боговете на злото сякаш 
прояжда сърцето ти, като очерня и умъртвява 
периферната му тъкан. Докато спиш, съзнанието ти се 
изпълва с картина на гигантски кипящ котел, в който 
някакви могъщи тъмни сили варят свръхестествен 
Демон. Премини на 73. 

Дяволите скачат към теб, а ти ги нападаш в следния 
ред: първо Хазарбол, по чиито челюсти се стича 
жлъчна течност, сетне Мазарбол, чийто побъркан смях 
заплашва да те подлуди, след това Скърдж с 
проблясващи железни копита, и най-накрая Астарот. 
Ако съдбата ти обърне гръб, докато се биеш с Хазарбол 
или Мазарбол. губиш 6 точки издръжливост от 
раздиращите им стоманени нокти. Ако се биеш със 
Скърдж, когато съдбата ти обърне гръб, железните му 
копита стъпкват гърба ти и губиш 8 > точки 
издръжливост. Ако твой противник е Астарот, когато 
късметът ти изневери, губиш 10 точки издръжливост. 
При всяка загуба на битката с поредния дявол трябва 
отново да го нападнеш, ако си все още жив. Всеки път 
хвърляш зарове на съдбата. Ако ти провърви и съдбата 
ти се усмихне, обърни на 101. В противен случай се 
върни в началото на настоящата глава. 

В последния момент стъпваш встрани, светкавично 
изстрелваш дясната си ръка и улавяш стрелата във 
въздуха, действайки изцяло по инстинкт. Обръщаш се с 
лице към Айгучи и прекършваш стрелата на две като 
суха клонка. Айгучи стои вкаменен от изумление, 
мълвейки някакво проклятие, което не стига до ушите 
ти. 

- Внушително, Отмъстителю! - провиква се той. - Ала аз 
съм майстор на много оръжия - и с тези думи той 
хвърля настрани лъка и стрелите си и взема своята 
алебарда > нагината. Сетне извършва серия от 
умопомрачителни движения сякаш се бие 
едновременно с няколко противника. Очертанията на 
алебардата нагината се размазват от бързата скорост, 
с която той я върти и замахва в този сложен, но 
смъртоносен танц. Виждаш, че той е много, много бърз, 
но дали е толкова бърз, колкото тебе? Сетне - 
сантиметър по сантиметър - той настъпва рачешката 
към тебе, като върхът на острието остава неизменно и 
безпогрешно насочен към гърлото ти. Двамата се 
заобикаляте в кръг. Внезапно той скача и замахва 
светкавично с алебардата към твоя стомах, но ти я 
отбиваш встрани. За кратък миг се намираш в обсега 
на неговата нагината. Ако владееш умението юби- 
джуцу, осъзнаваш, че той е твърде бърз, за да го 
неутрализираш с нервнопаралитичен удар и че трябва 
първо да го забавиш. Как ще се биеш: с ритник «тигров 
скок» (56), хвърляне «тигрови зъби» (22), удар с ръка 
«тигрова лапа» (38), или ще изчакаш удобен момент, за 
да прибегнеш до вътрешната си сила, с която ще се 
опиташ да строшиш на две алебардата нагината на 
Айгучи (10)? 

Глайвас продължава да тича напред, виейки между 
гъстите дървета като антилопа и > безпогрешно 
виждайки пътя с острото си като на бухал зрение. 
Следваш го също така бързо, докато накрая, сред едно 
сечище между скалите, стигате до дълбоко черно 
езеро. Без да се двоуми Глайвас скача вътре и ти след 
него. При допира на телата ви до ледената вода се 
надига съскаща пара, а болката и пулсиращата жега 
изчезват. Тук няма прикритие от дървета и Демонът се 
стрелба надолу към вас с писък на удоволствие и 
копнеж по душите ви. Плуваш към разкаляния бряг, 
когато изведнъж наоколо настъпва суматоха. Мънички 
пъргави фигури се нахвърлят срещу Демона. Глайвас 
се покатерва на брега и се провиква да го последваш. 
Зад вас остават пронизителният вой и писъците на 
безпомощния Демон. Продължавате да тичате чак до 
пукването на зората, когато за своя изненада се 
оказвате край гората Аркадан. Глайвас се обръща към 
тебе с думите: 

- Можем само да се надяваме, че болката от духовното 
опустошение, която Демонът получи в нашето 
пространство, го е върнала обратно в Ада. Горските 
елфи изплатиха дълга си. 

И наистина известно време отдъхвате, 
необезпокоявани от мрачни предчувствия за 
обреченост, които доскоро терзаеха мислите ви. Иди на 
4. 

Докато се свивате, приклекнали под навеса, нощният 
ветрец донася до ушите ви слаб, но горестен плач. 
Поглеждаш към Глайвас под светлината на звездите, а 
той казва: 

- Това не е плач на смъртен, а вопъл на Силф, вграден в 
свода на западната порта на град Анатема. Това е 


сигнал, че тази нощ Ганаре е извел Призрачната си 
дружина. 
Глайвас ти дава малък кристален мускал. 


РРРА / 

И тр ФА 

И Вт и 

- Това е светена Вода. благословена в името на 


Прамайката. При нужда я хвърли в лицата на 
немъртвите. 

Преглъщаш нервно при мрачното изражение на лицето 
на рейнджъра. Долавяте джапане на боси крака в 
калта и една девойка на около петдесет сезона се 
провира под навеса, оглеждайки се страхливо през 
рамо за евентуални преследвачи. Твоите очи - остри 
като на бухал в тъмното - различават мършавата й 
фигурка и мизерната, разкъсана и окаляна туника от 
зебло, която е напълно недостатъчна срещу нощния 
студ. Тя не вижда в тъмното и тихичко започва да 
хлипа, неподозирайки присъствието ви. Как ще 
постъпиш: ще сръгаш Глайвас в ребрата и ще му 
дадеш знак, че искаш да се махнете (146). или ще 
заговориш малката робиня (154)? 


116 


С вик, който раздира нощната тишина, ти скачаш към 
вихрушката от листа и съсредоточил всичката си сила, 
отправяш удар с крак нагоре. Не срещаш никаква 
съпротива и прелиташ през листата, но докато си във 
въздуха, стомахът ти се сгърчва, защото някакво черно 
съзнание докосва душата ти. Вихрушката започва да 
утихва. Какво ще сториш: ще изядеш корена от 
мандрагора и ще се опиташ да призовеш тигъра дух 
(167) или ще идеш при Глайвас и ще чакаш да видиш 
какво ще стане (128)? 

Айгучи замахва със своята нагината към тебе, но ти 
правиш крачка напред, блокираш удара с лява ръка и 
забиваш десния си юмрук в лицето му. 


МАЙСТОР НА ОРЪЖИЯТА АЙГУЧИ 
Защита срещу «железен юмрук»: 7 


Издръжливост: 15 
Щети: 2 зара 


Ако си го победил, обърни на 309. Ако е все още жив, 
той пада на едно коляно и насочва злобен удар в 
стомаха ти. Твоята защита е 7. Ако си все още жив, 
можеш отново да прибегнеш до «железен юмрук» 
(върни се в началото на настоящата глава), удар с крак 
«крилат кон» (145), хвърляне «драконова опашка» 
(76), или можеш да опиташ с помощта на вътрешната 
си сила да счупиш алебардата му нагината (10). 

Спускаш се както можеш по стената до изхода, а 
пещерните тролове започват да мучат и вият при вида 
ти, като удрят с боздугани земята и тътрят крака към 
тебе. Докато ти падаш несръчно на земята, един от тях 
хвърля по тебе дървен стол, който те удря и те 
запраща назад в сводестия портал. Губиш З3 точки 
издръжливост. Ако все още си жив, скачаш на крака и 
заемаш > отбранителна стойка в портала, където 
троловете могат да влязат само един по един. 
Виждайки твоята отбранителна поза, те се споглеждат, 
а сетне най-едрият сред тях - огромен безформен звяр - 
разтегнал устни в ужасяваща усмивка, под която се 
виждат жълтеникави бивници - тръгва, тътрейки 
крака, към тебе, като върти гигантския си боздуган все 
едно е кибритена клечка. В това тясно пространство 
няма да е възможно да хвърлиш пещерния трол, пък и 
надали ще успееш, като имаш пред вид грамадните му 
размери и тежест. Но можеш да опиташ удар «тигрова 
лапа» (134) или ритник «тигров скок» (140). Ако 
владееш умението юби-джуцу и желаеш да го 
използваш, имаш и друга възможност - иди на 150. 


119 


- Ами аз? - отвръща фигурата. - Ако не ми бе казал 
истината, щях да те убия, без да се замислям. 

Ще приемеш ли това като > предизвикателство, 
хвърляйки в отговор звезда шурикен (274) или ще го 
попиташ какво го води при Недрата на Орб (43)? 

Последният ти удар кара Голем да се закове на място. 
Той се олюлява леко наляво и надясно, сетне рухва, 
първо на едно коляно, след което челото му бавно 
клюмва на земята. Ти отстъпваш крачка назад, 
задъхан. В същия миг Голем изчезва. Там където преди 
миг седеше чудовището, приведено в нелепа поза на 
молба, сега се вижда само мараня. Сетне от маранята 
изплува фигура с протегнати към тебе ръце. Това 
отново е Голем на плътта, а по скърпеното му тяло 
няма и следа от раните, които ти му нанесе! Той отново 
изрича със скрибуцащия си дрезгав глас: 

- Аз съм вечният човек и съм цял легион. 

Полазват те тръпки на ужас, когато осъзнаваш, че или 
трябва да избягаш, или отново да се биеш с него. Ще 
избягаш ли (230) или ще атакуваш? Ако ще се биеш, 
какво ще използваш: удар с крак «крилат кон» (139), 
«тигров скок» (149) или удар с ръка «тигрова лапа» 
(158)? 

Веднага щом изваждаш кинжала, йероглифът върху 
него започва да свети с ярко сияние. Астарот не може 
да привика още дяволи на помощ, ала твоите 
неприятели и без това са достатъчно могъщи. Ти не 
умееш да си служиш с кинжал и изцяло зависиш от 
съдбата; при всеки опит да промушиш някой от 


дяволите трябва да хвърляш зарове, за да провериш 
късмета си. Ако съдбата ти се усмихне, отиваш на 101. 
Ако ти обърне гръб, минаваш на 112. 

Глайвас продължава да тича напред, виейки между 
гъстите дървета като антилопа и > безпогрешно 
виждайки пътя с острото си като на бухал зрение. 
Следваш го също така бързо, докато накрая, сред едно 
сечище между скалите, стигате до дълбоко черно 
езеро. Без да се двоуми Глайвас скача вътре и ти след 
него. При допира на телата ви до ледената вода се 
надига съскаща пара, а болката и пулсиращата жега 
изчезват. Тук няма прикритие от дървета и Демонът се 
стрелба надолу към вас с писък на удоволствие и 
копнеж по душите ви. Плуваш към разкаляния бряг, но 
се подхлъзваш в тинята и Демонът от ямата те 
премазва в рогатата си прегръдка. Около тебе всичко 
става млечнобяло, сетне в черепа ти отеква ужасният 
звън на огромната камбана на Дис - железния град на 
Подземния свят. Отвсякъде си прикован в студено 
желязо. Отнесли са те в Ада, където ще бъдеш 
подложен на вечни мъки. 

Тичешком изминавате много километри към планините, 
които се издигат тъмнеещи над вас. Острият, ти слух 


долавя далечен тропот на копита и по гърба ти 
минават студени тръпки. Казваш на Глайвас, че към 
вас приближават четирима конници, а той ти отвръща: 
- Открили са ни. Трябва да им дадем отпор. 

Бързо се покатервате към тесния отвор на един 
каньон, обграден от отвесни скали. Чакате. Прехвърли 
се на 284. 

Втурваш се срещу Айгучи, като криволичиш и правиш 
резки завои, ала скоростта, с която той успява да 
изстрелва стрелите и да зарежда лъка си с нови, е 
феноменална, а точността му е безпогрешна. Той е 
майстор на лъка. Стрелите летят към тебе на 
промеждутъци от по няколко секунди. Забавян от 
раната си, ти не успяваш да ги отбиеш всичките. Първо 
една, сетне втора и трета се забиват в тялото ти... 
Мигове по-късно ти си вече мъртъв. 

Продължаваш нататък, ориентирайки се по картата на 
Глайвас и повече не виждаш рейнджъра. На следващия 
ден убиецът отново прави опит да те унищожи, но ти 
го чуваш и избягваш. Няколко дни по късно обаче 
късметът ти изневерява. Минаваш покрай пирамида от 


черепи и навлизаш в необозримо житно поле, където 
мъже и жени се трудят под камшиците на надзиратели 
оркове. Същата нощ възприятията ти те 
предупреждават за опасност, ала твърде късно. 
Призрачната дружина е дошла за душата ти. Към теб 
приближават сиви фигури на коне и ти бързо тръгваш 
към един пръстен от няколко хълма - иди на 110. 


126 


Твърде бавен си и ръкохватката на алебардата се 
изплъзва изпод протегнатите ти ръце и те удря с все 
сила в ребрата, поваляйки те на земята. Губиш 2 точки 
издръжливост. Ако си все още жив, правиш кълбо и 
скачаш на крака само за да бъдеш посрещнат от 
самодоволната усмивка на Айгучи. Как ще атакуваш 
своя противник: с хвърляне «тигрови зъби» (22), с удар 
с ръка «тигрова лапа» (38), с ритник «тигров скок» (56) 
или отново ще опиташ да счупиш алебардата му 
нагината (10)? 

Втурваш се към фигурата, а тя пришпорва коня си 
напред, вадейки гигантския меч, който свети със 
сребристо сияние. Отместваш се встрани и отправяш 
ритник «тигров скок». Обърни на 262. 

Глайвас също тръгва към тебе и двамата заедно 
наблюдавате как вихрушката от листа утихва, а на 
нейно място се надига огромна фигура с прилеповидни 
криле - страховитият Демон от съня ти. Как ще 
постъпиш: ще изядеш корена от мандрагора и ще 
опиташ да призовеш тигъра дух (192), ще побегнеш 


към гората с надеждата, че Демонът или ще изгуби 
следите ти, или ще нападне Глайвас (201), ще 
атакуваш заедно с Глайвас, чийто меч е вече изваден 
(283)? 

- Изречи обета, даван от онези, които се кланят на 
Инока и които с радост ще нарека свои приятели. - 
Гласът звучи като на млад мъж, говорът е типичен за 
тези места, ала акцентът ти е напълно непознат. 
Нямаш и понятие от обета, даван от поклонниците на 
Инока. Ще побегнеш към един близък гъстак в гората 
(301) или ще признаеш, че не знаеш обета (171)? 

Голспийл започва да говори малко неясно, когато става 
въпрос за възможното разположение на наемниците 
му. Завършва с думите, че ще остави нещата в ръцете 
на своя много способен генерал Антосидас Едноокия и 
ти подарява гривна от червени корали в знак на своята 
подкрепа Уведомява те, че очаква посещение от един 
от капитаните на Узурпатора, тъй че ти се покланяш и 
се сбогуваш. Ако владели умението шин-рек мини на 
403 Ако желаеш да се свържеш с някоя ОТ 
групировките с които още не си говорил. Към коя ще се 
обърнеш: девиците воини на Дама, защитнички на 
боговете (296) или свещениците от храма на Времето 
(394)? Можеш също да опиташ да > подбудиш 
простолюдието (68). Ако смяташ, че не ти е 
необходима допълнителна помощ, се заемаш с 
окончателната си подготовка за убийството на 
Узурпатора (9). 

Тичате по равните полета към пръстен от ниски 
хълмове, отвъд които се простира > пустошта. 
Приближавайки до хълмовете, те > обзема силно 
предчувствие за обреченост. Глайвас сочи с пръст и 
под показалата се за миг луна виждате четири тъмни 
фигури, които яздят също към хълмовете. 

- Това е Призрачната дружина - прошепва рейнджърът 
- Трябва да свием на север. 

На север ли ще тръгнеш (123) или ще се опитате да ги 
изненадате и да влезете в бой с тях (420). 

Казваш на Глайвас, че не можеш да се пренесеш в 
пространството на Духа и че ще трябва да се спасявате 
без помощта на тигъра дух. Чувате как Демонът каца 
отгоре върху дърветата, а тялото ти сякаш всеки миг 
ще избухне в пламъци. Губиш 2 точки издръжливост. 
Ако си все още жив. Глайвас прошепва: 

- Следвай ме, остава ни само да се опитаме да намерим 
вода. 

Олюлявайки се и с горяща плът, тръгваш след Глайвас, 
който те води с безпогрешна опитност през тъмната и 
гъста гора. Завивате и тръгвате по нанадолнишето. 
Земята става мека и влажна. До вас отново достига 
смразяващ кръвта вой, а температурата в тялото ти все 
повече нараства. Губиш още 2 точки издръжливост. 
Ако в гората Аркадан е бил убит леопард, иди на 122. 
Ако не. мини на 114. 

Не е трудно да намериш следите на Глайвас по 
стъпканото жито и скоро чуваш гласа му да ти казва да 
приклекнеш - черният ястреб отново кръжи над тебе. 


Срещнали сте се близо до бодливия плет. Не минава 
много време и друга група от полуоркове се затичва 
към вас. Глайвас скача на крака и ти махва да го 
последваш Обърни на 353. 

Тролът замахва с огромните си лапи, но ти намираш 
пролука и се хвърляй към ребрата му със саблен удар с 
ръка. 


ПЕЩЕРЕН ТРОЛ 
Защита срещу удар «тигрова лапа»: 5 
Издръжливост: 20 
Щети: 2 зара + 2 


Ако сведеш издръжливостта на трола до 8 или по 
малко точки, продължи на 170. Ако издръжливостта му 
е 9 или повече, той се опитва да те смаже между 
огромните си като стволове ръце. Твоята защита е, 8, 
докато избягваш тромавото му нападение. Ако си все 
още жив, как ще постъпиш: ще удариш отново с ръка 
(върни се в началото на настоящата глава) или ще 
опиташ с ритник (140)? 

Хвърляш се по очи върху земята и незабавно се 
отдалечаваш от мястото, където се намираш. 
Благодарение на изключителното си обучение успяваш 
пълзешком да заобиколиш Айгучи, без да издадеш 
местоположението си, като бавно се изтегляш към 
каменоломната. Скоро му излизаш в гръб, но той се е 
отдалечил от високата трева и сега стои на 
каменистата земя до ръба на каменоломната. Ще 
изчакаш ли да се обърне с гръб към тебе, за да 


хвърлиш шурикен (415) или ще се опиташ да изплюеш 
отровна игла към него (ако владееш това умение), 
макар и на това пределно разстояние (148), или ще 


пробваш безшумно да му изскочиш в гръб (173)? 

Казваш на Глайвас, че смяташ да продължиш по пътя, 
тъй като ще изгубиш твърде много време в гората 
Аркадан. Той отвръща, че познава тези земи и 
премеждията ще са премного - дори за двама ви. - Ако 
вървиш по пътищата, ще бъда безсилен да ти помогна 
срещу Гилдията на убийците и Призрачната дружина. 
Може би се мислиш за бог, а не за простосмъртен. 

С тези думи той ти обръща гръб и се отдалечава. Ще 
навлезеш ли по-нататък в Долината на царете Лич 
(125) или ще повикаш рейнджъра обратно с думите, че 
се прекланяш пред по-големите му познания и ще го 
помолиш да те отведе до Аркадан (111)? 

Фигурата отново е неподвижна и безмълвна. Сетне 
вдига блесналия под слънцето шлем и ти виждаш 
лице, което те изумява с красотата си. То е по детски 
подкупващо със сини очи и бронзов тен, изпъкващ на 
фона на русите му къдрици. Струва ти се невероятно, 
че такъв човек може да се > намира, „яхнал 
великолепната си кобила, край Процепа. 

- Никога не съм чувал за този остров, но чувствам, че 
по душа си добър. 

Питаш какво го води при Недрата на Орб. Иди на 43. 

Голспийл приема подкупа ти, а сетне ти подарява 
кехлибарен медальон в знак на своята подкрепа. След 
като ти благодари, той повече не споменава твоя 
„подарък”. Ти го запитваш за разположението на 
неговата войска от наемници, но той ти отвръща: 

- Оставям това на моя генерал - Антосидас Едноокия, 
той е много способен. Сега чакам посещение на един 
от капитаните на Узурпатора, ще стане неудобно, ако 
те завари тук. Ти се съгласяваш и се сбогуваш. 

Ако желаеш да се свържеш с някоя от групировките, с 
които още не си говорил, коя ще бъде тя: девиците 
воини на Дама, защитнички на боговете (296). или 
свещениците от храма на Времето (394)? Можеш също 
да опиташ да подбудиш простолюдието (68). Ако 
смяташ, че не ти е необходима допълнителна помощ, 
се заемаш с окончателната си > подготовка за 
убийството на Узурпатора (9). 


139 


Чудовището се движи също толкова тромаво, както 
преди, докато ти се завъртащ и с всичка сила забиващ 
крак в диафрагмата му. 


ГОЛЕМ НА ПЛЪТТА 
Защита срещу ритник «крилат кон»: 9 
Издръжливост: 25 
Щети: 2 зара 


Ако спечелиш битката, продължи на 211. В противен 
случай Голем отново замахва към теб с възлестите си 
юмруци. Започваш да се уморяваш и докато се стараеш 
да отбягваш ударите му, твоята защита е 7. Ако 
оцелееш, какво ще използваш: отново ритник «крилат 
кон» (върни се в началото на настоящата глава), 
ритник «тигров скок» (149) или удар с ръка «тигрова 


лапа» ( )? 


/ 


ОДИ” > 

Едрият трол се цели с тромав замах в главата ти. С 
лекота го избягваш, прикляквайки, а сетне отскачаш, 
забивайки светкавичен удар с крак в гърлото му. 
ПЕЩЕРЕН ТРОЛ 
Защита срещу ритник «тигров скок»: 4 
Издръжливост: 20 
Щети: 2 зара + 2 


Ако сведеш издръжливостта на трола до 8 или по 
малко точки, прехвърли се на 170. Ако издръжливостта 
му е 9 или повече, той се опитва да те премаже с 
огромния си боздуган. Твоята защита е 9, докато 
избягваш тромавото му нападение. Ако си все още жив, 
как ще постъпиш: ще опиташ отново с удар с крак 
(върни се в началото на настоящата глава) или ще 
удариш с ръка (134)? 

Фигурата надава вик на доволство. 

- Тогава умри! - крясва тя, вадейки огромния меч от 
ножницата на гърба, и те напада. Решаваш да 
отскочиш и да използваш удар с крак «тигров скок», за 
да я събориш от седлото. Мечът блести със сребристо 
сияние. Мини на 262. 

Скалистият склон става почти отвесен и ти трудно 
намираш къде, да загнездиш ръцете и краката си, а 
крайниците ти изнемогват от усилието. Протягаш се 
твърде нависоко и краката ти увисват над тридесет- 
метровата пропаст. Хвърли зарове на съдбата. Ако 


съдбата ти се усмихне, иди на 42. Ако ти обърне гръб, 
обърни на 29. 

Спираш сърцебиенето си и се мъчиш да отпратиш 
съзнанието си в пространството на Духа, ала то остава 
здраво вкоренено в тялото ти и докато наблюдаваш, 
вихрушката от листа утихва. На нейно място се надига 
страховитият Демон с прилеповидните криле, който 
споходи съня ти. Ще побегнеш ли в гората с 
надеждата, че Демонът или ще те изгуби, или ще 
нападне Глайвас (201) или ще се присъединиш към 
Глайвас, който с изваден меч се готви да го атакува 
(283)? 

Покатерваш се през Палисадата от тръни и отново си 
отвън. Решаваш да се скриеш сред тръстиките край 
реката, която прекосихте преди. Глайвас не се появява, 
затова с падането на нощта тръгваш да заобиколиш 
бодливата ограда - едно дълго отклонение. Поемаш на 
изток през степта. Пътуваш само нощем и поддържаш 
добро темпо, докато на втората нощ, изострените ти 
сетива те предупреждават за някакво свръхестествено 
зло. 

На хоризонта се появяват сиви конници и ти забързваш 
към един пръстен от хълмове. Иди на 110. 

Когато Айгучи замахва напред с алебардата, ти я 
сграбчваш точно под острието, отблъскваш се във 
въздуха и стоварваш удар с крак «крилат кон» върху 
главата му. 


МАЙСТОР НА ОРЪЖИЯТА АЙГУЧИ 
Защита срещу ритник «крилат кон»: 6 
Издръжливост: 15 
Щети: 2 зара 


Ако си го победил, продължи на 309. Ако все още е 
жив, той използва своята нагината като тояга и когато 
се приземяваш на крака, те притисва с ръкохватката 
през гърлото. Защита ти е 7. Ако все още си жив, как 
ще постъпиш: отново ще пробваш ритник «крилат кон» 
(върни се в началото на настоящата глава), «железен 
юмрук» (117), хвърляне «драконова опашка» (76) или 
ще се помъчиш да строшиш алебардата му с помощта 
на вътрешната си сила (10)? 

Глайвас кимва. Плачещото момиче дори не ви 
забелязва, докато се търкулвате изпод навеса и 
изчезвате невидими в нощта. 

- Бихме могли - предлага рейнджърът - да тръгнем на 
север към планините. 

Ще се съгласиш ли да поемете на север (123) или ще 
продължите на изток (131)? 

Колкото и да се мъчиш, не успяваш да направиш 
връзва с пространството на Духа и умът ти остава 
здраво закотвен в тялото. Чувате как Демонът каца 
отгоре върху дърветата, а тялото ти сякаш всеки миг 
ще избухне в пламъци. Губиш 2 точки издръжливост 
Ако си все още жив, Глайвас прошепва: 

- Следвай ме, остава ни само да се опитаме да намерим 
вода. 

Олюлявайки се и с горяща плът, тръгваш след Глайвас, 


който те води с безпогрешна опитност през тъмната и 
гъста гора. Завивате и тръгвате по нанадолнище. 
Земята става мека и влажна. До вас отново достига 
смразяващ кръвта вой, а температурата в тялото ти все 
повече нараства. Губиш още 2 точки издръжливост. 
Ако в гората Аркадан е бил убит леопард, иуи на 122. 
Ако не, мини на 114. 

Поставяш отровна игла на езика си и приближавайки 
се още малко, я издухваш с всичка сила към него. Тя 
хвърчи през въздуха, но шумът от въздушния порив го 
кара да обърне глава. Хвърли зарове на съдбата, но 
приеми, че точките ти за съдба са 4 само за това 
хвърляне, поради голямото разстояние, от което 
изстрелваш иглата Ако успееш, мини на 245. В 
противен случай продължи на 258. 

Скокът ти сварва неподготвен тъпоумния Голем. 


ГОЛЕМ НА ПЛЪТТА 
Защита срещу ритник «тигров скок»: 4 
Издръжливост: 25 
Щети: 2 зара 


Ако спечелиш, обърни на 211. В противен случай Голем 
отново замахва към теб с възлестите си юмруци. 
Започваш да се уморяваш и докато се стараеш да 
отбягваш ударите му. защита ти е 7. Ако оцелесни, 
какво ще използваш: отново ритник «тигров скок» 
(върни се в началото на настоящата глава). ритник 
«крилат кон» (139) или удар с ръка «тигрова лапа» 
(158)? 

Надявайки се, че нервната система на тези зверове не 
е много по > различна от > човешката, изчакваш 
възможност, за да нанесеш нервнопаралитичен удар. 
Пещерният трол замахва с дъговидно движение, 
целейки се с боздугана в главата ти. Ти приклякваш 
под тромавия му замах и боздуганът се стоварва в 
стената на тунела с отекващ пукот. Отскачаш нагоре и 
с безпогрешна точност нанасяш светкавичен удар с 
крак в гърлото на звяра. Пещерният трол започва да 
кашля в агония, изпуска боздугана и залита назад, 
хванал се с грамадните си месести ръце за гърлото. 
Внезапно той сяда и започва да се търкаля по пода на 
пещерата, разкъсван от болка. Пищейки и виейки, той 
те гледа уплашено, като че ли не е сериозно ранен, но 
изпитва силна болка. Когато виждат, че най-едрият 
сред тях е обезвреден с един единствен удар, другите 
двама отстъпват назад. Усмихваш се вътрешно на 
страхливия им, но иначе побойнически нрав, обръщаш 
се и тръгваш нататък по тунела. Обърни на 162. 

С ноктите на своите „котки” успяваш да се изкатериш 
по трудния северозападен склон към върха, но за твой 
ужас чудовището те следва. Под себе си чуваш звук от 
свличащи се камъни и поглеждаш надолу - чудовището 
се премята и се удря в почти отвесната скала на 
тридесет метра под тебе. Най-сетне заплахата е 
премахната и ти тръгваш да слизаш, само за да видиш 
явно неунищожимия Голем отново да се катери подир 
тебе. Ако желаеш да продължиш да се изкачваш, има 
само един тесен проход (85). В противен случай, 
можеш да използваш времето, спечелено от падането 
на Голем, за да се покатериш встрани, след което да се 
спуснеш по североизточния склон (74). 

Използвайки надмощието на съзнанието над 
материята, ти се насилваш да забравиш за заплахата, 
която сякаш е надвиснала над тебе, и се отпускаш 
напълно. Коренът е освободил съзнанието ти от 
оковите на вярата, която го свързва с тялото, и духът 
ти литва свободен. Усещаш как леко се понасяш нагоре 
и под себе си наблюдаваш Глайвас и собственото си 
теме, но Глайвас не те вижда. Забелязваш, как той се 
сепва, когато един тъмен силует започва да се оформя 
на мястото на вихрушката от листа, но в този момент 
духът ти е отнесен нанякъде от един повей на 
безплътния вятър. Внезапно обхванат от паника, 
осъзнаваш, че тук в пространството на Духа не можеш 
да контролираш движението си, но смътно усещаш, че 
през етера се простират безброй различни пътеки. 
Тъмният силует се издига зад тебе - успял е да те 
последва в пространството на Духа. Вятърът те понася 
към един кръстопът и нещо ти подсказва, че дясната 
пътека води към вратите на Рая, а лявата - към 
Елисейските полета. Мъчиш се да поемеш по една от 
пътеките. Накъде ще се понесеш: надясно (295) или 
наляво (302)? 

Опитваш да се извъртиш, ала кинжалът прорязва 
дълбока рана в ребрата ти, която те кара да охлабиш 
примката около Айгучи и да се търкулнеш настрани. 
Губиш 4 точки издръжливост. Ако все още си жив, се 
надигаш, пронизвай от болка. Айгучи - давейки се и 
едва поемайки дъх - също се изправя на крака, а 
лицето му е изкривено от болка. 

- Впечатлен съм, нинджа - изсъсква той между 
стиснати зъби. - Прояви се добре, но не достатъчно 


добре, защото аз съм Майстор на оръжията. 

Той грабва алебардата с извитото острие и извършва 
серия от умопомрачителни движения сякаш се бие 
едновременно с няколко противника. Очертанията на 
алебардата нагината се размазват от шеметната 
скорост, с която той я върти и замахва в този сложен, 
но смъртоносен танц. Виждаш, че той е много, много 
бърз, но дали е толкова бърз, колкото тебе? Сетне - 
сантиметър по сантиметър - той настъпва рачешката 
към тебе, като върхът на острието остава неизменно и 
безпогрешно насочен към гърлото ти. Двамата се 
заобикаляте в кръг. Внезапно той скача и замахва 
светкавично с алебардата към твоя стомах, но ти я 
отбиваш с ръка. За кратък миг се намираш в обсега на 
неговата нагината. Ако владееш умението юби-джуцу, 
осъзнаваш, че той е твърде бърз, за да го 
неутрализираш с нервнопаралитичен удар и че трябва 
първо да го забавиш. Кое ще предпочетеш: да 
използваш ритник «тигров скок» (56), хвърляне, 
«тигрови зъби» (22). удар с ръка «тигрова лапа» (38), 
или ще изчакаш удобен момент, за да прибегнеш до 
вътрешната си сила, с която ще се опиташ да строшиш 
на две алебардата нагината на Айгучи (10)? 

Тихичко я поздравяваш. Момичето замръзва, сетне 
обезумяло се оглежда наоколо. Тя все още не може да 
те види в плътния мрак, но се избутва назад, както е 
седнала. Отново й говориш гальовно и тя те пита с 
треперещ, но подозрителен глас кой си. Ще й кажеш ли 
истината (174), или ще обясниш, че сте стражи от 
охраната на Лилавия храм на Смъртта в град Анатема 
(185)? 

Усещаш Дорей да се отпуска зад тебе и знаеш, че си 
казал онова, което трябва. Пътувате заедно чак до 
околностите на Ирсмункаст, а из пътя той ти разказва 
за себе си. Той е посветил целия си живот на 
преследване на злото и притежава само такиВа вещи, 
които му трябват, за да постигне целта си - всякаква, 
друга плячка раздава на бедните. Неговият бог е 
Рошевал, принц на странстващите рицари. Владетел на 
най-святата сред всички светини. Легендата гласи, че 
Рошевал навремето бил Паладин - смъртен, който 
спечелил благоволението на Ео, докато бил на поход в 
Бездната. Толкова героичен и чист бил той, че се 
превърнал в бог и станал вечен пример за всички, 
които се борят срещу злото и хаоса. Дорей не го казва, 
но ти се досещаш, че неговата мечта е да заеме свое 
собствено място в Градината на боговете. Добре си 
отпочиваш по пътя, а и Дорей умее чудодейно да 
лекува, само с едно докосване на ръцете си. Можеш да 
възстановиш колкото искаш точки изгубена 
издръжливост. Обърни на 213. 

Ако владееш умението юби-джуцу (нервнопаралитични 
удари) и желаеш да го използваш, продължи на 93. В 
противен случай трябва да се опиташ да нанесеш най- 
силния си досега удар. Решаваш да употребиш 
вътрешна сила. 


ДЕМОН ОТ ЯМАТА 
Защита срещу удар с ръка «ухапване от кобра»: 10 
Издръжливост: 25 
Щети: 2 зара 


Ако ударът ти е бил достатъчно силен, прехвърли се на 
86. Ако не си успял, трябва да се постараеш да 
блокираш мощното нападение на рогатите му ръце. 


Твоята защита е 6. Ако оцелееш, какво ще употребиш: 
удар с крак «крилат кон» (163), хвърляне «драконова 
опашка» (178), повторен удар с ръка (върни се в 
началото на тази глава); или ще побегнеш, оставяйки 
Глайвас да се оправя сам (201)? 

Изострените ти почти до свръхчовешко съвършенство 
сетива ти позволяват да забележиш тънката сребриста 
нишка, опъната напряко през пътеката. Ако се бе 
препънал в нея, изпод гниещите листа щеше да 
отскочи скрит боздуган със зверски шипове и да те 
удари в гърдите. Предпазливо заобикаляш примката, 
за да не задействаш механизма и да издадеш 
местоположението си, и скоро стигаш края на гората. 
Излизаш на вълнообразна морава с тучна трева, която 
води до разхвърляна купчина тебеширени камъни и 
каменни блокове, отбелязващи ръба на Ловната 
каменоломна. Ще идеш ли да разгледаш 
Каменоломната - възможно е да се скриеш там (204), 
или ще останеш където си и ще изчакаш да видиш 
какво ще се случи (190)? 

Нанасяш саблен удар с остреца на ръката си по един от 
шевовете, от които продължава да се стича гнусната 
сладникава слуз, като се опитваш да го разцепиш на 
две. Ако успееш, добави 3 точки към нанесените щети. 


ГОЛЕМ НА ПЛЪТТА 
Защита срещу удар с ръка «тигрова лапа»: 4 
Издръжливост: 25 
Щети: 2 зара 


Ако спечелиш, прехвърли се на 211. В противен случай 


усещаш, че мускулите ти натежават от 
продължителното напрягане. Твоята защита срещу 
стоварващите се юмруци на Голем е 7. Ако оцелееш, 
какво ще използваш: отново удар с ръка «тигрова 
лапа» (върни се в началото на настоящата глава), 
ритник «крилат кон» (139) или ритник «тигров скок» 
(149)? 

Голспийл казва, че смята плана ти за добър и че ще ти 
съдейства доколкото може. Подарява ти лотосов цвят 
от нефрит в подкрепа на тези свои думи. Отбележи 
новата си придобивка в дневника. Тъкмо се каниш да 
го попиташ къде ще нападнат неговите наемници, 
когато той те уведомява, че очаква посещение от един 
от капитаните на Узурпатора, тъй че ти се покланяш и 
се сбогуваш. Ако притежаваш умението шин-рен, 
продължи на 403. Ако желаеш да се свържеш с някоя 
от групировките, с които още не си говорил, коя ще 
бъде тя: девиците воини на Дама, защитнички на 
боговете (296) или свещениците от храма на Времето 
(394)? Можеш също да опиташ да > подбудиш 
простолюдието (68)? Ако смяташ, че не ти е 
необходима допълнителна помощ, се заемаш с 
окончателната си > подготовка за убийството на 
Узурпатора (9). 

- Не ми приличаш на поклонник на Великия Изкупител. 
Обзалагам се, че си убиец? - Гласът звучи като на млад 
мъж, говорът е типичен за тукашните места, ала 
акцентът е напълно непознат. Ще кажеш, че си нинджа 
от Острова на безметежни сънища (137), или ще 
обясниш, че убиваш само зли хора, и то никога без 
причина (119)? 

По време на сутрешната молитва в малкия параклис ти 
разкриваш душата си пред Куон Изкупителя и го 
молиш да те напътства. Скоро усещаш, че той е с тебе 
и духът ти се повдига - възвръщаш до 3 точки от 
вътрешната си сила, ако си я изразходвал. На 
молитвата ти за напътствие получаваш кратък отговор: 
„Довери се на сърцето си.” След богослужението се 
консултираш още веднъж с Върховния магистър. В 
студената дневна светлина той е разкъсван от 
съмнения, бои се. че може да навлечеш беди за храма, 
но казва, че въпреки това ще те подкрепи и ти дава 
карта на града. 

Помолва те да влизаш и излизаш от храма маскиран, с 
което ти с радост се съгласяваш. Казваш му за своите 
намерения да идеш сред хората, за да разучиш техните 
настроения и да разбереш дали е възможно да 
вдигнеш успешен бунт. Това го успокоява. Маскираш се 
като крепостен селянин, облечен в домашно тъкани 
панталони и сетре. На свечеряване минаваш край 
двете разпънати на колело тела и се насочваш обратно 
към самия град в търсене на един от трите големи 
хана. Кой хан ще посетиш първо: „Пречистващ пламък” 
(105), странноприемница „На ръба” (78) или „Река на 
зверовете" (62)? 

Палиш отново факлата и вървиш по тунела известно 
време, като стъпваш безшумно в тъмното. Тунелът 
завършва в изсечена в скалата квадратна стая, чиито 
стени са от каменни блокове. В срещуположната стена 
има дъбова врата, облицована с кожа, в която са 
прикрепени месингови халки. Дясната стена е гладка и 
плоска с иключение на едва забележимите очертания 
на друга врата. В средата на тези очертания има малка 
вдлъбнатина с големината на монета. Разглеждаш я 
внимателно и различаваш хералдически знак, изсечен 
в камъка. Той представлява крилат кон - част от герба 
на твоето семейство. Хвърли зарове на съдбата. Ако 
щастието ти се усмихне, мини на 180. Ако ти обърне 
гръб, иди на 188. 

Трябва да се опиташ да нанесеш най-силния си досега 
удар с крак. Решаваш да използваш вътрешната си 
сила. 


ДЕМОН ОТ ЯМАТА 
Защита срещу ритник «крилат кон»: 11 
Издръжливост: 25 
Щети: 2 зара 


Ако ударът ти е бил достатъчно силен, продължи на 
86. Ако не си успял, трябва да се постараеш да 
блокираш мощния замах на рогатите му ръце, насочен 
към главата ти. Твоята защита е 6. Ако оцелееш, какво 
ще употребиш: удар с ръка «ухапване от кобра» (156), 
хвърляне «драконова опашка» (178), отново удар с 
крак (върни се в началото на тази глава); или ще 
побегнеш, оставяйки Глайвас сам да се оправя (201)? 

Крадешком, безшумно и незабелязано се придвижваш 
до Съдбовните камъни. Нервно ги преминаваш и 
побягваш на изток. Отдалечаваш се от Арената на 
Васч-Ро, когато за миг по тялото ти преминават 
необясними ледени тръпки и вълна на гадене. Съдбата 
те е проклела и ти е обърнала гръб, задето избяга от 
Арената и остави дуела незавършен. При следващите 
три хвърляния на зарове на съдбата, ще претърпяваш 
неуспех. Отбележи това в своя дневник. Унило 
продължаваш пътя си към Ирсмункаст-край-Процепа. 
Обърни на 416. 


165 


Влизайки в бой, осъзнаваш, че ударът с крак «тигров 
скок» изисква много енергия. Губиш 2 точки 
издръжливост с отслабване на крайниците ти, но не и 
ако издръжливостта ти е общо 2 или по-малко. 


ГОЛЕМ НА ПЛЪТТА 
Защита срещу удар с крак «тигров скок»: 5 
Издръжливост: 25 
Щети: 2 зара 


Ако спечелиш, прехвърли се на 228. В противен случай 
защитата ти срещу неумолимите удари на Големовите 
юмруци е 7. Ако оцелееш, какво ще използваш: отново 
удар с крак «тигров скок» (върни се в началото на 
настоящата глава), ритник «крилат кон» (191) или удар 
с ръка «тигрова лапа» (179)? 

Тичате отново по равните полета към един пръстен от 
ниски хълмове, отвъд които започва пустошта. 


Влизайки в котловината между хълмовете, пред вас 
изригва огромен огнен стълб, издигащ се на 
дванадесет метра в небето. Ослепителната светлина 
разкрива гледка, която смразява кръвта ви от ужас. На 
върха на хълмовете, които ви заобикалят, стоят по 
двама > призрачни  рицаря. Заобиколени сте от 
Призрачната дружина. Пред вас зее кладенец, а зад 
него стои Ганаре - страховитият брат на Безплътния 
цар. Те започват да припяват, черпейки мощ от 
параклиса, построен преди хилядолетия под 
кладенеца. Всякаква воля за съпротива ви напуска, а 
Призрачната дружина бавно стеснява кръга около вас, 
за да ви отнеме живота с леденото си докосване. 

Коренът е горчив на вкус, но соковете му имат 
незабавно въздействие и като че ли разбъркват 
мислите ти. Решаваш да потърсиш тигъра дух в 
пространството на Духа. Забелязваш, че на мястото на 
вихрушката от листа сега се надига огромен силует с 
прилеповидни криле - страховитият Демон от съня ти. 
Листата продължават да се въртят в ледения вятър. 
Как ще отправиш съзнанието си в пространството на 
Духа: с усилия на волята (175) или чрез медитация ще 
опиташ да освободиш ума си от оковите на тялото 
(183)? 

Голспийл открито ти показва своето неудовлетворение 
и ти напрягаш ум да измислиш как да загладиш 
нещата. Ако имаш рубини, лековита течност или 
чудотворен кинжал с изографисан йероглиф, можеш да 
опиташ да го подкупиш (138). В противен случай 
трябва да се примириш с мисълта, че не си успял да 
привлечеш помощта на търговците. Голспийл те 
уведомява, че няма да се намесва, но ти подарява 
лотосов цвят от нефрит в знак на уважение към 
починалия ти баща. Той ти казва, че очаква посещение 
от един от капитаните на Узурпатора, тъй че ти се 
покланяш и се сбогуваш. Ако владееш умението шин- 
рен, иди на 403. Ако желаеш да се свържеш с някоя от 
групировките, с които още не си говорил, коя ще бъде 
тя: девиците воини на Дама, защитнички на боговете 
(296) или свещениците от храма на времето (394)? 
Можеш също да опиташ да подбудиш простолюдието 
(68)? Ако смяташ, че не ти е необходима допълнителна 
помощ, се заемаш с окончателната си подготовка за 
убийството на Узурпатора (9). 

Дорей дръпва юздите и спира. Ти слизаш, а той обръща 
коня с думите: 

- Нашият разговор ми достави удоволствие, но 
съвестта ми ме зове. Имам още много работа да 
свърша край Процепа. Сбогом. 

С тези думи той пришпорва коня и скоро се изгубва от 
погледа ти. Ти продължаваш по пътя си. Обърни на 
199. 

Ти си му нанесъл сериозни наранявания и последният 


ти удар го запраща назад. Олюлявайки се от болка, 
тролът изпуска боздугана и отстъпва, като стене и те 
гледа уплашено. Той се свива на кълбо и обгръща 
свитите си колене с ръце, скимтейки жално. Когато 
виждат своя най-едър събрат да се свива в агония, 
другите двама отстъпват, очевидно не желаейки да си 
имат работа с тебе. Усмихваш се вътрешно на 
страхливия им, но иначе побойнически нрав, обръщаш 
се и тръгваш нататък по тунела. Продължи на 162. 


171 


- Тогава умри, убиецо в черни одежди! - Възкликва 
фигурата, вадейки гигантския си меч от ножницата на 
гърба и връхлитайки срещу тебе. Решаваш да 
отскочиш встрани и да използваш удар с крак «тигров 
скок», за да го свалиш от седлото. Мечът блести със 
сребристо сияние. Иди на 262. 

Върховният магистър те > осведомява, че всички 
останали сили в града освен тези на Узурпатора и 
поклонниците на Немезида - са обединени в четири 
групировки. В града има четири големи храма: на 
Немезида. на Куон, на Дама, защитница на боговете, и 
на Времето. От всички тях единствено храмът на 
Времето не е обложен с данък и неговите свещеници и 
поклонници се радват на особени привилегии под 
управлението на Узурпатора. Ти питаш на какво се 
дължи това и Върховният магистър ти обяснява, че 
според влъхвите на Грейгилдс Времето е най-могъщото 
сред всички божества. На Снежния баща са посветени 
повече храмове, отколкото на всеки друг. 

- Добро и зло не означават нищо за Времето и наистина 
би ми отнело година, за да ти опиша същността на 
вярата във Времето, но Узурпаторът не вижда в 


неговите свещеници заплаха, макар че все повече хора 
се обръщат към Времето, за да избегнат тежките 
данъци. Свещениците на Времето обаче нямат съюз с 
Узурпатора. Следващи по мощ са търговците с водач 
Голспийл от „Сребърния език”. Те разполагат с наемни 
войници и могат да си плащат данъците на Узурпатора 
- търговците винаги знаят много за криминалния свят и 
борбите за власт, типични за всеки град. 

На трето място е храмът на Дама, защитница на 
боговете. При управлението на баща ти, те попълваха 
градската стража и охраната пред градските порти, 
поддържаха реда и законността. Последователите, на 
Дама са храбри бойци, но са далеч по-малобройни от 
армията на Узурпатора. И на последно място е 
простолюдието: разорените, крепостните селяни и 
всички други, които дължат мизерното си положение 
на Узурпатора. Те обхващат повече от половината град, 
но без водач, който да ги обедини, са нищо. Ако имаха 
водач... 

Върховният магистър разперва ръце. Благодариш му и 
той те поканва да се молиш с него на следващата 
утрин. Отиваш да поспиш, в безопасност може би за 
тази единствена нощ. Монасите от храма излекуват 
раните ти, ако имаш такива - можеш да възстановиш 
издръжливостта си на 20 точки. Продължи на 161. 

Придвижваш се “колкото > можеш “по-безшумно, 


надявайки се, че няма да те чуе или да се обърне в 
твоята посока. Стигаш на около три метра от него. 
Хвърли зарове на съдбата. Ако щастието ти се усмихне, 
мини на 376. Ако ти обърне гръб, иди на 389. 

Разказваш на младата девойка, че си тръгнал към 
родните си места в Човешките предели и че си избрал 
да минеш през тези опасни места, за да измамиш 
многобройните си врагове, които желаят смъртта ти. 
Глайвас казва просто, че е рейнджър, който помага на 
своя приятел. Тя се приближава, за да ви разгледа по- 
добре и когато вижда, че нямате намерение да й 
сторите зло, ви казва името си - Гризел. Обяснява ви, 
че е сираче, а сестра й е била убита като 
жертвоприношение от свещениците на Смъртта, след 
което ви умолява да я вземете със себе си. В тъничкото 
й гласче звучи пълно отчаяние и ти си даваш сметка, 
че вие сте единствената й надежда, защото утре 
надзирателите оркове ще я заловят. Поглеждаш 
Глайвас, но той отмества поглед, оставяйки решението 
на тебе. Ще вземеш ли Гризел с вас (193), или ще 
сръгаш рейнджъра в ребрата и ще му направиш знак, 
че искаш да се махнете (206)? 

Спираш галопиращото си сърцебиене и се мъчиш да 
отпратиш съзнанието си в пространството на Духа, но 
то остава здраво вкоренено в тялото ти и докато 
наблюдаваш, Демонът се превръща от силует в 
чудовище от плът и кръв. Внезапно се надига 
пронизителен и вещаещ смърт писък, който сякаш 
разкъсва душата ти: „АЙИИ, как мразя да пътувам до 
това пространство на живите." Гласът на Демона 
смразява кръвта ти и всичко отведнъж като че ли 
тръгва на по-бързи обороти, с изключение на 


собствените ти движения, които са болезнено тромави, 
докато Демонът се издига във въздуха. Крилете му 
хвърлят покров от мрак, по-черен от нощта, а 
завършващите с рога ръце се готвят да превърнат 
тялото ти във влажна пихтия. Демонът е забавил 
движенията ти с магия. Решаваш, че не можеш да го 
обезвредиш с шурикен. Какво ще предприемеш: ще 
отстъпиш назад и ще произнесеш обета на нинджа - 
Нинджа Но Чигири (226), ще пробваш ритник «тигров 
скок» (234), ще се скриеш зад някое дърво с 
надеждата магията да отслабне (243) или, ако умееш 
да хвърляш отровните игли, ще  пожелаеш да 
употребиш една (255)? 

Голспийл изглежда доволен и те пита за плановете ти. 
Ще му кажеш само, че възнамеряваш да влезеш в 
двореца през подземията, след което ще убиеш 
Узурпатора (159), ще го попиташ какво смята да 
предприеме, за да ти помогне (130), или, ако имаш 
рубини, лековита течност или чудотворен кинжал с 
изографисан йероглиф, ще му предложиш някое от тях 
като подкуп (138). 

Ръката ти, втвърдена от годините тренировки, се 
стоварва върху ръкохватката на > нагината. „Под 
страховитата мощ на твоята > вътрешна сила 
алебардата с трясък се прекършва на две като суха 
вейка. Айгучи остава със счупен дървен прът в ръка и 
зяпва от изумление пред стореното от тебе. 

- Забележително, нинджа - казва той. Сетне се усмихва 
и продължава. - Но аз съм Майстор на оръжията. 

С тези думи той хвърля счупеното дърво, бръква в 
алената си куртка и изважда нун-чаку - две пръчки, 


свързани с къса верига. Той започва да върти нун-чаку 
около главата и тялото си, прехвърляйки го от ръка в 
ръка и чертаейки омайващи свистящи фигури във 
въздуха. Отведнъж той заковава на място, застанал с 
разтворени крака и протегнал лява ръка към тебе; 
дясната му ръка държи едната пръчка на нун-чаку, а 
другата е стисната под дясната му мишница. Той ти се 
усмихва жлъчно, хвърля се напред, прави салто към 
тебе и от въздуха рязко замахва с нун-чаку към главата 
ти. Защитата ти е 8, докато се мъчиш да посрещнеш 
удара с железните си ръкави. Ако нун-чаку те удари, 
ще ти причини щети 1 зар + 1. Ако оживеещ, с какво 
ще атакуваш: хвърляне «водовъртеж> (46), ритник 
«крилат кон» (89) или удар с ръка «ухапване от кобра» 
(303)? 

Плъзваш се по гръб към огромните копита сред облаци 
от листа, ала огромните криле замахват отново в 
нощния въздух и Демонът се вдига над тебе. Атаката 
ти е неуспешна и Демонът те напада. 


ДЕМОН ОТ ЯМАТА 
Щети: 2 зара + 1 


Защитата ти срещу тъпчещите копита е 5. Ако оцелееш 
след това нападение, успяваш да скочиш на крака, ала 
Демонът отново напада. Ако владееш умението юби- 
джуцу (нервнопаралитични удари) и желаеш да го 
използваш, продължи на 93. Ако не го владееш, какво 
ще използваш: ритник, «крилат кон» (163) или удар с 
ръка «ухапване от кобра» (156)? 

Щадейки колкото можеш повече енергия, ти удряш по 
шевовете в плътта на чудовището. Прибави 2 точки 
към щетите, които нанесеш по време на тази атака. 


ГОЛЕМ НА ПЛЪТТА 
Защита срещу удар с ръка «тигрова лапа»: 4 
Издръжливост: 25 
Щети: 2 зара 


Ако спечелиш, обърни на 228. В противен случай 
ударите на Голем се стоварват неумолимо върху тебе; 
защитата ти е 8. Ако оцелееш, какво ще използваш: 
отново удар с ръка «тигрова лапа» (върни се в 
началото на настоящата глава), ритник «крилат кон» 
(191) или удар с крак «тигров скок» (165)? 

В миг на прозрение си спомняш, че на месинговия 
пръстен-печат, останал от баща ти, също е изобразен 
крилат кон и че размерът му точно съответства на 
вдлъбнатината. Изваждаш пръстена и го поставяш в 
дупката. Той е точно по мярка. Внезапно чуваш 
щракване и стържещ звук - камъкът пред тебе започва 
да потъва в пода. От другата страна нахлува ярка 
светлина. Влизаш през тайния вход и се озоваваш в 
голямо кръгло помещение. Точно пред тебе на земята 
има каменна плоча - гробът на отдавна починал 
управник на Ирсмункаст. В средата на стаята стои 
изправен мраморен пиедестал, върху който се намира 
златна диадема. Тя е украсена с един единствен 
бляскав рубин, който искри под светлината. Това 
навярно е предметът, който ти казаха, че ще ти 
помогне срещу Узурпатора. Пиедесталът е обграден с 
кръг от пламъци. Не можеш да видиш какво подхранва 
пламъците и наистина в този огън има нещо много 


странно. Той издава ярка бяла светлина, а пламъците 
трепкат и горят на около три сантиметра от земята. Те 
са меденожълтеникави и изглеждат някак нереални. 
Пристъпваш по-близо и  прокарваш ръка > през 
пламъчетата. За секунда пронизваща болка изпълва 
душата ти, опарвайки най-дълбоките кътчета на 
съществото ти. Осъзнаваш, че това не са материални, а 
безплътни пламъци, които обгарят и очернят не 
дрехите и кожата, а самата ти душа. Имаш ли шишенце 
с „Вода за защита против безплътни пламъци”? Ако 
имаш, обърни на 225. В противен случай иди на 212. 

Върховният магистър е старец, чиито воднисти очи 
издават мъдрост, но вече е изгубил силата на тялото 
си. Показваш му печата на баща си - крилат кон на 
шахматен фон, и белега си по рождение. Той те 
посреща като избавител от злата тирания на 
Узурпатора; явно е, че страда от собствената си немощ 
и невъзможност да се опълчи срещу > деспота. 
Разговаряте до късно през нощта и той ти разказва как 
стоят нещата в Ирсмункаст-край-Процепа. 

След смъртта на баща ти - Мъдреца, жестокият 
Узурпатор тероризира народа, като убива всички, които 
му се противопоставят, и смазва духа на селяните. 
Земята е отнета от селяните и сега те са превърнати в 
крепостни, заробени към земята и принудени да дават 
половината от цялата си продукция, за да изхранват 
Узурпаторската армия от оркове и полуоркове. За да се 
оженят, младите трябва да получат разрешение от 
Главния камерхер на Узурпатора. Често пъти на 
вярващите в Аватар и Куон се отказва да сключат брак 
и техните деца остават незаконни. А. извънбрачните 
деца не могат да > наследяват имуществото на 
родителите си. Върху всички освен поклонниците на 
Немезида са наложени убийствени данъци! В резултат 


хората са принудени да се отказват от вярата си и да 
се обръщат към злото, ако искат изобщо да се 
измъкнат от мизерията и сиромашията. Свещениците 
на Немезида и армията на Узурпатора управляват с 
голи мечове, ала не могат да затворят храмовете. 

- Данъкът за храмовете е висок - обяснява Магистърът. 
- Не успяваме да изплатим задълженията си, но дори и 
Узурпаторът не може да ни изхвърли. Единствената ни 
власт е тази върху умовете на хората. 

Ти обясняваш, че си дошъл да заемеш законно 
принадлежащия ти престол и той ти > обещава 
подкрепата на храма, като добавя, че няма да е 
достатъчно да се убие тиранина; трябва да се вдигне 
бунт, който да отхвърли армията и свещениците на 
Немезида. Храмът на Куон няма силна традиция в 
бойните изкуства, затова ще се наложи да потърсиш 
подкрепление за бунта другаде, преди да унищожиш 
Узурпатора. Мини на 172. 

Внезапно кракът ти се хваща в тънка нишка, опъната 
през пътеката. Чува се силно щракване. Владееш ли 
акробатика? Ако да, иди на 233. Ако не, обърни на 239. 

Използвайки надмощието на съзнанието си над 
материята, ти се насилваш да забравиш за Демона и 
напълно се отпускаш. Коренът е освободил ума ти от 
оковите на вярата, която го свързва с тялото ти и той 
се понася свободно нагоре. Виждаш темето на Глайвас 
и собствената си глава, но Глайвас не може да те види. 
Демонът е придобил плът и кръв и > надава 
пронизителен вой на умряло: 

- АЙИИ, как мразя да пътувам до пространството на 
живите. 


Гласът на Демона смразява кръвта ти, ала се чувстваш 
странно отдалечен от всичко  ставащо “долу. 
Движенията на Глайвас като че ли се забавят, сякаш 
внезапно се е състарил, докато чудовището се вдига 
във въздуха. Крилете му хвърлят сянка по-тъмна от 
нощта, а огромните му завършващи с рога ръце се 
готвят да превърнат неподвижното ти тяло във влажна 
пихтия. 

Изведнъж безплътният вятър понася съзнанието ти 
далече нататък, ала ти усещаш притегателната сила 
на тялото си, подложено на първата атака от Демона. 
Рогата му премазват ребрата ти и губиш 8 точки 
издръжливост. Обърни на 344. 

Когато уведомяваш Върховния магистър, че желаеш да 
привлечеш подкрепата на търговците, той отвръща, че 
не поддържа връзки с тях, но ако тръгнеш веднага, ще 
откриеш техния говорител Голспийл от „Сребърния 
език” в дюкяна за подправки, който се намира на улица 
„Крайна” близо до мегдана. Той добавя, че търговците 
разполагат с голям брой наемни войници. Двама злобни 
на вид наемници в лилави ливреи те въвеждат при 
Голспийл. Той тъкмо е привършил с разпродажбата на 
някои скъпоценности, когато ти пристигаш в дюкяна 
му, който представлява огромна лилава шатра, 
обзаведена с екзотични предмети от далечни земи. 
Очите му са като мънички > лъскави > стафиди, 
разположени на лице, което при всяко движение се 
разтриса. Тлъстините около челюстта му са провиснали 
като гуша на пуяк, а ръцете му приличат на балони. 
Той се усмихва и те пита с мек предразполагащ глас по 
каква работа идваш. Ти му казваш направо кой си, като 
му показваш бащиния си печат с крилатия кон на 
шахматен фон, както и белега си по рождение. 
Отначало той е скептично настроен, но нещо у тебе го 
убеждава, че баща ти наистина е бил Мъдрецът. След 
това му казваш, че съдбата ти е отредила да свалиш от 
власт Узурпатора и да станеш управник на негово 
място, като го молиш да подкрепи бунта. Голспийл не 
издава нищо, но захваща да те убеждава, че когато 
станеш управник, трябва да премахнеш всички данъци 
от търговците и да издадеш заповед, според която 
всеки желаещ да стане търговец трябва да получава 
разрешително за търговия от самия него. Какво ще му 
отговориш: че ще му дадеш тези права в замяна на 
неговата подкрепа (176), или че ще помислиш по тези 
въпроси, но е твърде рано да даваш обещания (168)? 

- Не! Не! - изпищява пронизително робинята колкото й 
глас държи, а крясъците й раздират нощната тишина. 
Тя вече излиза заднешком изпод навеса. Досещаш се, 
че тя мисли, че сте дошли, за да я вземете за 
жертвоприношение на олтара на Лилавата катедрала. 
Глайвас те издърпва насила изпод навеса и двамата 
хуквате да бягате. Тъмнината около вас е осеяна със 
стотици трепкащи оранжеви светлинки. Охраната на 
робите се впуска в преследване, а Робските полета 
оживяват от подскачащи оранжеви факли, подобни на 
светулки, които > заплашително започват да ви 
обграждат. Принудени сте да побегнете на изток, 
откъдето да се помъчите да се измъкнете. Най-сетне 
трепкащите факли започват да изостават, но ти все 
повече се уморяваш. Губиш 2 точки от издръжливостта 
си. Мини на 166. 

Скитникът те отвежда до мегдана и ти посочва пътя на 
изток. Ти му благодариш и той си тръгва, накуцвайки. 
Обърни на 269. 

Мечът на Глайвас сее гибел, срещайки гротескните 
полуоркове в бой. Четирима от тях се скупчват около 
тебе, мушкайки с копията си. Нямаш възможност да 
блокираш ударите. При всяко нападение, което си 
принуден да правиш, има възможност да бъдеш ранен. 
Решаваш да използваш ритници, за да ги премажеш до 
безсъзнание. 


ЧЕТИРИМА ПОЛУОРКОВЕ 
Защита срещу удар с крак: 5 


Издръжливост (за всеки полуорк): 9 
Щети: 1 зар 


Всеки път, когато атакуваш, трябва да хвърляш зарове 
на съдбата. Ако един от заровете показва 1 или две, 
значи си ударен. Ако спечелиш, иди на 95. 

Какво смяташ да правиш: ще разгледаш внимателно 
стената, за да провериш дали можеш да отвориш тази 
на вид тайна врата (194), или ще минеш през дъбовата 
врата с месинговите халки (207)? 

В тронната зала цари тишина. От Астарот не е останала 
и следа. Короната от рози лежи, заклещена от статуята 
на Дама, ала ти я оставяш, където си е. Предстои още 
много работа. 

Извън тронната зала коридорите са пусти. Твоята 
гарота се впива в гърлото на един стража орк на 
стълбищната площадка, след което тръгваш да се 
изкачваш в най-източната кула на двореца. Виещата се 
стълба свършва при покрива на кулата. Небето искри 
синьо над бойниците, флагът на Узурпатора - елен със 
спираловидно извити рога и бодлива опашка - се вее от 
вятъра. С едно дръпване на въжето ти го сваляш под 
нивото на крепостната стена. Ако имаш или си имал у 
себе си само статуетка на Дама, иди на 100. Ако имаш 
статуетката и монета с лика на баща ти, обърни на 
361. Ако у тебе е единствено монетата, прехвърли се 
на 370. А ако нямаш нито едно от тези неща, мини на 
378. 

След известно време  забелязваш съвсем леко 
движение сред камъните на ръба на каменоломната. 
Това трябва да е Айгучи! Решаваш да опиташ да 
пропълзиш крадешком през високата трева и да 
излезеш в гръб на Айгучи. Хвърли зарове на съдбата. 
Ако успееш, отиди на 217. Ако не, продължи на 223. 

Ударите с крак отнемат повече енергия, отколкото тези 
с ръка и ти си изтощен от предишните битки и от 
бягството. Губиш 1 точка издръжливост за усилията, 
които са ти необходими за удара с крак «крилат кон», 
но не и ако издръжливостта ти е общо 1 точка. 


ГОЛЕМ НА ПЛЪТТА 
Зашита срещу удар с крак «крилат кон»: 5 
Издръжливост: 25 
Щети: 2 зара 


Ако спечелиш, обърни на 228. В противен случай 
неумолимите удари на Голем отново се насочват срещу 
тебе: защитата ти е 7. Ако оцелееш, какво ще 
използваш: отново удар с крак «крилат кон» (върни се 
в началото на настоящата глава), ритник «тигров скок» 
(165) или удар с ръка «тигрова лапа» (179)? 

Докато слагаш корена от мандрагора в устата си. 
Демонът се превръща от силует в чудовище от плът и 
кръв. Внезапно се надига пронизителен вой. Вещаещ 
смърт, който разкъсва духа ти: „АЙИИ, как мразя да 
пътувам до това пространство на живите.” Гласът на 
Демона смразява кръвта ти и всичко отведнъж сякаш 


тръгва на по-бързи обороти, освен собствените ти 
движения, които са болезнено тромави, докато 
Демонът се издига във въздуха. Крилете му хвърлят 
покров от мрак, по-черен от нощта, а завършващите с 
рога ръце се готвят да превърнат тялото ти във 
влажна пихтия. Коренът започва незабавно да действа 
и разбърква мислите ти. Какво ще предприемеш: ще 
опиташ да навлезеш в пространството на Духа, за да 
потърсиш тигъра дух (288), ще отстъпиш назад и ще 
произнесеш обета на нинджа - Нинджа Но Чигири 
(226), ще пробваш ритник «тигров скок» (234), ще се 
скриеш зад някое дърво с надеждата магията да 
отслабне (243) или, ако умееш да изстрелваш отровни 
игли, ще пожелаеш да употребиш една (255)? 

Глайвас тихичко изпъшква, когато казваш на момичето, 
че ще я спасите. Учудването и надеждата в гласа й те 
карат да мислиш, че рискът си заслужава. Гризел се 
сгушва в тебе, притискайки мършавото си тяло в 
твоите железни мускули. Тя изважда през косите си 
скрит медальон и ти го подава с думите, че една много, 
много стара жена, с която са били вързани на един 
синджир, й го е дала да я пази от беди. Той е от син 
порцелан във формата на сърце, което се отваря, а 
вътре има кичур златиста коса. 

- Това е къдрица от една девойка, която никога през 
живота си не е изрекла лъжа. Тя е била светица. 
Задръж го, сега когато ти ще ме пазиш, вече не ми е 
нужен. Защо лицето ти е омотано в този черен плат? 

Ти й благодариш за медальона и го прибираш на 
сигурно място. Отбележи тази придобивка в своя 
дневник. 

- Хайде, трябва да се махаме оттук - казваш ти и 
Гризел излиза след вас изпод навеса. 

- Най-добре да поемем на север, по-далече от града - 


препоръчва Глайвас. Продължи на 215. 

Прокарваш ръце нагоре и надолу по очертаната върху 
камъка врата, търсейки начин да я отвориш, ако 
изобщо е възможно. Ако владееш умението да 
откриваш капани и да отваряш ключалки, обърни на 
290. Ако не, мини на 256. 

Една искра попада върху сухите като подпалки одежди 
и започва да тлее. Огънят се разгаря с пукот. а, сетне 
забумтява. Мигновено мумията е погълната от пламъци 
и ръцете й се разтварят по инстинкт, освобождавайки 
гърлото ти. Залитайки, се дръпваш назад, раздиран от 
кашлица и разтриваш наранената си шия, докато 
наблюдаваш как трупът изгаря. Пламъците го 
поглъщат и скоро от него остава само пепел. Отбележи 
в дневника си, че си се сдобил с кинжал с дръжка от 
слонова кост, върху която е изографисан йероглиф. 
След като си отдъхваш, тръгваш по тунела и напускаш 
това място на ужасите. Прехвърли се на 367. 

Един от полуорковете хвърля копието си към тебе, но 
ти с лекота го отбиваш встрани. Иди на 187. 

При отказа ти да побегнеш, Глайвас изрича проклятие 
и се връща в боя. Мечът на рейнджъра не причинява 
никаква вреда на Демона, който телом отблъсква 
Глайвас като играчка, и тръгва към тебе. Той е грозен, 
стъпвайки на двойно цепнатите си копита, ала пращящ 
от сила и цепещ нощния въздух с махащите си криле. 
Какво ще използваш: хвърляне «драконова опашка» 
(178), ритник «крилат кон» (163), удар с ръка 
«ухапване от кобра» (156). или ще побегнеш, 
оставяйки Глайвас сам да се бие с Демона (201)? 

Вратите на тронната зала се разтварят с трясък и 
Дорей льо Жун влиза със звън на доспехи. Той 
собственоръчно се е преборил със стражите и си е 
проправил път до тронната зала. 

- Подуших зли сили. Ето че се срещаме отново. Скърдж, 
Астарот! За мен е чест, но пребиваването ви на Орб 
свърши. 

С тези думи той се втурва в атака, а свещеният му меч 
чертае бляскави дъги във въздуха, докато се сражава 
едновременно с Астарот и с Дяволите на здрача. На 
тебе оставя да се биеш със Скърдж. Отново решаваш 
да използваш ритници срещу него, защото е прекалено 
висок за ефикасни удари с ръка. 


ДЯВОЛЪТ КЕНТАВЪР СКЪРДЖ 
Защита срещу удар с крак «тигров скок»: 7 
Защита срещу удар с крак «вършачка на Куон»: 5 
Издръжливост: 22 
Щети: 2 зара + 2 


Когато Скърдж не е в Ада, ударите го засягат както 
всеки друг звяр, но вътрешната ти сила няма 
въздействие върху него. Както при > Астарот, 
медальонът и рубинената диадема ще те предпазват и 
от Скърдж. Дявволът кентавър се вдига на задни крака 
и с все сила стоварва железните си копита, за да 
размаже черепа ти. Ти отскачаш встрани и защита ти е 
7, или 8, ако си акробат. Ако Скърдж продължава да те 
напада, трябва отново да го ритнеш. Ако удържиш 
победа, Скърдж изчезва, прогонен в пространството на 
Духа, а от дяволите е останал единствен Астарот. 
Дорей льо Жун е ранен и прекалено изтощен, за да 
продължи битката; ти отново трябва да се биеш с 
Астарот, който обаче е, отслабнал след единоборството 
си с рицаря. Избираш да употребиш удар с ръка 
«железен юмрук». 
АСТАРОТ 
Защита срещу «железен юмрук»: 8 
Издръжливост: 6 
Щети: 3 зара 


Ако спечелиш, продължи на 388. Ако > Астарот 
продължава да се бие, ти се опитваш да избегнеш 
щракащите му челюсти - защита ти е 8. В случай, че 
оцелееш, отново прибягваш до удар с ръка. 

Придвижването ти до град Ирсмункаст трае няколко 
дни и минава без произшествия. По път си почиваш и 
възвръщаш силите си: можеш да възстановиш до 10 


точки от изгубената си издръжливост. Най-сетне 
стените на Ирсмункаст започват да се синеят на 
хоризонта. Обърни на 236. 

Бърз като мълния, ти запращаш сребърния шурикен 
със смъртоносна точност. Той улучва върколака в 
гърдите. Реакцията му е мигновена. Той се вдига на 
задните си крака, виейки в агония и отчаяно дращейки 
по раната. Шурикенът сякаш го изгаря, но звярът 
успява да изтръгне хвърлената звезда от гърдите си. 
Можеш да си отбележиш, че е изгубил 7 точки от 
издръжливостта си. Използваш тази възможност, за да 
минеш в нападение. Какво ще употребиш: «железен 
юмрук» (67), удар с крак «двузъба мълния» (219) или 
хвърляне «тигрови зъби» (364)? 

Докато тичаш между дърветата, чуваш бойния вик на 
Глайвас - сетне настъпва тишина. Продължаваш да 
бягаш с надеждата да се отдалечиш колкото можеш 
повече от тях, ала за разлика от Глайвас, ти не си 
свикнал да се ориентираш в непознатата гора нощем. 
Най-накрая стигаш до голяма поляна, осветена от 
луната и спираш пред нещо, което прилича на древна 
гробница. Разчиташ няколко думи, издълбани в камъка: 
дошъл си до криптите на Аркадан. Припомняйки си 
думите на рейнджъра, се обръщаш, за да се 
отдалечиш, но не можеш. Прикован си на място. 
Оглеждаш се наоколо и наблизо забелязваш купчина 
пепел - тогава си даваш сметка, че камъкът до нея е 
всъщност гниещ човешки череп. В този миг Демонът 
долита над тебе, скривайки луната с криле. 

- Задачата ми е изпълнена - граква той, сетне се стапя 
пред очите ти. 


Вече никога няма да можеш да мръднеш оттук... 

- А ти кой си? Имаш вид на убиец. 

Как ще отговориш: ще го нападнеш, като хвърлиш 
звездичка шурикен (274), ще кажеш, че някои те 
наричат Отмъстител и си поклонник на > Куон 
Изкупителя (160), ще излъжеш, че името ти е 
Малволио и си поклонник на Немезида, повелителка на 
Пречистващия огън (141). или ще кажеш. че онези, 
които те познават добре, те наричат Търпеливият и си 
поклонник на Инока Невинният, приятел на всички хора 
(129)? 

Опитваш се да блокираш първото копие, но то 
пронизва бедрото ти и те събаря по гръб, докато 
останалите копия хвърчат към тебе. Заклещен си - две 
копия са промушили тялото ти и са се забили в плета. 
Полуорковете решават да те доубият с камшиците си, 
но смъртта слава богу настъпва бързо. 

Запътваш се към Ловната каменоломна, оглеждайки се 
предпазливо. Тъкмо откъсваш очи от Каменоломната, 
когато във въздуха се разнася оглушително бръмчене. 
Поглеждаш назад и виждаш Айгучи, очертан на фона 
на камъните. Досещаш се, че той използва бръмчащи 
стрели, които свирят, докато летят във въздуха. 
Владееш ли умението да улавяш стрели? 

Да - иди на 63. Не - мини на 92. 

Разказваш на скитника, че идваш от Острова на 
безметежните сънища, но той твърди, че никога не го е 
чувал и те повежда нататък, свивайки наляво след 
петдесетина метра. Минавате през един сводест 
портал и излизате на малък калдъръмен площад, 
където той се хвърля на земята и изсвирва с уста. Ако 
си акробат, продължи на 24. Ако не си, се оказваш 
обкръжен от войници от армията на Узурпатора. 
Скитникът те е отвел в една от казармите им. След 
продължителна битка, те надделяват. Връзват те и те 
отвеждат в двореца. Ако владееш изкуството да се 
изплъзваш, обърни на 8. В противен случай те очаква 
страховита съдба, когато Узурпаторът открива белега 
ти по рождение, заповядва да те подложат на най- 
зверски изтезания. Ти обаче отхапваш собствения си 
език и умираш от кръвоизлива, лишавайки го от това 
удоволствие. 

Сръгваш Глайвас и той кимва, сетне, навеждайки се 
напред, запалва с кремък огнивото си и се взира в 
лицето на девойката. То е слабо и изпито, но красиво. 
Светлината угасва и момичето не вижда нищо, докато 
очите му отново привикват с плътния мрак. То протяга 
ръце към вас, но вие изчезвате незабелязано и 
безшумно. Глайвас въздъхва дълбоко, после казва: 

- Бихме могли да поемем на север към планините? 

Ще тръгнеш ли на север (123) или ще продължиш на 
изток (166)? 

Приближаваш до вратата и прилепваш ухо, ала не 
чуваш никакъв звук от другата страна. Хващаш 
дръжката и я завърташ, любопитен да разбереш какво 
ще последва. Вратата не е заключена и се отваря 
широко. Влизаш в богато обзаведена стая, чиито стени 
са целите облицовани с полици, отрупани със свитъци 
и книги. Зад голямо писалище, украсено с пищна 
дърворезба, седи странна фигура, която учудено вдига 
поглед при твоето влизане - очите й са изцяло бели 
освен зениците, приличащи на две черни връхчета на 
топлийка. Лицето е отвратително, главата е напълно 
плешива, а кожата е пепелява на цвят и сипаничева. 
Под сплесканите ноздри на безхрущялния нос стърчат 


пет пипала дълги около тридесет сантиметра, които се 
гънат ужасяващо. Точно под тях е устата малка и 
кръгла с островърхи зъби. Фигурата е облечена в 
лилави одежди, поръбени със злато, а върху 
писалището пред нея лежи разтворена дебела книга. 
Ръцете й завършват с по три дълги и тънки пипала 
наместо пръсти. Виждал си тази фигура в архаични 
книги и рисунки и я разпознаваш като един от 
Старците - древна раса, обитаваща дълбините на 
Процепа. Тези същества са изтъкани от зло и за тях се 
казва, че са главните подмолни организатори и водачи 
- като изключим боговете - на повечето злодейства на 
Орб. Старецът се изправя бавно и казва с хрипкав 
шепнещ глас: 

- Какво неочаквано удоволствие! Добре дошъл! Добре 
дошъл! Ти трябва да си Отмъстителят или, ъ-ъ... 
„Ззаконният” наследник на престола на Ирсмункаст. 
Много съм слушал за тебе, нинджа. Узурпаторът и аз се 
надявахме, че няма да се добереш дотук, но явно си по- 
изобретателен, отколкото предполагахме. Но все пак 
сега удоволствието от пълното ти унищожение ще е 
изцяло мое. 

Изведнъж в съзнанието ти избухва взрив от умствена 
енергия и ти си даваш сметка, че Старецът е 
предприел психическа атака срещу тебе. 


С РИА 
Д РАК И, 


та. Сф „а 


ПД ЕДРИ Ф ч 
ИДЕ 
Фира ЗВЕЯ КАК КА 


Чувстваш как волята ти буквално започва да се 
разпада под умопомрачителната мощ на мозъка на 
това ужасно същество. Откриваш, че не можеш да се 
движиш, защото цялото ти съзнание е погълнато от 
борбата на неговата и твоята воля. Останала ли ти е 
вътрешна сила? 

Да - обърни на 323. 

Не - иди на 335. 


208 


Гуинет кимва и казва, че можеш да разчиташ на 
подкрепата на храма на Дама и на две хиляди обучени 
воини. Ти й обясняваш, че собственоръчно ще убиеш 
Узурпатора, а сетне ще свалиш флага му от двореца, 
което ще бъде сигналът за нападение срещу 
войниците на Узурпатора. Известно време обсъждате 
тактиката на сражението. Узурпаторът има петхилядна 
войска от хора и оркове, но не всички ще му останат 
предани. Тя очевидно е надарен генерал и ненавижда 
Узурпатора от цялото си сърце. Тръгваш си от храма в 
добро настроение и разглеждаш малката статуетка на 
богинята Дама, която Главнокомандващата Гуинет ти е 
дала в знак на своята подкрепа. Отбележи новата си 
придобивка в дневника. 

Можеш да се върнеш в храма на Куон и да помолиш 
Върховния магистър да ти помогне да се свържеш с 
групировките, с които още не си > разговарял: 
свещениците от храма на Времето (394) или 
търговците в техните дюкяни (184). Можеш също да се 
опиташ да подбудиш простолюдието (68). Ако смяташ, 
че не ти е необходима допълнителна помощ, се заемаш 
с окончателната си подготовка за убийството на 
Узурпатора (9). 

Глайвас те отвежда в най-гъстата част от гората и 
нощното ти зрение е > подложено на > върховни 
изпитания. Тук крилата на Демона са безсилни, защото 
няма място да ги разпери, но над покрива от дървета 
чувате пронизителния му, вещаещ смърт вой. Демонът 
успява някак да ви следи и писъкът му смразява 
кръвта ти. Започва да ти става много горещо, целият 
се обливаш в пот - това е магия на Демона. Глайвас 
казва: 

- Целият горя, сега е моментът да поискаме помощ от 
тигрицата дух. 

Ако вече си изял корена от мандрагора, продължи на 
132. Ако не си, го изяждаш сега и мислите ти се 
разбъркват. Как ще постъпиш: ще опиташ насила да 
отпратиш съзнанието си в пространството на Духа 
(147) или ще се помъчиш с медитация и покой да 
освободиш ума си от оковите на тялото (277)? 

Отчаяно ровиш за кремъка и огнивото си, докато 
пръстите все повече се затягат. Дробовете ти започват 
да горят от болката. Пращаш искри към сухите 
одежди. Хвърли зарове на съдбата. Ако съдбата ти се 
усмихне, обърни на 195. Ако ти обърне гръб, дрехите 
не се подпалват и ти губиш 3 точки издръжливост, 
докато бавно се задушаваш. Ако си все още жив, 
можеш отново да опиташ да подпалиш одеждите му 
(върни се в началото на настоящата глава), да забиеш 
кинжала обратно в гърдите му (398) или да отстраниш 
ръцете от гърлото си с удар «железен юмрук» при 
положение, че вече не си го използвал (382). 

Този път твоят удар поваля като с брадва Голем и той 
се стоварва с трясък върху росната трева. Отново 
изчезва. Сега дишаш много тежко и тръпнеш в 
напрегнато очакване. Нещо се движи в маранята. 
Голем отново се олюлява към тебе, а дрезгавият му 
глас изпраща по тялото ти тръпка на ужас, когато 
отново, чуваш думите: „Аз съм Вечният човек - не един, 
а цял легион.” Колко пъти трябва да се биеш с това 
чудовище, чудиш се ти. Решаваш да избягаш, нужно ти 
е време да се съвземеш и да размислиш. Продължи на 
230. 

Как ще постъпиш: ще излезеш от кръглото помещение 
и ще продължиш през дъбовата врата с месинговите 
халки (207) или ще опиташ да прескочиш пламъците и 
да грабнеш диадемата (235)? 

След няколко дни виждаш стените на Ирсмункаст да се 
синеят на хоризонта. 

- Аз трябва да се връщам при Процепа - казва Дорей, - 
но пак ще дойда. Сбогом, дано никога не напуснеш 


правата и тясна пътека, която води към Седемте 
небеса. 
Ти слизаш от коня и му махаш за сбогом. Иди на 236. 

Лицето на Гуинет е строго, когато казва: 

- Истинската кръв на Мъдреца не тече във вените на 
неговото дете. Искаш от мене да потопя града в хаоса 
на бунта заради едно обещание, което нито аз желая, 
нито ти можеш да изпълниш. Върви си и никога повече 
не стъпвай в този свещен храм на законността. 
Виждаш, че никакви доводи няма да променят 
решението й, затова се примиряваш с мисълта, че 
бунтът ще мине без помощта на девиците воини. 
Можеш да се върнеш в храма на Куон и да помолиш 
Върховния магистър да ти помогне да се свържеш с 
групировките, с които още не си разговарял: 
свещениците от храма на Времето (394) или 
търговците в техните дюкяни (184). Можеш също да се 
опиташ да подбудиш простолюдието (68). Ако смяташ, 
че не ти е необходима допълнителна помощ, се заемаш 
с окончателната си подготовка за убийството на 
Узурпатора (9). 

Тичешком изминавате много километри към планините, 
които се издигат тъмнеещи високо над вас. Когато 
Гризел вече изнемогва, ти я качваш на гръб и тичаш с 
нея. Тя е само кожа и кости и тежи по-малко от копа 
сено. Острият ти слух долавя тропот от далечни копита 
и те обзема предчувствие за обреченост. Казваш на 
Глайвас, че към вас приближават четирима конници, а 
той ти отвръща: 

- Открили са ни. Трябва да им дадем отпор. 

Гризел слиза от гърба ти и бързо се покатервате към 


тесния отвор на един каньон, обграден от отвесни 
скални зъбери. Започвате да чакате. Обърни на 268. 

Скитникът има мръсно сбръчкано лице и е куц с 
единия крак. Той мушва монетата в джоба на 
опърпаните си панталони и раболепно те запитва дали 
може да те заведе в някой хан, където да вземеш 
легло за през нощта. Ще го помолиш ли да те отведе в 
храма на Куон, предлагайки му още една жълтица 
(377), ще кажеш, че “ търсиш някоя “тиха 
странноприемница, където да преспиш (343), или ще 
му поблагодариш, продължавайки сам по пътя си 
(317)? 

Без да издаваш шум, заобикаляш сантиметър по 
сантиметър позицията на Айгучи. Сетне продължаваш 
незабелязан да си проправяш път през разхвърляните 
камънаци край Каменоломната, докато стигаш на 
около петдесет метра от Айгучи. Той е приклекнал зад 
голяма канара, като от време на време подава глава, за 
да огледа местността пред себе си. Очевидно се 
надява да те убие с лъка, който държи в ръце. Ще 
хвърлиш ли шурикен по него (415)? Ако умееш да 
стреляш с отровни игли, би могъл да опиташ да 
изплюеш една, макар че разстоянието е доста голямо 
(148), или би могъл да се помъчиш да допълзиш 
безшумно до него (173)? 

Мечът на Глайвас се забива в едно от крилата му, а ти 
запращаш ритник «тигров скок» в лицето му. Чува се 


слаб звук подобен на погребален звън от голямата 
камбана в Дис - железния град на Подземния свят. 
Отбележи, че си чул погребален звън. Всичко около 
тебе сякаш започва да се движи на забързани обороти, 
докато > собствените ти > движения са > болезнено 
забавени, но това скоро отминава и ти приклякаш под 
замахналото като сърп крило на рогатата ръка на 
Демона. За свой ужас установяваш, че нито твоят 
ритник, нито мечът на рейнджъра са оставили дори 
следа по кожата на Демона. 

- Не можем с нищо да го обезвредим - провиква се 
Глайвас. - Но той не е в състояние да остане дълго в 
нашето пространство. Последвай ме - ис тези думи той 
хуква да бяга. Ще го последваш ли (209), или ще 
останеш да се биеш (197)? 

Кракът ти се стрелва в два последователни камшичени 
удара към лигавите челюсти на твоя нападател, докато 
той се опитва да те раздере с ноктестите си лапи. 


ВЪРКОЛАК 
Защита срещу ритник «двузъба мълния»: 7 
Издръжливост: 14 
Щети: 1 зар + 2 


Ако си го убил, иди на 57. Ако е все още жив, ходилото 
ти отново полита в удар, но той се опитва да улови 
крака ти и да впие зъби в твоя глезен. Защитата ти е 6. 
Ако си все още жив, ще прибегнеш ли отново към удар 
с крак (върни се в началото на настоящата глава), ще 
пробваш удар с ръка (67) или ще опиташ да хвърлиш 
звяра (364)? 

Лицето на Гуинет е строго, когато казва: 

- Истинската кръв на Мъдреца не тече във вените на 
неговото дете. Искаш от мене да потопя града в хаоса 
на бунта заради едно обещание, което нито аз желая, 
нито ти можеш да изпълниш. Върви си и никога повече 
не стъпвай в този свещен храм на законността. 
Виждаш, че никакви доводи няма да променят 
решението й, затова се примиряваш с мисълта, че 
бунтът ще мине без помощта на девиците воини. 
Можеш да се върнеш в храма на Куон и да помолиш 
Върховния магистър да ти помогне да се свържеш с 
групировките, с които още не си > разговарял: 
свещениците от храма на Времето (394) или 
търговците в техните дюкяни (184). Можеш също да се 
опиташ да подбудиш простолюдието (68). Ако смяташ, 
че не ти е необходима допълнителна помощ, се заемаш 
с окончателната си подготовка за убийството на 
Узурпатора (9). 

Скитникът те разпознава мигновено щом влизаш в 
претъпканата изба. Той не е никакъв скитник, а един 
от тайните доносници на Узурпатора. Разобличава те 
като предател и тълпа от оркове и полуоркове се 
втурва към тебе. С бой си пробиваш път до вратата, 
само за да откриеш, че е охранявана от вълчаци. Един 
от тях те напада в гръб и след ожесточена битка друг 
прерязва гърлото ти само с едно замахване на 
ноктестата си лапа. 

Ловко улавяш първото от копията им, а две други 
отбиваш встрани с удари по ръкохватките. Няколко 
други просвистяват край тебе и се забиват в плета. 
Само петима от полуорковете все още имат копия, с 
които те застрашават. Ти приклякаш в житото, 
крадешком пропълзяваш сред тях и внезапно скачаш, 
нанасяйки безмилостни удари. За секунди 
обезоръжаваш, избиваш или прогонваш полуорковете. 
Камшиците им са безполезни като оръжие, а ти си 
изгубил само 2 точки издръжливост. Какво ще 
предприемеш: ще се покатериш през Палисадата от 
тръни и ще опиташ да заобиколиш град Стени на 
сенките откъм юг (144) или ще се помъчиш отново да 
намериш Глайвас (133)? 

Пълзиш през тревата към Каменоломната, когато 
чуваш шум отпред. Вдигаш глава тъкмо навреме, за да 
видиш Айгучи над себе си. С победоносен вик, той се 
опитва да те прикове към земята с алебардата си 
нагината. Ти се търкулваш встрани, изправяш се и 
отскачаш назад, докато неговата нагината се забива в 
земята. 

- Значи се опитваш да ме изненадаш, а боклук такъв! 
Ще ми платиш за това. 


Той започва да се приближава рачешката, насочил 
върха на алебардата си безпогрешно към гърлото ти. 
Обикаляте се в кръг. Внезапно той скача и светкавично 
замахва с алебардагпз към стомаха ти, но ти я отбиваш 
с ръка. За кратък миг попадаш в обсега на неговата 
нагината. Ако владееш умението юби-джуцу. разбираш, 
че той е твърде бърз, за да успееш да използваш 
прецизен нервнопаралитичен удар; ще трябва първо да 
го забавиш. Към какво ще прибегнеш: ритник «тигров 
скок» (56), хвърляне «тигрови зъби» (22), удар с ръка 
«тигрова лапа» (38); или ще изчакаш удобен момент и 
с помощта на вътрешната си сила ще опиташ да 
строшиш на две алебардата на Айгучи (10)? 

Биеш се така, както никога досега не си се бил, докато 
свитъкът на Глайвас като че ли е прогонил един от 
неприятелите, който за миг се превръща в пепел. 
Рейнджърът е направил магия, с която е възкресил от 
мъртвите отдавна немъртвия Пълководец. Въртиш се и 
раздаваш ритници, но студеният допир на призрака 
изсмуква жизнените ти сили. В сърцето си усещаш 
мраз и волята да се съпротивляваш те напуска. Глайвас 
е принуден да отстъпва, а ти се превръщаш в сянка на 
разпорежданията на Рицаря дух, който те е погубил. 

Изпиваш съдържанието на шишенцето с надеждата, че 
ще подейства и ще ти помогне да минеш през 
пламъците невредим. Течността е безвкусна и не 
усещаш някаква разлика от преди, но правиш крачка 
към пламъците и събирайки кураж, ги прескачаш към 
пиедестала. Пламъците сякаш не > съществуват. 
Въздъхваш с облекчение и вземаш златната диадема. 
Поставяш я на главата си, скрита под качулката. 
Диадемата като че ли няма някакво > осезаемо 
въздействие, ала ти знаеш, че това е предметът, който 
ще ти помогне срещу Узурпатора. Напускаш кръглото 
помещение и стигаш до дъбовата врата с месинговите 
халки. Не ти остава друго освен да минеш през нея. 
Обърни на 207. 

Изричането на обета на нинджа укрепва 
решителността ти, но не помага да се разпръсне 
магията, предизвикана от гласа на Демона, която 
забавя движенията ти. Демонът се стрелва надолу към 
тебе, а ти се хвърляш встрани, но твърде бавно и една 
от рогатите му лапи ти нанася бръснещ удар. 
Продължи на 396. 

Фигурата се навежда леко на седлото и проговаря: 

- Кой си ти и ако не си безбожник, на кой божествен 
дух си васал? 

Той те пита на кой бог се кланяш. Как ще постъпиш: ще 
откажеш да кажеш каквото и да било (171), ще 
обясниш, че името ти е Отмъстителя и се кланяш на 


Куон Изкупителя (160), ще излъжеш, че се казваш 
Малволио и си поклонник на Немезида, повелителка на 
Пречистващия огън (141), или ще кажеш, че онези, 
които те познават добре, те наричат Търпеливия и си 
поклонник на Инока Невинния, приятел на всички хора 
(129)? 

За кой ли път умъртвеният Голем изчезва. Гърдите ти 
горят от усилията, които хвърли, за да го унищожиш, и 
ти поемаш въздух на големи глътки в напрегнато 
очакване да видиш дали чудовището ще се завърне. Не 
се случва нищо. Въздъхваш дълбоко, но дъхът ти секва 
- пред тебе отново изплува неговото туловище с 
ужасяващите думи: „Аз съм Вечният човек - не един, а 
цял легион.” Ти отстъпваш, сетне се обръщаш и хукваш 
да бягаш, докато Вечният човек се втурва с широки 
скокове към тебе. Тичаш още няколко километра, 
докато отново започваш да се задъхваш, а Голем 
продължава да е по петите ти. Ако желаеш отново да 
се биеш с него, за да разбереш дали това няма да е 
последният му живот, обърни на 259. Ако искаш да 
призовеш някоя божествена помощ с молитва, мини на 
48. Ако предпочиташ да се насочиш към планините 
Хорн, за да провериш дали чудовището няма да падне 
и умре, докато те преследва в катеренето на някой 
скалист зъбер, иди на 357. 

Отскачаш назад, а копитата на Скърдж се удрят в пода 
и разпръскват дъжд от изкъртени мраморни отломъци. 
Кръвта ти се смразява, когато чуваш Астарот и Скърдж 
да извикват в един глас: 

- Хазарбол и Мазарбол, Дяволи на здрача, елате! Ако 
все още имаш доза лековита течност, можеш да я 


глътнеш веднага, докато пред трона се явяват още две 
страховити туловища. Две хиени големи колкото 
портите на каменния храм те гледат втренчено с очи от 
течен огън, напрегнали мускули сякаш се готвят за 
скок. Ако си стигнал до Ирсмункаст с кобилата на 
рицар от Паладинския орден, обърни на 198, докато 
Дяволите на здрача избухват в такъв силен смях, че 
едва събираш мислите си от ужас. В противен случай 
ще трябва да измислиш нещо друго, тъй като 
шансовете ти да оцелееш срещу тези противници са 
почти никакви. Ако притежаваш чудотворен кинжал с 
изографисан йероглиф и желаеш да го употребиш, 
мини на 121. Ако предпочиташ да запратиш печата на 
баща си по неговия герб и да помолиш бащиния дух да 
ти се притече на помощ, отиди на 90. Ако носиш у себе 
си статуетка на богинята Дама и желаеш да я извадиш 
и да й се помолиш, прехвърли се на 75. 

Докато бягаш на дълги скокове през маранята; чуваш 
тежките стъпки на Голем зад себе си. Той се носи 
тромаво след тебе и ти разбираш, че няма да се укроти, 
докато не те убие. Най-вероятно ще те следва, ако ще и 
до пределите на Орб. Не ще и дума, казваш си ти, че би 
било пагубно да домъкнеш това страшилище в 
Ирсмункаст. С всяка стъпка, която прави, чудовището 
те издава на враговете ти. Няма да можеш да спреш, за 
да си отдъхнеш, от страх, че ще се събудиш с 
възлестите пръсти на този труп около гърлото ти. Или 
трябва да измислиш нещо или да умреш в битка с него. 
Продължи на 240. 

Когато най-близкият призрак се спуска срещу теб, 
вадиш мускала със светената вода, която ти даде 
Глайвас, и я запращаш в мъждукащото лице на рицаря 
дух. Хвърли два зара, за да видиш дали ще го улучиш. 
Призракът не понечва да се защити и ти трябва да 
хвърлиш 6 или повече, за да успееш. Ако успееш, иди 
на 246. Ако не, ще трябва да нападнеш с бойните си 
изкуства (224). 

Лицето на Гуинет остава напълно безизразно, когато те 
запитва каква ще бъде съдбата на храма на Дама при 
твоето управление. Не можеш да прецениш дали си я 
заинтересовал, но е възможно да обмисля дали да те 
подкрепи със своите войски. Ако притежаваш рубини, 
лековита > течност или > чудотворен кинжал с 
изографисан йероглиф, можеш да й ги предложиш в 
дар и да й кажеш, че това е само дребен знак на 
внимание в сравнение с наградите, които впоследствие 


ще получи - прехвърли се на 220. Друг начин да 
постъпиш е просто да заявиш, че ще възстановиш 
онези обичаи и закони, според които е управлявал 
баща ти - иди на 208. 

Скачаш във въздуха и със задно салто заставаш на 
ръце, след което се отблъскваш и се приземяваш 
отново на крака. Междувременно скрит боздуган със 
зверски шипове катапултира изпод гниещите листа и 
спира, вибрирайки там, където само до преди миг се 
намираха гърдите ти. Трябват ти няколко секунди, за 
да възвърнеш самообладанието си - размина се на 
косъм със смъртта. Скоро отново потегляш и стигаш 
края на гората. Излизаш на леко хълмиста земя, 
застлана е избуяла трева, която се простира до 
разхвърляна купчина тебеширени камъни и плочи, 
отбелязващи ръба на Ловната каменоломна. Ще идеш 
ли да разгледаш каменоломната - възможно е да се 
скриеш там (204), или ще останеш, където си, и ще 
изчакаш да видиш какво ще се случи (190)? 

Носиш се във въздуха сякаш по-бавно и от облак, 
прекосяващ просторни небеса, и докато петата ти се 
насочва към гротескното лице на Демона, неговите 
рогати лапи те сграбчват светкавично като пинсети и, 
пробождайки хълбоците ти, те вдигат във въздуха. 
Губиш 9 точки издръжливост. Ако си все още жив, 
чуваш Глайвас да вика: 

- Пей, изпей песен на радост срещу магията. Ако 
започнеш да пееш, продължи на 418. Ако не, Демонът 
те хвърля на земята до двойно разцепените си копита. 
Бавно се обръщаш и се вдигаш на крака. Опитваш се 
да избягаш (201). 

Затичваш се с всичка сила и скачаш към пиедестала. 
Озоваваш се сред пламъците, които трептят и пукат 
около тебе. Отмяташ назад глава и изпищяваш от 
болка - хиляди иглички се забиват във всеки нерв от 
тялото ти, а непоносима жега изгаря мозъка ти. 
Болката е толкова силна, че едва можеш да се движиш. 
Отчаяно се мъчиш да се отблъснеш. Ако ти е останала 
вътрешна сила, отиди на 247. Ако не, премини на 265. 

Развиваш качулката около лицето си и изваждаш бяло 
сетре от торбата с твоята нинджа екипировка. 
Привършваш подготовката си за влизане в града, като 
си сваляш > обувките - законният > господар на 
Ирсмункаст ще влезе в града скромно, на бос крак. 
Градът е разположен сред плодородни земеделски 
земи и морави, където растат различните треви, от 
които се добиват разноцветни багрила. Ирсмункаст е 
прочут из целите Човешки предели с тъкачеството и 
багренето си, с килимите, шатрите и гоблените си. 
Градът изглежда > спретнат. Градската стена е 
построена от тъмночервеникави назъбени каменни 
блокове и на всеки два метра се издигат кули. 
Вървейки през полята, забелязваш, че обитателите му 
са най-разнообразни на външен вид, някои са руси, 
други имат бляскави черни очи и гарванови коси. С 
учудване виждаш, че мнозина от селяните имат 
загрубели крайници, които им придават прилика с 
оркове, а някои нямат носове също като полуорковете. 
Голямата южна порта представлява триумфална арка, 
завършваща с две тумбести кули. Двете решетки 
отпред и отзад са вдигнати. Надписът над арката 
гласи „В памет на великите победи, спечелени от 


народа на Ирсмункаст срещу Тъмните сили от 
Пограничните райони”. Стражите на портата са нащрек 
и наброяват десет безноси мъже, навярно полуоркове, 
под командването на свещеник, върху чиито черни 
одежди е избродиран водовъртеж - символът на 
Немезида. Прекалено силна стража за един град, който 
не е във война. Изчакваш големия поток от прибиращи 
се на свечеряване селяни и се вмъкваш в града 
незабелязан при смяната на Караула. Обърни на 244. 

- Кой си ти? - запитваш. 

- Аз съм Дорей льо Жун от ордена на Паладинските 
рицари от Драконовия замък. 

Гласът звучи като на млад мъж, говорът му е типичен 
за тукашните места, ала името му е необичайно за 
Човешките предели, а акцентът му ти е напълно 
непознат. Иди на 202. 

Благодарение на обучената си интуиция, разбираш, че 
скитникът лъже. Сега дори виждаш, че куцането му е 
престорено и той съвсем не е скитник. От време на 
време хвърля нервни погледи с крайчеца на очите си, 
но държанието му не е на човек, който се чувства 
отритнат от обществото, а по-скоро показва, че той се 
бои да не бъде разкрита истинската му самоличност. 
Твоят шин-рен ти казва, че това е възможност да 
научиш повече неща, която не бива да изпускаш. 
Минавайки край един тъмен вход, ти го зашеметяваш с 
ловък удар по тила и го замъкваш в мрака, когато 
започва да се съвзема, ти прокарваш своята гарота 
около врата му и стягаш. Прозираш лъжата, когато 
започва да те убеждава, че е крадец и най-сетне той 
признава, че е един от тайните доносници на Тиранина, 


натоварен да улавя всички противници на 
управлението на Узурпатора. Той ти показва жълтия 
знак до лакътя си, носен от всички доносници на 
Тиранина, и те предупреждава, че такива като него 
има в поне два от по-големите ханове - „Пречистващ 
пламък”, посещаван единствено от поклонници на 
Немезида, и в странноприемница „На ръба”, където в 
крайна сметка отсядат повечето чужденци. След като 
те упътва как да стигнеш до храма, ти затягаш 
гаротата. Той знае твърде много. Тялото му ще бъде 
открито едва призори. Забързваш към мегдана, а оттам 
свиваш на изток. Нанесъл си първия удар срещу 
Узурпатора. Обърни на 269. 

От земята катапултира скрит боздуган със зверски 
шипове, разпръсквайки гниещи листа > наоколо. 
Опитваш се да се извиеш встрани, ала той закача 
рамото ти. Ударът те запраща презглава на земята; в 
рамото ти зее дълбока рана. Губиш 4 точки 
издръжливост. Ако си все още жив, се вдигаш на крака 
и за миг си поемаш дъх. Лошата изненада доста те е 
стреснала. Скоро възвръщаш самообладанието си и 
продължаваш, докато стигаш края на гората. Излизаш 
на леко хълмиста земя, застлана с избуяла трева, която 
води до разхвърляна купчина тебеширени камъни и 
плочи, отбелязващи ръба на Ловната каменоломна. Ще 
идеш ли да разгледаш Каменоломната - възможно е да 
се скриеш там (204), или ще останеш, където си, и ще 
изчакаш да видиш какво ще се случи (190)? 

Продължаваш да тичаш километър след километър, 
докато  утринното слънце “прогонва  маранята. 
Поглеждайки назад, виждаш, че Голем неумолимо те 


следва на половин километър разстояние. Той се 
придвижва на огромни крачки с учудваща бързина. 
Скриваш се в един шубрак, за да провериш дали ако 
престане да те вижда, ще се откаже от гонитбата, ала 
без резултат. Страшилището продължава неуморно да 
бяга към тебе. Излизаш от скривалището и забързваш 
ход, но изглежда сякаш Голем няма никога да се 
умори, а ти започваш да се потиш. След още един час 
ти си успял да увеличиш дистанцията и обмисляш 
какво да предприемеш. Ако желаеш отново да се биеш 
с него, надявайки се този път да ти провърви и да го 
спреш завинаги, обърни на 259. Ако искаш да 
призовеш някаква божествена помощ чрез молитва, 
мини на 348. Ако предпочиташ да се гмурнеш в някоя 
река, за да провериш дали ще те последва и ще се 
удави, иди на 270. Ако избереш да се насочиш към 
планините Хорн, за да го накараш да падне, докато се 
катери след тебе по някой скалист зъбер, прехвърли се 
на 357. 


241 


Орковете скоро разбират грешката си. Мечът на 
Глайвас свисти, цепейки въздуха и където мине, шурва 
оркова кръв. Ти удряш с ръка и крак, като на момента 
събаряш двама, но трети мушка с копието си към тебе. 
Защитата ти е би ако си ударен, оркът ти нанася щети: 
1 зар. Ако си все още жив, орковете се оттеглят, ала 
полуорковете нападат. Ти се обръщаш и побягваш. 
Хвърли зарове на съдбата. Ако съдбата ти се усмихне, 
иди на 81. Ако ти обърне гръб, мини на 32. 

- Голспийл ме помоли за една услуга - изрича той през 
смях, смразяващ и злокобен звук. 
Изведнъж той изръмжава. Устните му се дръпват 


назад, оголвайки зъбите и неочаквано челюстта му се 
разтяга, разкъсвайки със звук на цепеща се влажна 
плът черепа. Зъбите му порастват пред очите ти, а 
кучешките се издължават и закривяват. По кожата му 
изниква козина и покрива тялото; ръцете и краката му 
щракат и потръпват, докато костите наедряват и се 
издължават в завършващи с нокти лапи. Очите му 
пламтят със свирепа жестокост и се превръщат в 
котешки цепки, а зениците му стават кръвясало 
червена. Ти стоиш вцепенен за миг, докато пред очите 
ти един човек се превръща във вълк. След това 
върколакът отмята назад глава и надава вой - 
провлачен пронизителен зов, който те ужасява и 
изпълва сърцето ти със страх. Сетне той застава на 
четири крака и скача към тебе с диво озъбено 
ръмжене. Това сякаш те изважда от вцепенението и 
почти изцяло по инстинкт пристъпваш към действие. 
Ако владееш акробатически умения и желаеш да го 
прескочиш, докато те напада, продължи на 341. Ако 
притежаваш шурикен, изработен от сребро, и желаеш 
да го хвърлиш, прехвърли се на 200. В противен случай 
какво ще използваш: «железен юмрук» (67), ритник 
«двузъба мълния» (219) или хвърляне «тигрови зъби» 
(364)? 

Леко си замаян и собствените ти движения ти се 
струват болезнено забавени, докато се отправяш към 
сенките зад един висок бор. Движенията на Глайвас 
също изглеждат неестествено мудни. докато се 
приближава към Демона, който каца от другата страна 
на дървото. Демонът се обръща към Глайвас. Ще 
побегнеш ли, като си казваш, че той е дошъл за тебе, 
не за Глайвас (201). или отново ще опиташ да стигнеш 
до пространството на Духа с помощта на медитация 
(402)? 

Вече вътре в града решаваш да потърсиш безопасно 
убежище в храма на Куон, но улицата от портите 
свършва след > неповече от > петдесетина > метра, 
стигайки до голям мегдан, набразден от колелата на 
каруци. В единия край стои търговски керван с волски 
впрягове, а наблизо са опънати крещящо ярки шатри 
на търговци и техните посредници. На една или две от 
по-малките шатри висят надписи: „Ясновидец” и 
„Гадател". От мегдана тръгват две улици: едната води 
на север към внушителни и величествени сгради, а 
другата - на изток към един парк. Не посмяваш да 
попиташ за пътя. страхувайки се, че ще се издадеш 
като чужденец. На север ли ще тръгнеш (254). на изток 
(269) или ще се завъртиш пред една от шатрите на 
гадателите (286)? 

Иглата лети безпогрешно през въздуха и се забива в 
бузата на Айгучи, който се обръща да те погледне. 
Очите му се ококорват от ужас и той се сковава от 
болка. Изпускайки лъка, той се строполява на колене, 
гърчейки се в спазми. 

- Ти... - продумва той, преди да падне по лице мъртъв. 
Ти уби Майстора на оръжията, без дори да прибегнеш 


до ръкопашен бой. Отиваш до него и претърсваш 
тялото му. Сред оръжията му откриваш две шишенца. 
Едното е пълно със зелена лековита течност. която 
можеш да изпиеш, когато пожелаеш, и да възвърнеш 
до 8 точки изгубена издръжливост. Другото шишенце е 
пълно със синя течност и носи етикет: „Вода за защита 
против безплътни пламъци". Отбележи новите си 
придобивки в дневника. Нарамваш тялото на Айгучи и 
го отнасяш със себе си през вратата на победителя. 
Отвъд нея има малка колиба. Когато приближаваш, от 
нея забързан излиза Маак, но се заковава на място с 
разочаровано изражение, когато вижда кой е мъртъв и 
кой жив. 

- Виждам, че отново си победил, нинджа - отсича 
гневно той. - Според законите на Арената сега си 
свободен да си вървиш. Но напуснеш ли я, отново 
ставаш прицел на своите врагове. А такива имаш 
много, нинджа. 

С тези думи той се завърта на пета и влиза в колибата. 
Оставяш тялото на Айгучи отвън пред прага и 
тичешком се отправяш на изток към Ирсмункаст. 
Прехвърли се на 416. 

Мускалът се разбива в лицето на призрака. От него се 
изтръгва неистов писък, докато светената вода 
разяжда като киселина немъртвото чудовище. То 
хваща лицето си с ръце в безпомощна агония и 
пришпорва бойния си кон, който тутакси побягва. 
Остава да се справиш само с още един неприятел, но 
вече нямаш светена вода. Глайвас продължава да 
припява, докато вторият призрак се хвърля към тебе. 
Той се издига над тебе, възседнал коня си, и ти 
решаваш да се дръпнеш встрани, а сетне да скочиш 
във въздуха и с ритник да се опиташ да го събориш от 
седлото. Защитата на призрака, който се опитва да 


докопа крака ти, е 8. Ако го свалиш, иди на 257. Ако не 
успееш, но имаш медальон, подарен ти от девойката 
робиня Гризел, мини на 287. В противен случай 
студените пипала на призрака продират крака ти и 
изсмукват до капка жизнената ти сила. Извади по 2 
точки от всичките си сборове. Ако някой от тях се сведе 
до -5, вече не можеш да се съпротивляваш; жизнената 
енергия те е напуснала и ти се превръщаш в сянка, 
подчинена на разпорежданията на призрака. 
Междувременно можеш да пробваш отново удар с крак 
(върни се в началото на тази глава). 

Агонията е непоносима, но ти правиш една-единствена 
стъпка напред. Осланяш се на най-дълбоките си 
резерви от енергия и съумяваш да превъзмогнеш 
болката. Извади 1 точка от вътрешната си сила. 
Хвърляш се напред, грабваш диадемата и се стрелваш 
обратно през пламъците, където рухваш задъхан на 
пода. Не си ранен, болката е била временна. Ставаш на 
крака и поставяш диадемата на главата си, скрита под 
качулката. Не забелязваш промяна, но знаеш, че това е 
предметът, който ще ти помогне срещу Узурпатора. 
Напускаш кръглото помещение и се озоваваш до 
дъбовата врата с месинговите халки. Не ти остава 
друго освен да минеш през нея. Продължи на 207. 

Падаш на земята и гърдите ти започват да горят сякаш 
дробовете ти се изпълват с огън. Превъзмогваш 
болката, ала отровата те убива. Глайвас те завлича зад 
прикритието на един миртов храст и издърпва 
острието от плътта ти, оставяйки зейнала рана. След 
това вади от торбата си къс восъчна хартия, в която е 
загънат син прах. Той изсипва праха в раната ти, 


изричайки лечебно заклинание. Като привършва с това, 
вдява конски косъм в игла от кост и ловко съшива 
раната ти. След малко челото ти, се облива в студена 
пот, но огънят в гърдите ти понамалява и отново 
дишаш с лекота. Отровата обаче е била силна и дори с 
лечението на Глайвас губиш 7 точки издръжливост. 
Глайвас преброжда хълма, търсейки убиеца, който 
едва не ти отне живота, но той е отдавна избягал. 
Веднага щом си готов да продължиш пътуването, 
Глайвас отново ти предлага да свърнете на север към 
гората Аркадан и казва, че ако желаеш да прекосиш 
Долината на царете Лич по главния път, можеш да го 
сториш и без негова помощ. Ще тръгнеш ли на север с 
Глайвас (111), или ще пътуваш по главния път сам 
(136)? 

Купуваш си халба бира със сребърната монета, която 
намери в парка, и сядаш при младежите. Макар и 
пияни, те не са глупави и от разговора им 
подразбираш, че не са доволни от живота си, аи че не 
са единствените - мнозина са настроени против 
Узурпатора, защото той облагодетелства неколцина и 
сее разкол дори сред приятели. Скоро заговарят и 
тебе, а един от тях посочва скитника до вратата с 
думите: 

- Има няколко като него. Те са тайните доносници на 
Узурпатора. Ако дойде насам, говори за времето. 


Все още не си сигурен как биха реагирали на идеята за 
бунт, затова напрягаш ум да измислиш начин да 
разбереш кои биха били добри съюзници. Какво ще 
направиш: ще кажеш. че си дошъл да се ожениш и ще 
запиташ дали лесно се взема разрешение от Главния 
Камерхер (263) или ще се поинтересуваш как така 
дюкяните на търговците продължават да 
благоденстват под управлението на тиранина (275)? 

Стигаш до вратата на победителя без произшествия. Тя 
се намира в самия край на гората и отвъд обраслата й с 
цветя каменна конструкция има малка дървена колиба, 
където навярно пазителите на Арената очакват 
победителя. Внимателно обхождаш е поглед 
местността; обучението ти в нин-джуцу включваше 
ориентация в горски местности, както и умения за 
оцеляване. С радост откриваш скорошни следи, водещи 
на североизток от вратата на победителя. Трябва да са 
на Айгучи. Ще тръгнеш ли по следите през Гората на 
дуелите (280), или ще използваш случая да се 
измъкнеш като незабелязано се промъкнеш през 
Съдбовните камъни и покрай колибата (164)? 

Астарот те сграбчва с нокти и те запраща в статуята на 
богинята Дама. Приземяваш се с болезнен трясък, 
главата ти се удря в тази на статуята и губиш 3 точки 
издръжливост. Ако си все още жив, можеш да изпиеш 
лековита течност, ако притежаваш такава. Тя ще 
възвърне издръжливостта ти на 20 точки. Някъде в 
двореца чуваш звън на бой с оръжие, ала тук в 
тронната зала Астарот отстъпва до трона си и 
изкрещява: 

- Скърдж, слуга мой. ела! 


Името Скърдж отеква приглушено сякаш Херцогът на 
Ада се бе провикнал в бездънен кладенец. Изведнъж 
срещу тебе излиза ново чудовище. Астарот е призовал 
от Чистилището един от слугите си, който е още по- 
могъщ и от него. Скърдж има тяло на гигантски 
кентавър, ала опашката му представлява сноп от 
виещи се змии, а главата му лъвски череп. От 
пушещите му хълбоци капе черна кръв. Скърдж 
изревава и в галоп те напада, докато ти се чудиш как 
да организираш отбраната си. Астарот самодоволно се 
е отпуснал на трона си. Решаваш да използваш 
ритници срещу Скърдж, защото е прекалено висок за 
ефикасни удари с ръка. 


ДЯВОЛЪТ КЕНТАВЪР СКЪРДЖ 
Защита срещу ритник «тигров скок»: 7 
Защита срещу ритник «вършачка на Куон»: 5 
Издръжливост: 22 
Щети: 2 зара + 2 


Когато Скърдж не е в Ада, ударите го засягат както 


всеки друг звяр, но вътрешната сила няма въздействие 
върху него. Както при > Астарот, медальонът и 
рубинената диадема ще те предпазват и от Скърдж. 
Дяволът кентавър се вдига на задни крака и с все сила 
стоварва железните си копита, за да размаже черепа 
ти. Отскачаш встрани; твоята защита е 7 или 8, ако си 
акробат. Ако си оцелял след две негови атаки, мини на 
229. В противен случай трябва отново да се биеш със 
Скърдж, ако си жив. 

Ноктите на черния ястреб раздират лицето ти и едва 
не изваждат едното ти око. Зрението ти е лошо 
засегнато - ако владееш умението да улавяш стрели, 
сега го губиш. Освен това отсега нататък трябва да 
вадиш по 1 точка от всяко хвърляне на заровете при 
използване на шурикен. Замахваш да удариш, но 
голямата птица се издига отново в небето, а орковете 
ви нападат. Продължи на 241. 

Втурваш се в атака, завърташ се и нанасяш добре 
преценен удар в нервния център в хълбока на адския 
Херцог, ала без резултат. В истинския си образ на 
адско изчадие той е недосегаем за > юби-джуцу. 
Отскачаш назад, но един нокът раздира като сърп 
рамото ти. Губиш 2 точки издръжливост. Ако умееш да 
стреляш с отровни игли, можеш да употребиш една - 
обърни на 336. В противен случай трябва да разчиташ 
на по-простите си бойни умения и докато дяволът 
надава рев и те напада, отиваш на 320. 

Градът е доста оживен и по ъглите на улиците има 
горящи факли, но всяка къща изглежда също е 
задължена да оставя запален фенер пред вратата си, 
за да осветява пътя. Хората се прибират забързани у 
дома с приведени глави. Навсякъде цари атмосфера на 
безропотно отчаяние. Група фигури, облечени в 
ризници от метални нишки, минава в строй край тебе и 
ти учудване установяваш, че са оркове. Щитовете им 
носят гербове, изобразяващи червени елени, по чиито 
опашки стърчат шипове, а рогата им се вият нагоре 
като спирали. Отдръпваш се от пътя им и те минават 
край теб, без да ти обръщат внимание. Улицата минава 
край дюкяни и сергии, залостени за през нощта. В края 
и се намира малък дворец, разположен в градина с 
висока ограда и идеално подредени цветни лехи. На 
островърхите кули от двете й страни се развяват два 
флага. Върху единия има същия герб като този на 
щитовете на орковете, а на другия е изобразен черният 
водовъртеж на Немезида. Пред тебе е дворецът на 
Узурпатора, който съвсем скоро се надяваш да бъде 
твой. Дворецът е много силно охраняван от хора, 
оркове и бойни кучета. Няма да е лесно да проникнеш 
вътре. Ако владееш катерачески умения и желаеш да 
ги приложиш с напредването на нощта, мини на 96. 
Ако решиш да се върнеш назад, иди на 109. 

Слагаш малка отровна игла в извивката на езика си, а 
сетне я изплюваш във вълнообразната сребриста гръд 
на Демона в мига, в който той се готви да те премаже в 
рогатата си прегръдка. Иглата е хвърлена безупречно, 
ала чудовището като че ли дори не я забелязва. Мяташ 
се встрани, но твърде бавно и една от ръцете му ти 
нанася бръснещ удар - губиш 5 точки издръжливост. 
Обърни на 396. 

Опипваш с пръсти вдлъбнатината с изображение на 
крилат кон, когато изведнъж чуваш щракване, а сетне 
стържещ звук. Камъкът започва да потъва в пода. 
Внезапно долавяш друг звук, подът под краката ти 
ненадейно рухва и ти падаш в яма дълбока около 
четири и половина метра. Падането ти е лошо, губиш 2 
точки издръжливост. Ако си все още жив, се оказва, че 
си изпуснал факлата и наоколо е тъмно като в рог. 
Опипвайки наоколо, установяваш, че ямата е около два 
метра в диаметър. Стените са от ронлива пръст. 
Вдигаш поглед нагоре и виждаш кръг ярка светлина. 
Онова, което е било скрито зад тайния вход, блести със 
силна светлина. Ако владееш катерачески умения, иди 
на 297. Ако не, продължи на 315. 

Макар и прозрачно, тялото на призрака е материално. 
То пада на земята с тъп удар, а конят побягва. 
Призракът обаче като че ли е невредим; изправя се на 
крака и посяга към тебе с пипалата си. Как ще се 
защитиш: ще опиташ да го хвърлиш, а после да му 
нанесеш удар с крак «крилат кон» (224), ще използваш 
«железен юмрук» (307) или ритник «тигров скок» 

Айгучи се обръща, а иглата пада в краката му, 
недостигнала целта си. Той те гледа втренчено и казва: 
- Прибягваш до мръсните си номера, за да ми излезеш в 
гръб, а? Ще ми платиш за това! 

Той започва да се приближава рачешката, насочил 
върха на алебардата си безпогрешно към гърлото ти. 
Обикаляте се в кръг. Внезапно той скача и светкавично 
замахва с алебардата към стомаха ти, но ти я отбиваш 
с ръка. За кратък миг попадаш в обсега на неговата 
нагината. Ако владееш умението юби-джуцу, разбираш, 
че той е твърде бърз, за да успееш да използваш 
прецизен нервнопаралитичен удар; ще трябва първо да 
го забавиш. Как ще го сториш: с ритник «тигров скок» 
(56), с хвърляне «тигрови зъби» (22), с удар с ръка 
«тигрова лапа» (38), или ще изчакаш удобен момент и 
с помощта на вътрешната си сила ще опиташ да 
строшиш на две алебардата на Айгучи (10)? 

Отново заемаш позиция, а чудовището пристъпва 
тромаво към тебе, без да показва признаци на умора. 
Болезнено сладникавата миризма те кара почти да се 
задушаваш при мисълта, че ще трябва отново да се 
биеш с него. Все още си уморен от предишните битки и 
от бягството. С какво ще се биеш: с ритник «тигров 
скок» (165), с удар с ръка «тигрова лапа» (179) или 
ритник «крилат кон» (191)? 

Ловко скачаш отстрани на Астарот, но междувременно 


от ноздрите му изхвръква струя пара, която едва не те 
сварява жив. Губиш 4 точки издръжливост, преди да си 
нанесъл удара си с ръка. Ако си все още жив, можеш 
да нападнеш. 


СЕДМИЯТ ХЕРЦОГ НА АДА АСТАРОТ 
Защита срещу удар с ръка «тигрова лапа»: 8 
Издръжливост: 33 
Щети: 3 зара 


Ако побеждаваш Астарот за пръв път, обърни на 412. 
Ако атаката ти не е успяла, си принуден да отстъпваш 
под дъжд от смъртоносни крошета. Твоята защита 
срещу щракащите челюсти на Астарот е 6. Ако носиш 
медальон с коса от светица, той те пази и при удара на 
Астарот губиш с 3 точки по-малко, отколкото показват 
заровете. Ако имаш диадема с рубин, тя също те 
предпазва и губиш 4 точки по-малко издръжливост, 
отколкото показват заровете. Ако оцелееш, можеш 
отново да удариш с ръка (върни се в началото на 
настоящата глава) или да опиташ с ритник (267), освен 
ако вече не си пробвал по два удара с ръка или с крак - 
в този случай иди на 251. 

Острието е прерязало дълбоко гърдите ти, а отровата 
на върха причинява неприятно парене близо до 


сърцето ти, ала годините на привикване с отровите са 
изградили в тялото ти имунитет срещу тях и сега си 
невредим. Глайвас изважда острието от плътта ти, 
оставяйки зейнала рана. По следите от отровата той 
разбира каква е и вади от торбата си къс восъчна 
хартия, но ти му казваш да не се безпокои за отровата. 
- Значи приказките за чудесата на нинджа са истина - 
казва той с усмивка. 

Ти отвръщаш, че нинджа има и много тайни, които 
никой не знае. Глайвас като че ли се кани да каже 
нещо, но вместо това вади от колана си игла от кост, в 
която е вдянат конски косъм, и след като изрича 
лечебно заклинание, съшива раната ти. Ръцете му са 
толкова ловки, че губиш само 1 точка издръжливост. 
Глайвас отново ти предлага да поемете на север към 
гората Аркадан и казва, че ако желаеш да прекосиш 
Долината на царете Лич по главния път, можеш да го 
сториш и без негова помощ. Ще тръгнеш ли на север с 
Глайвас (111), или ще пътуваш по главния път сам 
(136)? 

Отскачаш високо във въздуха и нанасяш мощен удар с 
крак, но не си достатъчно бърз, за да изпревариш 
острието. Сребристият меч прави дъга и те удря през 
крака, режейки плътта и костта ти. Ако владееш 
акробатически умения, иди на 279. Ако не, падаш 
настрани, губиш съзнание и конят се вдига на задните 
си крака над тебе, след което стоварва копитата си 
върху главата ти и разцепва черепа ти на две. Ако не 
бе толкова сънен след дългото спане, щеше да 
избегнеш магическия меч, ала тук край ръба на 
Процепа, ти намери противник, достоен за тебе. 

- Това зависи - отвръща един от младежите -- дали си 
поклонник в храма на Немезида. 

- Или в храма на Времето - вметва друг. 

- О да, или Времето - съгласява се първият. 

- Защо Времето? - питаш ти. 

- Всеизвестно е, че свещениците на Времето хич не ги е 
грижа кой управлява града, стига да бъдат оставени на 
спокойствие да се отдават на странните си вярвания. 
Могъщи са, вярно е, но сториха ли нещо, когато онзи 
монах уби Мъдреца? Не! 

Разговорът продължава и ти постепенно разбираш как 
храмът на Времето се радва на големи привилегии в 
отплата за това, че не се противопоставя на 
Узурпатора. Един от мъжете се търкулва мъртво пиян 
под пейката, а останалите го издърпват и тръгват да 
си ходят. Ти решаваш да сториш същото, забелязвайки, 
че към  изпразващата се пейка се > присламчва 
скитникът. Мини на 6. 

Докато тичате, Глайвас ти казва, че по протежение на 
цялата Палисада - окръжност, дълга двадесет мили 
има стражески колиби, където и да се опитате да я 
прескочите, ще се наложи да водите битка, затова той 
предлага да се насочите на изток, посоката, която ти 


трябва, и да не си навличате излишни неприятности. 
На два пъти свивате на юг, за да избегнете нови шайки 
от стражи, докато накрая имате чувството, че сте 
обградени от все по-стесняващо се море от оркове и 
полуоркове, а отгоре продължава да кръжи черният 
ястреб. Най-сетне зървате другия край на Палисадата 
от тръни и засилвате бяг през люлеещото се жито, 
преди охраната да има време да се групира, за да ви 
отблъсне или залови. Вече сте съвсем близо до плета, 
когато редица от десет полуоркове, клекнали скрити 
сред стеблата, изненадващо се изправя пред вас. 
Тичате право към остриетата на копията им. Ако 
владееш умението да улавяш стрели, иди на 196. Ако 
не го владееш, един от тях запраща копието си и те 
уцелва в бедрото. Ти го изваждаш, но раната кърви. 
Губиш 5 точки издръжливост. Ако си все още жив, 
обърни на 187. 


265 


Правиш една-единствена крачка напред, ала агонията 
е непоносима. Дори твоето превъзходно обучение не е 
достатъчно, за да ти помогне да понесеш болката. 
Против желанието ти, твоето тяло само отстъпва назад 
през пламъците и ти се срутваш безпомощно на земята 
задъхан. Не си ранен, болката е била временна. 
Осъзнал, че ще е невъзможно да преминеш през 
пламъците, унило загърбваш диадемата. Ще трябва да 
надвиеш Узурпатора без нейна помощ. Стигаш до 
дъбовата врата с месинговите халки. Не ти остава 
друго освен да минеш през нея. Продължи на 207. 

Поемаш на север, следвайки пътеката. Движиш се 
безшумно и незабележимо, докато накрая стигаш края 
на северната гора. Излизаш на леко хълмиста земя, 
застлана с избуяла трева, която води до разхвърляна 
купчина тебеширени камъни и плочи, отбелязващи 
ръба на Ловната каменоломна. Ще идеш ли да 
разгледаш каменоломната - възможно е да се скриеш 
там (204), или ще останеш, където си, и ще изчакаш да 
видиш какво ще се случи (190)? 

Ако използваш «вършачка на Куон», можеш да 
прибавиш 2 точки към нанесените щети, ако успееш. 
Астарот дебнешком тръгва към тебе и когато понечваш 
да нанесеш удара, от устата му в широка струя се 
изсипва порой от градушка. Ударите на смразяващите 
ледени късове пресушават енергията ти. Губиш 4 точки 


издръжливост. Ако си все още жив, можеш да 
нападнеш. 


СЕДМИЯТ ХЕРЦОГ НА АДА АСТАРОТ 
Защита срещу удар с крак «крилат кон» : 9 
Защита срещу удар с крак «вършачка на Куон»: 8 
Издръжливост: 33 
Щети: 3 зара 


Ако удряш Астарот за пръв път, обърни на 412. В 
противен случай си принуден да отстъпваш под дъжд 
от смъртоносни крошета. Твоята защита срещу 
раздиращите нокти на Астарот е 5. Ако носиш 
медальон с коса от светица, той те пази и при удара на 
Астарот губиш с 3 точки по-малко, отколкото показват 
заровете. Ако имаш диадема с рубин, тя също те 
предпазва и губиш 4 точки по малко издръжливост, 
отколкото показват заровете. Ако оцелееш, можеш 
отново да нанесеш ритник (върни се в началото на 
настоящата глава), или да опиташ с удар «тигрова 
лапа» (260), освен ако вече не си пробвал по два удара 
с ръка или с крак, в който случай обърни на 251. 

Не чакате дълго. Четирима конници приближават в 
бавен тръс. Лицата им са жестоки и сякаш ви гледат с 
презрение. Те са напълно прозрачни, а от одеждите им 
- навремето яркоцветни бойни труфила - сега е 
останало само призрачно мъждукане. Но мощта на злия 
им ум е почти осезаема, докато се приближават да ви 
нападнат. Гризел изпищява и припада, обезумяла от 
ужас. Тялото й се търкулва надолу по склона към 
конниците. Глайвас развива свитък от пергамент и 
започва да припява. Един от тях слиза от коня до 
Гризел, докато другият се хвърля срещу > тебе. 
Призракът прикляка край робинята и > изсмуква 


жизнените й сили с едно докосване. Ако желаеш да 
атакуваш с бойните си изкуства, иди на 224. Ако 
предпочиташ да опиташ друга форма на нападение, 
обърни на 231. 

Главната улица, която води на изток, се нарича 
„Крайна”. Тя минава покрай домовете на заможни хора 
и води до парк, заобиколен от ограда с две огромни 
железни порти. Там се натъкваш на зловеща гледка. 
Под светлината на блещукащите факли виждаш телата 
на мъж и жена, бити с камшик и разпънати на дървени 
колела. Ръцете и краката им са разперени широко 
встрани и вързани за краищата на огромните колелета, 
които преди навярно са возили катапулт. Тя очевидно е 
девица воин на щита, а той - свещеник на Куон. По 
стволовете на дърветата, за които са приковани 
колелата, висят плакати с надписи „Предатели”. 
Двамата като че ли са умрели, защото са се 
противопоставили на > Узурпатора. Минаваш край 
разкървавените тела и навлизащ в парка. Светлина от 
множество факли осветява уединен манастир, който се 
намира в близост до голяма църква на Куон 
Изкупителя. Приближаваш до вратата на манастира, 
където те поздравява монах, а ти му казваш кой си. 
Един поглед към белега ти по рождение е достатъчен 
да го убеди, че ти си Отмъстителят и той те отвежда 
при Върховния магистър, който се моли в малък личен 
параклис. Иди на 181. 

Бягаш на изток още много километри, докато накрая 
стигаш до бреговете на река Сполука, която се вие 
между издадените хребети на хълмовете. Тя е широка, 
дълбока и бърза, но за теб не представлява опасност, 
защото плуваш като риба. Поемаш си въздух - 


чудовището приближава и скачаш в тъмнозелените 
дълбини на реката. На дъното забавяш сърцебиенето 
си, докато тялото ти почти не се нуждае от кислород, и 
чакаш. Изведнъж огромна мъртвешкобяла месеста 
ръка се протяга към тебе. Отблъскваш се назад, тъкмо 
когато Голем едва не те е докопал, и започваш да 
плуваш по течението под вадата. Чудовището носи 
грамаден камък, който да го държи на дъното, и крачи 
мощно през тъмните води. Не му е нужен въздух за 
дишане; ще трябва да измислиш нов план. Изстрелваш 
се нагоре към повърхността и излазваш на брега само 
на сантиметри от грабливите ръце, после отново 
хукваш да бягаш. Дишането е болезнено, губиш 3 точки 
издръжливост. Ако си все още жив, ще се биеш ли 
отново с чудовището (259)? Ако предпочиташ да се 
молиш, обърни на 348. А ако желаеш да се насочиш 
към планините Хорн с надеждата, че Голем ще падне, 
докато те преследва, катерейки се по някой скалист 
зъбер, мини на 357. 

Киямо и Оникаба са щастливи да те видят и отново ти 
благодарят за помощта, която си им оказал и за това, 
че си освободил Острова на изобилието от един 
нинджа от Пътя на скорпиона. Киямо те пита с какво 
може да ти е от полза. Ти му разказваш за своята 
мисия да си възвърнеш престола на Ирсмункаст. 


- Съдбата ти наистина е велика, Отмъстителю, и аз ще 
сторя всичко, което е в моята власт, за да ти помогна - 
отвръща той. - Ще ти дам кораб, който да те отведе до 
Човешките предели, но тъй като ще трябва да се биеш 
с Узурпатора на Ирсмункаст, ми се струва, че ще са ти 
необходими и воини. Ще ти дам сто самураи, водени от 
Оникаба. Организирането на експедицията ще отнеме 
време, но ще ги пратя да те последват веднага щом 
мога. При добър късмет те ще пристигнат в Ирсмункаст 
навреме, за да са ти в помощ. 

Оникаба се усмихва и казва: 

- За мене ще е чест да служа под твое командване, 
Отмъстителю. 

Киямо разгръща на масата карта на Човешките 
предели и продължава: 

- Не познавам добре Човешките предели, Отмъстителю. 
Кое ще препоръчаш - Оникаба и воините да акостират 
край град Обреченост и оттам да тръгнат за 
Ирсмункаст, което очевидно е най-краткият път, но 
дали и най-безопасният? Или ще предпочетеш да 
слязат при Тор и да минат през Долината на царете 
Лич? Ти решавай, в края на краищата Оникаба вече е 
под твое командване - и той ти се усмихва. 

Вземи решение и отбележи в дневника си по кой път си 


избрал да минат самураите към Ирсмункаст. Киямо 
дава разпореждане да се подготви кораб и се сбогува с 
тебе. 

- Дано съдбата ти се усмихне, Отмъстителю - добавя 
той, а Оникаба и ескорт от десет самураи те 
придружават до пристанище Лемне. 

- Скоро отново ще съм с тебе. господарю - изрича 
Оникаба и се покланя. Ти му пожелаваш добър път и му 
благодариш, след което се качваш на шхуната „Морски 
дракон”, която те очаква. 

Капитанът те пита къде желаеш да бъдеш отведен. По 
кой път ще минеш: към град Обреченост и оттам за 
Ирсмункаст. по-късият маршрут (330), или до Тор, 
където живее командирът на рейнджрите Глайвас, и 
оттам до Ирсмункаст (21)? 

Закъсняваш с части от секундата, стрелата прелита 
под ръкава и се забива в гръдта ти, събаряйки те на 
земята. Ако имаш имунитет към отрови, обърни на 261. 
В противен случай, мини на 248. 

Напускайки поляната и Гробната могила, безшумно 
тръгваш по пътеката, движейки се предпазливо по 
края, за да не бъдеш видян. Скоро стигаш до 
кръстопътя насред тъмнеещия здрач на Гората на 
дуелите. Спираш, ослушвайки се и оглеждайки се 
наоколо, но не намираш следи от Айгучи. Накъде ще 
тръгнеш: на изток към вратата на победителя (250) 
или на север (266)? 

Хвърлената звезда шурикен се понася по-бърза от 
светлина през въздуха и със звън се забива в златистия 
нагръдник, фигурата остава неподвижна, ала от 
усмихнатото лице потича мъничка струйка кръв, 
последвана от кашлица. Ездачът удря металния си 
юмрук в гърдите, изтръгва звездичката и я захвърля в 
Процепа, където тя се изгубва от погледа. Сетне като 
че ли изрича някакви неразбираеми думи, вади 
огромния меч, който блести със сребристо сияние, и 
пришпорва коня към тебе. Решаваш да отскочиш 
встрани и да го свалиш от седлото с ритник «тигров 
скок» (262). 

- Ако някой може да оцелее под робство, това е 
търговецът - казва един от младежите. - Тия 


сладкодумци се пръкват сякаш от Процепа и са винаги 
готови с някой номер. Аз лично им нямам никаква вяра. 
Не можеш да си обясниш как търговците преуспяват, а 
това важи особено за техния говорител Голспийл. 

Един от младежите изказва предположение, че той е 
галеник на Узурпатора, защото знае как да му достави 
всичко, което тиранинът най-силно желае. Младежът 
обаче се срутва мъртво пиян под масата, преди да 
може да продължи. Другарите му го издърпват и 
тръгват да си ходят. Ти решаваш да сториш същото, 
забелязвайки, че към изпразващата се пейка се 
присламчва скитникът. Иди на 6. 

Докато Демонът разперва рогатите си ръце за 
мъртвешка прегръдка, ти успяваш да погледнеш към 
Ангела Пазител. Лицето му е напрегнато и решително, 
но това е едно уважаващо закона същество, което се 
подчинява единствено на заповедите на бог Аватар и 
неговата съпруга Илустра да пази вратите на седемте 
небеса срещу всякакви посетители. Виждаш 
съжалението, изписано на лицето му. когато взема 
трудното решение да те остави в ръцете на съдбата. 
Замахваш с ръка, но не можеш да попречиш на 
рогатите крайници да се затворят около тебе, сетне 
потъваш в пълен мрак. В черепа ти отеква ужасният 
звън на голямата камбана в Дис - железния град на 
Подземния свят. От всички страни те приклещва 
студено желязо. Отвели са те в Ада, където ще бъдеш 
подложен на вечни мъчения. 


277 


Използвайки надмощието на съзнанието над 
материята, ти се насилваш да забравиш за заплахата, 
която сякаш е надвиснала над тебе и се отпускаш 
напълно. Коренът е освободил ума ти от оковите на 
вярата, която ео свързва с тялото, и духът ти литва 
свободен. Усещаш как леко се понасящ, нагоре и под 
себе си наблюдаваш Глайвас и собственото си теме, но 


Глайвас не те вижда. Той се сепва, когато един тъмен 
силует започва да се оформя на мястото на вихрушката 
от листа, но в този момент един повей на безплътния 
вятър отнася духа ти нанякъде. Внезапно обхванат от 
паника, осъзнаваш, че тук в пространството на Духа не 
можеш да се контролираш, но имаш смътното усещане, 
че през етера се простират множество различни 
пътеки. Тъмният силует се издига зад тебе - успял е да 
те последва в пространството на Духа. Вятърът те 
понася към един кръстопът и нещо ти подсказва, че 
дясната пътека води към вратите на Рая, а лявата към 
Елисейските полета. Мъчиш се да поемеш по една от 
пътеките. Накъде ще се понесеш: надясно (295) или 
наляво (302)? 


278 


Пътуваш на север в продължение на два дни, като 
заобикаляш от изток верига залесени хълмове, отвъд 
които земята хлътва надолу. В далечината пред тебе 
се виждат високи черни канари, а растителността 
отстъпва място на камениста почва, която е овъглена и 
напукана, докато накрая стигаш до устието на 
гигантска бездна. Отишъл си твърде далеч на изток и 
си се озовал край Недрата на Орб - грамадния Процеп, 
зейнал в средата на Орб, откъдето се пръкват всички 
зли сили. Намираш се в най-опасната зона на целия 
Орб. Отдалечаваш се от ръба на пропастта, но пред 
тебе внезапно изригва грамаден гейзер от газ и пясък, 
а зловонните изпарения те удрят в главата и ти 
изпадаш в дълбок сън. Лежиш, безчувствен към света, 
в този най-опасен район цяло денонощие, когато най- 
сетне се пробуждаш, си потресен от това колко дълго 
си спал сред димящата пустош край зейналата черна 
бездна. След тази почивка можеш да възстановиш до 4 
точки от изгубената си издръжливост. Протягаш се, а 
сетне се оглеждаш. На запад - зелени гористи баири, а 


на север - овъглената спечена кал и черният камънак, 
които поръбват Недрата на Орб. Все още сънен, 
поемаш на северозапад, нетърпелив да загърбиш 
бездната. Никой не знае какво зло може да излезе 
оттам всеки миг и да те нападне. Прехвърли се на 339. 

Блъснат си встрани, но успяваш да се приземиш на 
ръцете си - отблъскваш се и със скок се озоваваш на 
крака. Губиш 2 точки издръжливост от раната, 
причинена от меча, но ако си все още жив, побягваш 
към един горски гъстак, за да се скриеш, фигурата 
галопира след тебе, но дърветата растат така нагъсто, 
че конят е забавен и ти успяваш да се измъкнеш. 
Сърцебиенето ти се ускорява, когато стигаш до пещера 
сред дърветата. Наоколо са пръснати необикновени 
статуи на малки горски същества и миризмата на 
негасена вар ти подсказва, че в пещерата се крие 
василиск. Бързаш да се измъкнеш, не желаейки да 
попаднеш пред погледа на василиска, който ще 
превърне и самия теб в статуя. Излизаш от гората и 
поемаш на север. Обърни на 199. 

Следите водят през тъмнеещия здрач на Гората на 
дуелите. След малко стигаш края на дърветата. 
Излизаш на леко хълмиста земя, застлана с избуяла 
трева, която води до разхвърляна купчина тебеширени 
камъни и плочи, отбелязващи ръба на Ловната 
каменоломна. Виждаш, че > следите водят към 
каменоломната. Ще останеш, където си, и ще изчакаш 
да видиш какво ще се случи (190), или ще идеш да 
разгледаш каменоломната (204)? 

Връхлитащата стрела е само на половин метър от 
гърдите ти, но видял я навреме, ти пресичаш пътя й с 
мигновено точната си ръка. Металният връх 
издрънчава в железните предпазители в ръкавите ти, 
после рикошира, без да те докосне, в близкия миртов 
храст. Глайвас е вече на крака и тичешком заобикаля 
хълма. Ти грабваш стрелата и се втурваш нагоре от 
другата страна, но срещаш Глайвас на върха на хълма, 
без дори да си зърнал притаения си враг. Арбалетовата 
стрела е нарязана и напоена с отрова - убийците пак са 
се заловили за работа. Глайвас отново ти предлага да 
свърнете на север към гората на Аркадан и казва, че 
ако желаеш да прекосиш Долината на царете Лич по 
главния път, можеш да го сториш и без негова помощ. 
Ще тръгнеш ли на север с Глайвас (111), или ще 
пътуваш по главния път сам (136)? 

Отстъпваш към боровете, когато изведнъж нещо улавя 
крака ти и те дръпва нагоре. Увисваш надолу с главата. 
Стъпил си в траперска примка, свързана с въже към 
извития клон на един чинар. Сега висиш на същото 
това въже нагоре с краката пред Хонорик. В очите му 
блести гняв, а Сорцерак пуши на сантиметри от 
незащитения ти врат. Подготвяш се да блокираш удара 
му, но Хонорик не прави друго, освен да те гледа 
втренчено в очите. Погледът ти не трепва, макар и да 


гледаш смъртта в очите, и в зениците ти няма и следа 
от страх. Хонорик проговаря: 

- Измамен съм от някаква си траперска примка. 
Сорцерак изсвистява през въздуха и ти падаш - с 
помътнено за миг съзнание - на земята. Докато 
тръсваш глава, за да проясниш мислите си, виждаш, че 
Хонорик се метва на коня си и си тръгва. Пожалил е 
живота ти. Вместо да те убие, той отряза въжето, на 
което висеше надолу с главата. Освобождаваш крака 
си от примката и поклащащ глава с почуда. Иди на 13. 

Двамата се хвърляте срещу Демона, докато той 
придобива плът и кръв пред очите ви, а наоколо се 
разнася пронизителен вой, вещаеш смърт: „АЙИИ, как 
мразя да пътувам до пространството на живите.” 
Демонът все още се пригажда към заобикалящата го 
действителност, когато мечът на Глайвас се забива в 
едно от крилата му, а ти запращаш удар с крак «тигров 
скок» в лицето му. Чува се слаб звук, подобен на 
погребален звън от голямата камбана в Дис - железния 
град на Подземния свят. Отбележи, че си чул 
погребален звън. Всичко около тебе сякаш започва да 
се движи на забързани обороти, докато собствените ти 
движения са болезнено забавени, но това скоро 
отминава и ти приклякаш под замахналото като сърп 
крило на рогатата ръка на Демона. За свой ужас 
установяваш, че нито твоят удар с крак, нито мечът на 
рейнджъра са оставили дори следа по кожата на 
Демона. 

- Не можем с нищо да го обезвредим - провиква се 
Глайвас. - Но той не е в състояние да остане дълго вв 
нашето пространство. Последвай ме - ис тези думи той 
хуква да бяга. Ще го последваш ли (209). или ще 
останеш да се биеш (197)? 

Не чакате дълго. Четирима конници приближават в 
бавен тръс. Лицата им са жестоки и сякаш ви гледат с 
презрение. Те са напълно прозрачни, а от одеждите им 
- навремето яркоцветни бойни труфила - сега е 
останало само призрачно мъждукане. Но мощта на злия 
им ум е почти осезаема, докато се приближават да ви 
нападнат. Глайвас развива свитък от пергамент и 
започва да припява, докато двама от призраците се 
хвърлят срещу тебе. Ако желаеш веднага да атакуваш 
с бойните си изкуства, иди на 224. Ако предпочиташ да 
опиташ друга форма на нападение, обърни на 231. 

С помощта единствено на мисловно усилие, ти се 
отблъскваш в безплътното течение, което минава край 
Вратите. Ангелът Пазител бързо остава далече зад 
тебе, ала Демонът от ямата те следва, разперил 
широко рогатите си ръце, за да те обвие в мъртвешка 
прегръдка. Изведнъж в етера пред теб изниква 
грациозен силует. Това е съвършена тигрица, ала 
козината й е бяла, а очите - сини, тигърът дух, 
служител на Куон Изкупителя. Осъзнал, че плячката му 
е отнета в > последния миг. Демонът > сгърчва 
физиономия в див гняв. Великолепната тигрица дух - 
съвършена и могъща - се хвърля срещу гнусния Демон 
и започва кървава битка. Обикновено спокойната 
тигрица хапе и дере с нокти със зверска ярост, макар 
че главата й е подложена на смазващите удари от 
рогата на Демона. Накрая Демонът от ямата осъзнава, 
че смъртта скоро ще го покоси. Рогата му раздират 
дълбоки рани по хълбока на тигрицата дух, ала 
нейните челюсти най-сетне щракват през врата на 
Демона. Гнусното му тяло се сгърчва и изчезва. Остава 
само душата му - като овъглен и спаружен червей - 
която ще бъде отнесена обратно в Подземния свят от 


безплътния вятър. Готвиш се да отправиш молитви и 
благодарност към тигрицата дух, когато Ангелът 
Пазител изрича една-единствена дума: „Ландимион” и 
съзнанието ти се изсипва обратно в застиналото ти 
тяло. Глайвас въздъхва с облекчение, когато те вижда 
да помръдваш, тъй като досега си бил напълно скован. 
Разказваш му за случилото се и отново лягаш, за да 
починеш доколкото можеш, вече > свободен от 
застрашителните  предчувствия, които  терзаеха 
доскоро мислите ти. Ставаш на другата утрин и 
продължавате пътуването си. Прехвърли се на 414. 

Тръгваш по разорания мегдан към шатрата, украсена в 
алено и синьо, на която има натрапваш се надпис: 
„Лукреция, магьосница и пророчица на Юга, веща във 
всички незнайни тайни.” Мушваш се под опънатата 
тента и влизаш в мрачна шатра, по чиито стени висят 
изтъркани гоблени, изобразяващи > занаятчийската 
представа за Градината на боговете. Куон Изкупителят 
е поставен на централно място между Ео и Аватар. 
Лицето на жената, приведена над огромно кристално 
кълбо, е толкова сбръчкано и набраздено, че се чудиш 
как изобщо вижда, но след това си казваш, че тя 
навярно „вижда” по начин, различен от останалите 
хора. Тя не вдига към тебе очи, но ти казва да седнеш 
на един стол, тапициран с протрито кадифе. 

- Времето не чака никого и никой не бива да чака 
времето - изрича тя тайнствено, а сетне добавя с 
напълно различен тон. - Сложи в дланта ми злато, 
хайде. 

Ако имаш жълтица или рубин и желаеш да й ги дадеш, 
мини на 362. В противен случай обърни на 319. 

Едно от ноктестите пипала на призрака се впива в 
крака ти и усещаш как Жизнените ти сили те напускат, 
но тогава студеното пипало се допира до медальона, 
който Гризел ти даде. В него наистина има кичур коса 
на светица и призракът се дръпва, сякаш се е опарил. 
Ти вадиш със замах медальона и призракът се обръща, 
побягвайки. Свитъкът на Глайвас като че ли е прогонил 
един от неприятелите, който за миг се превръща в 
пепел. Рейнджърът е направил магия за възкресяване 
от мъртвите върху отдавна не мъртвия пълководец, 
чието тяло за секунди се разпада от многовековно 
гниене. Четвъртият ви обръща гръб и поема в галоп 
след бягащите си другари. Ти се бори срещу членове на 
Призрачната дружина и оживя, но на Гризел не може 
да се помогне. Магията от свитъка на Глайвас е 
изчерпана и трябва да оставите дребното й тяло да 
гние. Рейнджърът се надява да избегнете другите 
членове от призрачната банда, защото при една 
повторна среща вече със сигурност ще умрете. 
Заобикаляте планините и призори > навлизате в 
пустошта. Прекосили сте Долината на царете Лич от 
единия до другия край. Обърни на 299. 

Твърде е късно. Осъзнаваш, че нямаш време да 
стигнеш до онова състояние на ума, което ще позволи 
на духа ти да се носи, освободен от оковите на тялото. 
Вместо това се хвърляш настрани, но твърде бавно и 
една от лапите на Демона ти нанася бръснещ удар. 
Губиш 5 точки издръжливост. Обърни на 396. 

Айгучи, тежко ранен, залита назад след последния ти 


удар. Лицето му е разкривено в неописуема агония. 
Отчаян, той се отдръпва, бърка в препасаното си сетре 
и изважда оттам малко шишенце със зелена течност. 
Ти се обръщаш., за да нападнеш отново, ала той бързо 
отстъпва, докато размахва към теб алебардата, която 
държи с една ръка, а с другата изпразва шишенцето в 
устата си. Това явно е, магическа лековита течност, 
защото виждаш как пред очите ти неговите рани се 
затварят, а кървящата му кожа зараства. Той се ухилва 
и с пресни сили вдига алебардата си. Възстанови 
издръжливостта му на 9 точки. Докато той те 
доближава, ти въздъхваш с разочарование, защото ще 
трябва наново да се биеш с него. Внезапно той забива 
върха на алебардата си в земята и прави овчарски скок 
във въздуха, насочил крака към тебе. Защитата ти 
срещу падащия му ритник е 8. Ако те уцели, ударът 
попада в гърдите ти и те поваля назад. Губиш 2 точки 
издръжливост. Ако все още си жив, когато той се 
обръща с лице към тебе, имай възможност да 
атакуваш. Как: ще го изчакай да се оголи и с помощта 
на вътрешната си сила ще опиташ да строшиш 
алебардата му нагината (10), ще използваш ритник 
«крилат кон» (145), хвърляне «драконова опашка» 
(76), или ще пробваш «железен юмрук» (117)? 

Изострените ти възприятия, усъвършенствани до 


безпогрешност от дългите години тренировка, ти 
дават възможност да забележиш едно “леко 
обезцветено петно на отсрещната стена. Когато го 
разглеждаш отблизо, откриваш малък отбор на едно 
ниво с вдлъбнатината по средата на каменната врата. 
Внимателно опипваш с пръсти изобразения във 
вдлъбнатината крилат кон. Внезапно чуваш щракване, 
но вече знаеш за опасността, затова се хвърляш по очи 
на пода. От отсрещната стена излита стрела от 
арбалет и се забива в каменната врата, където преди 
миг бе гърбът ти. Сетне се чува стържещ звук и 
камъкът започва да потъва в пода. От другата страна 
нахлува ярка светлина. Влизаш през тайния вход и се 
озоваваш в голямо кръгло помещение. Точно пред тебе 
на земята има каменна плоча - гробът на отдавна 
починал управник на Ирсмункаст. В средата на стаята 
стои изправен мраморен пиедестал, върху който се 
намира златна диадема. Тя е украсена с един 
единствен бляскав рубин, който искри под светлината. 
Това навярно е предметът, който ти казаха, че ще ти 
помогне срещу Узурпатора. Пиедесталът е обграден с 
кръг от пламъци. Не можеш да видиш какво подхранва 
пламъците и наистина в този огън има нещо много 
странно. Той издава ярка бяла светлина, а пламъците 
трепкат и горят на около три сантиметра от земята. Те 
са медножълтеникави и изглеждат някак нереални. 
Пристъпваш по-близо и  прекарваш ръка > през 
пламъчетата. За секунда пронизваща болка изпълва 
душата ти, опарвайки най-дълбоките кътчета на 
съществото ти. Осъзнаваш, че това не са материални, а 
безплътни пламъци, които обгарят и очернят не 
дрехите и кожата, а самата ти душа. Имаш ли шишенце 
с „Вода за защита против безплътни пламъци”? Ако 
имаш, обърни на 225. В противен случай иди на 212. 

След много седмици твоето ново обучение завършва и 
Магистърът на зората те извиква в храма. В стаята за 
медитация двамата оставяте душите си да се носят 
свободно и твоето съзнание е подето от безплътния 
ветрец. Магистърът пътува с тебе и за своя изненада 
установяваш, че неговата етерна душа има облик на 
усмихната девица, около главата на която като корона 
стои аура от бляскаво сребро. Той те води нататък, ти 
хващаш млечнобялата мека ръка и я стисваш здраво, 
защото знаеш, че без напътствията на Магистъра би 
бил безпомощен; тук нинджа уменията не могат да ти 
помогнат. Магистърът на зората посочва напред към 
един сияен свод, отвъд който сребриста пътека се вие 
към небесата. Около колоните на 

свода са се скупчили херувими. а сред тях стои Ангел 
Пазител, съвършен и бял. 

- Това са вратите към седемте небеса - казва 
Магистърът. - Засега още не можем да влезем там. 
Докато той говори, една смътна фигура по сребристия 
път придобива ясни очертания. Тя се плъзва край 
Ангела Пазител и с приближаването й виждаш, че това 
е една съвършена тигрица, чиято козина обаче е бяла, 
а очите й - сини. Този тигър дух е служител на Куон и 
докато те гледа, ти предава част от своите познания 
във вид на предупреждение. Злите богове са разярени 
и в борбата ти срещу Узурпатора, Куон не може да ти 
помогне. Трябва да постигнеш успеха единствено със 
собствената си мъдрост и сила на ръката. 

Преди тигрицата дух да се върне назад, спира и те 
поглежда в очите, а ти чуваш нейния глас в мислите 
си: 

- Макар че Великият Изкупител няма да ти помага 
директно, аз съм негов служител и ще се стремя да те 
пазя от жлъчта на Боговете на злото, защото сега те 
призовават свирепи същества от подземните царства, 
които да пратят насреща ти. С тези думи тя изчезва, а 
безплътният ветрец те отнася и най-сетне те връща в 
храма, където съзнанието ти се вселява обратно в 
тялото. Отиди на 80. 

Жената е на средна възраст с изпито лице, но яка на 
вид, а в основата си носът й е разсечен от белег. 
Маниерът й на говорене, докато те упътва, е като на 
отговорник по строева подготовка. Тя се отдалечава 
със целеустремена стъпка в тъмното, опряла ръка на 
дръжката на меча си. Както изглежда, ще трябва да се 
върнеш до мегдана, а оттам да свиеш на изток към 
парка. Когато отново пристигаш на мегдана, вече 
съвсем се е стъмнило. Обърни на 296. 

Докато отстъпваш, забелязваш, че за щастие си 
избегнал увисващ капан, вързан за един от боровете. 
Зад себе си съзираш втора примка и спираш. Заставаш 
така, че първата примка остава между тебе и Хонорик, 
молейки се той да се хване в нея. Досетливостта ти е 
възнаградена. Клупът се стяга около глезена му и 
огънатият боров клон отскача във въздуха, повличайки 
Хонорик нагоре с краката. Той виси надолу с главата 
пред лицето ти, хванат в траперския капан. Но не е 
загубил самообладание. 

- Издигни ме нагоре, Сорцерак - извиква той и тялото 
му се понася нагоре, където не можеш да го 
достигнеш. Той е хванал здраво дръжката на меча си, 
който го издига чак до върха на дървото. От пояса му 
изпада кожена торбичка, която ти грабваш бързо, 
защото отвъд билото на близкия хълм дочуваш тропот 
на множество копита. Пристига подкрепление от 
Легиона на меча на > обречеността. Решаваш да 
избягаш, докато все още имаш възможност. 

- Съдбата ми се надсмива, не бе писано двубоят да 
свърши така! - Хонорик крещи разярен. Ала виковете 
му скоро остават далече зад тебе, а хората му се 
опитват да го успокоят. Ще трябва да тичаш бързо и 
надалеч, за да ги избегнеш. Отбележи в дневника си, 
че си се сдобил с кожената торбичка на Хонорик и иди 
на 3. 

Обикаляш > Гробната могила, наострил сетива за 
всякакви странности. Владееш ли умението > да 
откриваш капани? Ако да, обърни на 328. В противен 
случай мини на 345. 

Съзнанието ти някак се добира до дясната пътека, 
след което безплътният вятър те понася по нея. Зад 
тебе идва тъмна сянка, която става все по-голяма - 
духът на Демона от ямата. Той се движи по 
безплътните друмове на етера така лесно, както ти би 
вървял по калдъръмен път. Пред тебе се вижда 
блестящ свод, отвъд който сребърна пътека се вие 
нагоре в белите облаци. Херувими, струпани край 
пилоните на свода, сега се втурват нататък по 
сребърната пътека, но Ангелът Пазител на вратите към 
седемте небеса не помръдва от мястото си. Той е 
облечен от главата до петите в безупречни бели 
доспехи, а лицето му е като на рицар светец. 

- Не можеш да преминеш - в гласа му прозвучава 
тъжно, но безмилостно предупреждение. Демонът от 
ямата отново придобива очертания зад тебе и Ангелът 
Пазител, разкрачил крака на прага на вратата, 
изглежда твърдо решен на всичко. Краката на 
сребристата ти безплътна форма са вече на първото 
стъпало. Какво ще сториш: ще кажеш на Ангела 
Пазител, че търсиш тигъра дух (306), ще се опиташ да 
се промъкнеш покрай него с помощта на каквито 
умения владееш, може би акробатика (318), или ще 
призовеш тигъра дух, провиквайки се колкото можеш 
по-силно (331)? 

Казваш на Върховния магистър, че възнамеряваш да се 
обърнеш към девиците воини на Дама и той ти 
разказва някои неща за тях. Те вярват в реда и 
законността; вярват също, че животът на Орб може 
най-пълно да се развие единствено посредством 
дисциплина и укротяване на творящите хаос елементи. 
Според тях > доброто само по-себе си не е за 
предпочитане пред злото, макар че те в никакъв 
случай не са злонамерени. Той праща известие до 
Главнокомандващата Гуинет, че ти ще я посетиш. 

Скоро излизаш на улица „Пресечна” и влизаш в 
голямата църква от сив камък, доста наподобяваща 
крепост. Две девици воини те отвеждат нагоре по 
множество стъпала до върха на централната крепостна 
кула. Една от жените почуква на вратата и силен глас 
отвътре ви казва да влезете. Въвеждат те и ти 
заставаш лице в лице с Главнокомандващата Гуинет. 
Тя изглежда решителна жена, ръцете й са загрубели от 
дълги упражнения с меча, а желязносивата й коса е 
късо подстригана и щръкнала. Привикнала да носи 
доспехи, тя изглежда се чувства удобно в тях. Казваш 
й кой си и й показваш бащиния си печат с крилатия 
кон, както и - по нейна молба - белега си по рождение. 
Тя те разпитва за живота ти и ти й разказваш всичко, 
като се спираш по-подробно на враждата си с Хонорик 
и Легиона на меча на >обречеността. Когато я 


уведомяваш, че ще убиеш Узурпатора и ще вдигнеш 
бунт, тя просто кимва. Какво ще й кажеш: че цениш 
високо благонадеждните мечове на нейните войници и 
ще я помолиш да поведе борба срещу една власт, 
която води до хаос (232), или че с нейните войници 
победата е сигурна, а когато вземеш властта, ще я 
направиш върховен комендант на войските на 
Ирсмункаст (214)? 

Метваш закотвящата се кука нагоре и зъбците се 
забиват в пода отгоре. Миг по късно вече си извън 
ямата и поглеждаш към стаята, която е отвъд вече 
отворената каменна врата. От нея нахлува ярка 
светлина и ти пристъпваш вътре. Озоваваш се в голямо 
кръгло помещение. Точно пред тебе на земята има 
каменна плоча, гробът на отдавна починал управник на 
Ирсмункаст. В средата на стаята стои изправен 
мраморен пиедестал, върху който се намира златна 
диадема. Тя е украсена с един единствен бляскав 
рубин, който искри под светлината. Това навярно е 
предметът, който ти казаха, че ще ти помогне срещу 
Узурпатора Пиедесталът е обграден с кръг от пламъци. 
Не можеш да видиш какво подхранва пламъците и 
наистина в този огън има нещо много странно. Той 
издава ярка бяла светлина, а пламъците трепкат и 
горят на около три сантиметра от земята. Те са 
медножълтеникави и изглеждат някак > нереални. 
Пристъпваш по близо и прекарваш ръка през 
пламъчетата. За секунда пронизваща болка изпълва 
душата ти, опарвайки най-дълбоките кътчета на 
съществото ти. Осъзнаваш, че това не са материални, а 
безплътни пламъци, които обгарят и очернят не 
дрехите и кожата, а самата ти душа. Имаш ли шишенце 
с „Вода за защита против безплътни пламъци”? Ако 
имаш, обърни на 225. В противен случай иди на 212. 

Втурваш се по стълбите към трона, скачаш и запращаш 
мощен удар с крак в лицето на Узурпатора. Ала 
бързината на реакциите му те сварва неподготвен. Той 
пресреща крака ти с блокиращ удар с ръка, а силата му 
далеч превъзхожда тази на кой да е човек Ти прелиташ 
три метра през въздуха към стената на тронната зала. 
Ако си ловък акробат се удряш в стената с краката 
напред, отблъскваш се и с превъртане назад се 
приземяваш на крака, като > губиш 2 точки 
издръжливост. В противен случай се блъсваш как да е 
в стената и се свличаш на пода. губейки 4 точки 
издръжливост. Ако си все още жив, поглеждаш отново 
към Узурпатора и ставаш свидетел на ужасяващо 
превъплъщение. Плътта му силно се зачервява и 
подува. Сетне от гърба му започват да израстват 
шипове със звуци от разкъсващо се месо. Пред очите 
ти Узурпаторът се превръща в Херцог на Ада. Докато 
гледаш вцепенен, му израстват огромни прилепови 
крила, ужасяващи нокти и зъби. Лицето му се 
преобразява в маска на адско зло, далеч надхвърлящо 
дребната злобливост на смъртните. Ако умееш да 
стреляш с отровни игли и желаеш да използваш една, 
продължи на 336. Ако предпочиташ да нападнеш, 
отново използвайки бойните си умения, но този път по 
предпазливо, обърни на 320. 

Тичате през целия ден и поглеждайки назад, виждате, 
че по пътя ви следват няколко сиви силуета, яхнали 
великолепни черни коне. Те са седем на брой и когато 
започват да ви настигат, разбирате, че това са 
останалите шест членове на Призрачната дружина и 
техният водач Ганаре. Засилвате ход към една редица 


от бели погранични камъни, покрити с черен катран, 
прескачате ги и се спускате по оттатъшния склон. 
Хвърляте поглед назад - призраците са дръпнали 
юздите пред граничната ограда и сега ви гледат 
съкрушени, докато им се измъквате. Не прекрачват 
редицата камъни, но ви проследяват с поглед, докато 
се скривате зад хоризонта. Избягахте им. Глайвас те 
превежда покрай град Сива зора, като те съветва да не 
поемаш рискове за живота си и да не влизаш в града. 
Най-сетне поемате на север покрай планините Хорн. 
Глайяас решава да се върне в Тор през Човешките 
предели, когато пътищата ви се разделят, Глайвас ти 
подарява един разкошен сребърен шурикен и те 
целува по челото, пожелавайки ти късмет и мъдростта 
на дългогодишния опит. Докато се провикваш да му 
благодариш, вече е заминал, не оставяйки никакви 
следи. Мини на 278. 

Покатерваш се по затревения рид, докато стигаш до 
Пилона на смъртта. Той се издига на пет метра над 
тебе. Оглеждайки се наоколо, виждаш, че си на нивото 
на дърветата в Гората на дуелите. Йероглифите по 
пилона са от някакъв архаичен език, който не можеш 
да разгадаеш, но те като че ли излъчват заплаха. Ако 
владееш катерачески умения, можеш да опиташ да се 
покатериш по побития камък (312). Ако не владееш 
това умение или не желаеш да го използваш, можеш 
да слезеш от могилата и да се запътиш към Вратата на 
победителя (250), да поемеш по пътеката на север до 
кръстопътя (273), или да огледаш > внимателно 
склоновете на могилата (294)? 

Побягваш наляво към горския гъстак, а фигурата 


дръпва юздите, отново неподвижна, докато ти се 
изгубваш от погледа. Вървиш през гъстата гора и 
сърцебиенето ти се ускорява, когато излизаш пред 
една пещера сред дърветата. Наоколо са пръснати 
необикновени статуетки на малки горски същества в 
естествени пози, а миризмата на негасена вар ти 
подсказва, че наблизо се  спотайва  василиск. 
Продължаваш забързано, не желаейки погледът на 
василиска да попадне върху тебе и да те превърне в 
статуя. На края на гората поемаш на север. Обърни на 
199. 

Съзнанието ти някак се добира до лявата пътека, 
откъдето те поема безплътното етерно течение и те 
отнася нататък. Пред тебе се простират Елисейските 
полета или Раят. Те са обградени обаче от висока 
непрекъсната стена от тръни. Зад тебе се приближава 
все по-наедряващата черна сянка - духът на Демона от 
ямата. Той се носи по друмовете на етера така лесно 
както ти би вървял по калдъръмен път. Безпомощната 
ти сребриста фигура се носи нататък и се забива в 
стената от тръни, която пази Елисейските полета. 
Прикован като муха, ти си безсилен, докато Демонът те 
сграбчва в рогатата си прегръдка, сетне потъваш в 
мрак. В черепа ти отеква ужасният звън на голямата 
камбана в Дис - железният град на Подземния свят. От 
всички страни те приклещва студено желязо. Отвели са 
те в Ада, където ще бъдеш подложен на вечни 
мъчения. 

Айгучи насочва бръснещ удар към главата ти, но ти 
приклякаш и нанасяш мушкащ удар в гърлото му. 


МАЙСТОР НА ОРЪЖИЯТА АЙГУЧИ 
Защита срещу удар с ръка «ухапване от кобра»: 6 
Издръжливост: 15 
Щети: 1 зар + 1 


Ако си го победил, иди на 309. Ако е все още жив, той 
се опитва, хванал с две ръце нун-чаку, да разцепи с 
мощен удар черепа ти, докато се изправяш на крака. 
Защитата ти е 7. Ако си все още жив, какво ще 
използваш: отново удар «ухапване от кобра» (върни се 
в началото на настоящата глава), удар с крак «крилат 
кон» (89) или хвърляне «водовъртеж» (46)? 

Киямо и Оникаба са щастливи да те видят и ти 
благодарят, че си прогонил от Острова на изобилието 
върлуващия нинджа от Пътя на скорпиона. Разказваш 
на Киямо за своето начинание, а той отбелязва: 

- Съдбата ти наистина е велика, Отмъстителю. Ще ти 
дам кораб, с който да стигнеш до земите на Орб. - След 
което незабавно дава разпореждания да подготвят 
кораба. Сетне продължава - Дано ти се усмихне 


щастието! - а Оникаба и ескорт от десетима самураи те 
придружават до пристанище Ламне. Оникаба се 
обръща към тебе и ти му благодариш, преди да се 
качиш на шхуната с название „Морски дракон”. 
Капитанът те пита къде желаеш да бъдеш откаран. 
Накъде ще се насочиш: към град Обреченост, а оттам 
към Ирсмункаст, който е най-прекият път (330), или 
към Тор, където живее командирът на рейнджрите, 
Глайвас, и сетне към Ирсмункаст (21)? 

Хонорик отстъпва покрай рододендроните и един 
чинар, а ти го притискаш плътно, когато изведнъж 
нещо улавя крака ти и те издърпва нагоре. Увисваш 
надолу с главата. Стъпил си в траперски увисващ 
капан, свързан с въже към огънатия клон на един 
чинар. Сега си увиснал на същото това въже нагоре с 
краката пред Хонорик. В очите му блести гняв, а 
Сорцерак пуши на сантиметри от незащитения ти врат. 
Подготвяш се да блокираш удара му, но Хонорик не 
прави друго, освен да те гледа втренчено в очите. 
Погледът ти не трепва, и макар да гледаш смъртта в 
очите, в зениците ти няма и следа от страх. Хонорик 
проговаря: 

- Измамен съм от някаква си траперска примка. 
Сорцерак изсвистява през въздуха и ти падаш с 
помътнено за миг съзнание на земята. Докато тръсваш 
глава, за да проясниш мислите си, виждаш, че Хонорик 
се метва на коня си и си тръгва. Пожалил е живота ти. 
Вместо да те убие, той отряза въжето, на което висеше 
надолу с главата. Освобождаваш крака си от примката 
и поклащащ глава с почуда. Иди на 13. 

- Тигърът дух идва насам - отвръща ти Ангелът 


Пазител с гробовен глас. - ала ти не можеш да минеш. 
Демонът от ямата е почти върху тебе. Ще си тръгнеш 
ли от Вратите на седемте небеса, понасяйки се отново 
по безплътния вятър с надеждата да се измъкнеш от 
ръцете на Демона (285), или ще се опиташ да се биеш 
с него, разчитайки на евентуалната помощ на Ангела 
Пазител (276)? 

Призракът се движи бавно, ала ако атаката ти не 
успее, неговите пипала ще те докоснат и ще изсмучат 
жизнените сили от тялото ти. 


ПРИЗРАК БАНДИТ 
Защита срещу «железен юмрук»: 7 
Издръжливост: 20 


Ако победиш, иди на 327. Ако си успял да удариш 
призрака, можеш да повториш удара (иди в началото 
на настоящата глава) или да прибегнеш до удар с крак 
«тигров скок» (313). Ако не си успял, пипалата на 
призрака те докосват. Ако имаш медальон, подарен ти 
от девойката робиня Гризел, обърни на 287. В 
противен случай се прехвърли на 224. 

Докато Оникаба започва да разполага войските си за 
нападение срещу казармите, на върха на една от 
близките богато украсени вили зърваш дебела фигура. 
Това, е Голспийл, който сега извиква заповед на 
наемния си капитан Антосидас Едноокия. Капитанът 
напуска покрива и след минута се появява начело на 
голяма войска от наемници, която атакува хората на 
Оникаба, преди те да са успели да нападнат. Тълпата, 
която подпомага самураите, се разпръсва и Оникаба 
дава заповед на войниците си да се оттеглят. Те се 
бият отчаяно за всеки сантиметър земя, по който 
отстъпват и вземат живота на мнозина наемници. Най- 
накрая наемниците - сплашени от самурайските катани 
или мечове - им позволяват да се изтеглят от града под 
строй, но живи са останали само двадесет самураи. 
Голспийл те е предал. Антосидас сега отвежда хората 
си към двореца. Обърни на 410. 

Най-сетне Айгучи умира в краката ти. Коленичиш до 
него и го претърсваш. Сред оръжията му намираш 
малко шишенце със синя течност и етикет „Вода за 
защита против безплътни пламъци”. Отбележи тази 
нова придобивка в своя дневник. Нарамваш тялото на 
Айгучи и го отнасяш със себе си през Вратата на 
победителя. От другата страна на вратата има малка 
колиба. Когато я приближаваш, оттам забързано 
излиза Маак, но спира на място, разочарован, когато 
вижда кой е мъртъв и кой жив. 

- Виждам, че отново си удържал победа, нинджа 
-изрича той гневно. - Според законите на Арената сега 
си свободен да си вървиш. Но напуснеш ли я, отново 
ставаш прицел на своите врагове. А такива имаш 
много, нинджа. 

С тези думи той се завърта на пета и влиза в колибата. 


Оставяш тялото на Айгучи пред прага и тичешком се 
отправяш на изток към Ирсмункаст. Обърни на 416. 

С няколко скока стигаш до трона и нанасяш саблен 
удар с пръсти в нервния център зад ухото на 
Узурпатора. Скоростта на нанесения удар го изненадва 
и ти отскачаш назад, очаквайки той да се свлече на 
пода. Плътта на Узурпатора почервенява и започва да 
се издува, разплувайки се неестествено. Сетне от 
гърба му израстват шипове със звуци на разкъсващо се 
месо. Пред очите ти Узурпаторът се превръща в Херцог 
на Ада. Докато гледаш вцепенен, му израстват огромни 
прилепови крила, ужасяващи нокти и зъби. Лицето му 
се преобразява в маска на адско зло, далеч 
надхвърлящо дребната злобливост на смъртните. Той 
надава писък на болка и се хваща за врата. 
Нервнопаралитичният удар е бил успешен. Той е 
изгубил 7 точки 

издръжливост. Ако желаеш отново да използваш 
нервнопаралитичен удар, обърни на 253. Ако 
предпочиташ да използваш по-простите си бойни 
умения, мини на 320. 

Фигурата дръпва юздите на коня и се извисява над 
тебе, докато ти изчакваш да видиш какво ще направи. 
Ще нарушиш ли пръв мълчанието, за да запиташ кой е 
(237), или ще продължиш да мълчиш (227)? 

Сантиметър по сантиметър се изкачваш нагоре по 
Пилона на смъртта. От самото докосване до него 
кожата ти настръхва, защото той като че ли пулсира с 
духовна енергия, сякаш е безплътен отпечатък в 
материалния свят на Орб. На върха се оглеждаш 
наоколо. Оттук има отлична видимост над Арената. В 
Ловната каменоломна на север зърваш ален проблясък. 
„Ето къде се крие Айгучи!” казваш си ти. Ловко се 
спускаш по побития камък, който все по-тревожно 
пулсира, и навлизаш възможно най-бързо в Гората на 
дуелите, а оттам тръгваш на север. Вървиш по 
пътеката, докато стигаш края на гората. Излизаш на 
леко хълмиста земя, застлана с избуяла трева, която 
води до разхвърляна купчина тебеширени камъни и 
плочи, отбелязващи ръба на Лобната каменоломна. 
Решаваш да изчакаш, скрит в гората, за да се убедиш, 
че Айгучи не се е преместил, откакто го видя за 
последен път. Иди на 190. 


313 


Призракът се движи бавно и ти събираш всичките си 


сили, за да се опиташ да го победиш. Ако атаката ти не 
успее, неговите пипала ще те докоснат и ще изсмучат 
жизнените сокове от тялото ти. 


ПРИЗРАК БАНДИТ 
Защита срещу удар с крак «крилат кон»: 7 
Издръжливост: 20 


Ако победиш, иди на 327. Ако си успял да удариш 
призрака, можеш да повториш удара с крака (иди в 
началото на настоящата глава) или да прибегнеш до 
удар «железен юмрук» (307). Ако не си успял, пипалата 
на призрака те докосват. Ако имаш медальон, подарен 
ти от девойката робиня Гризел, обърни на 287. В 
противен случай се прехвърли на 224. 

Бърз като мисъл, ти се хвърляш на земята. Глайвас е 
сторил същото. До тебе в земята се забива стрела от 
арбалет. Глайвас скача на крака и незабавно спринтира 
зад хълма. Ти грабваш стрелата и се втурваш от 
другата страна на хълма, но се срещате с Глайвас на 
върха, без да сте видели незнайния неприятел. 
Стрелата от арбалет е нарязана и напоена с отрова. 
Убийците са се разшетали. Глайвас отново предлага да 
свиете на север към гората Аркадан и казва, че ако 
искаш да прекосиш Долината на царете Лич по главния 


път, не се нуждаеш от него. Ще тръгнеш ли на север с 
Глайвас (111) или ще поемеш по главния път сам 
(136)? 

Мъчиш се да се покатериш по стените на ямата, но 
ронливата пръст не ти позволява да се задържиш. 
Нямаш избор освен да извадиш железните ленти от 
ръкавите на костюма си и да ги забиеш дълбоко в 
стените, след което да ги използваш като стъпала, за 
да се изкачиш извън ямата. Най-сетне си на върха. 
Принуден си обаче да оставиш железните ленти в 
ямата. Отбележи, че вече не можеш да блокираш 
нападения с оръжия, докато не успееш да си 
изработиш нови ленти. През вече отворената каменна 
врата нахлува ярка светлина и ти минаваш през нея, за 
да се озовеш в голямо кръгло помещение. Точно пред 
тебе на земята има каменна плоча, гробът на отдавна 
починал управник на Ирсмункаст. В средата на стаята 
стои изправен мраморен пиедестал, върху който се 
намира златна диадема. Тя е украсена с един 
единствен бляскав рубин, който искри под светлината. 
Това навярно е предметът, който ти казаха, че ще ти 
помогне срещу Узурпатора. Пиедесталът е обграден с 
кръг от пламъци. Не можеш да видиш какво подхранва 
пламъците - и наистина в този огън има нещо много 
странно. Той издава ярка бяла светлина, а пламъците 
трепкат и горят на около три сантиметра от земята. Те 
са медножълтеникави и изглеждат някак нереални. 
Пристъпваш по близо и прекарваш ръка през 
пламъчетата. За секунда пронизваща болка изпълва 
душата ти, опарвайки най дълбоките кътчета на 
съществото ти. Осъзнаваш, че това не са материални, а 
безплътни пламъци, които обгарят и очернят не 
дрехите и кожата, а самата ти душа. Имаш ли шишенце 
с „Вода за защита против безплътни пламъци”? Ако 


имаш, обърни на 225. В противен случай иди на 212. 

Докато Хонорик отстъпва назад покрай 
рододендроните и минава зад един чинар, забелязваш, 
че за малко не е стъпил в примката на увисващ капан. 
Преценяваш, че ако му позволиш да си поеме дъх и го 
подмамиш отново да те атакува, най-вероятно ще се 
хване в клопката. Изчакваш и когато той тръгва 
напред, примката се стяга около глезена му и 
огънатият боров клон отскача във въздуха, повличайки 
Хонорик нагоре с краката. Той виси надолу с главата 
пред лицето ти, хванат в траперската примка. Но не е 
загубил самообладание. 

- Издигни ме, Сорцерак - извиква той и тялото му се 
понася нагоре, където не можеш да го достигнеш. Той 
е хванал здраво дръжката на меча си, който го издига 
чак до върха на дървото. От пояса му изпада кожена 
торбичка, която ти грабваш бързо, защото отвъд 
билото на близкия хълм дочуваш тропот на множество 
копита. Пристига подкрепление от Легиона на меча на 
обречеността. Решаваш да избягаш, докато все още 
имаш възможност. 

- Съдбата ми се надсмива, не бе писано двубоят да 
свърши така! - Хонорик крещи разярен. 

Ала виковете му скоро остават далече зад тебе, а 
хората му се опитват да го успокоят. Ще трябва да 
тичаш бързо и надалеч, за да ги избегнеш. Отбележи в 
дневника си, че си се сдобил с кожената торбичка на 
Хонорик и иди на З. 

Отдалечаваш се с бърза стъпка от скитника, а той 
куцука окаяно подир теб, умолявайки те да изчакаш. 
Ускоряваш крачка обратно към мегдана. Обръщаш се 


назад и за миг зърваш скитника, осветен от един 
фенер - >безпогрешната ти > преценка ти > дава 
възможност да заключиш, че той твърде лесно те е 
настигнал, следователно съвсем не е куц. Забързваш, 
изплъзвайки му се в една задна уличка, след което 
побягваш към мегдана, а оттам - на изток. Обърни на 
269. 

Преди още да си мръднал, Ангелът Пазител като че ли 
е разгадал намеренията ти. Той изрича една- 
единствена дума: „Ландимион” и за миг съзнанието ти 
се изсипва обратно в тялото. Глайвас въздъхва с 
облекчение, когато те вижда отново да се движиш. 
защото тялото ти е било напълно застинало. Ала 
вихрушката от листа пак се надига, а ти вече си 
изразходвал корена си от мандрагора. Отбележи в 
дневника си, че няма да можеш повече да влезеш в 
пространството на Духа. Ще се хвърлиш ли към 
листата с ритник «крилат кон» (116) или ще застанеш 
до Глайвас и ще чакаш да видиш какво ще стане (128)? 

Казваш на старата гадателка, че нямаш злато и 
нейната усмивка се превръща в гнусна гримаса. 

- Едно нещо ще ти кажа без пари, страннико. Оттук 
поеми по северния път и говори със скитника. 

Ти й благодариш и напускаш. На север ли ще тръгнеш 
по улицата край величествените сгради (254) или на 
изток към парка (269)? 


320 


- Значи си позволяваш да безпокоиш Астарот, седмия 


Херцог на Ада, хилав смъртнико - казва адовият 
Херцог, докато месищата му горят червендалести, а 
огромните му жилави криле издават гнусна воня, от 
която започва да ти се гади. Проклинайки съдбата, 
която ти е отредила да се биеш с Астарот, един от най- 
могъщите обитатели на Деветте ада, ти събираш 
кураж и се впускаш в бой. Какво ще употребиш: ритник 
«крилат кон» или «вършачка на Куон», ако го знаеш 
(267), или удар с ръка «тигрова лапа» (260)? 

Ти се извърташ и отбягваш все по-отслабващите му 
удари, докато те стават напълно безсилни. Като през 
цялото време затягаш своята гарота. Ръцете на Айгучи 
потръпват леко, сетне е неподвижен. Ти уби Майстора 
на оръжията. Претърсваш тялото му и сред оръжията 
откриваш две шишенца. В едното има зелена лековита 
течност, която можеш да изпиеш, когато пожелаеш, и 
да възвърнеш до 8 точки изгубена издръжливост. 
Другото е пълно със синя течност и носи етикет: „Вода 
за защита против безплътни пламъци". Отбележи 
новите си придобивки в дневника. Нарамваш тялото на 
Айгучи и го отнасяш със себе си през Вратата на 
победителя. Отвъд нея има малка колиба. Когато 
приближаваш, от нея забързан излиза Маак, но се 
заковава на място с разочаровано изражение, след 
като вижда кой е мъртъв и кой жив. 

- Виждам, че отново си победил, нинджа - отсича 
гневно той. - Според законите на Арената сега си 
свободен да си вървиш. Но напуснеш ли я, отново 
ставаш прицел на своите врагове. А такива имаш 
много, нинджа. 

С тези думи той се завърта на пета и влиза в колибата. 
Оставяш тялото на Айгучи пред прага и тичешком се 
отправяш на изток към Ирсмункаст. Обърни на 416. 

В последния момент Айгучи усеща присъствието ти и 
светкавично се извръща с лице към тебе. С вик 
освобождаваш вътрешната си сила, а железният ти 
юмрук се стоварва върху рамото му, запращайки го 
назад и поваляйки го на земята. Лицето му е изкривено 
в гримаса на болка - можеш да отбележиш, че е 
изгубил 10 точки издръжливост. Той успява обаче да се 
овладее, търкулва се настрани и скача на крака с 
неимоверна скорост. 

- Внушително, нинджа, добре си се обучавал, за да 
постигнеш такива резултати - процежда той през зъби, 
- но не достатъчно добре, защото аз съм Майстор на 
оръжията! 

С тези думи той хвърля лъка и стрелите на земята и 
ловко грабва алебардата си със закривеното острие 
нагината. Сетне извършва серия от умопомрачителни 
движения сякаш се бие едновременно с няколко 
противника. Очертанията на алебардата нагината се 
размазват от бързата скорост, с която той я върти и 
замахва в този сложен, но смъртоносен танц. Виждаш, 
че той е много, много бърз, но дали е толкова бърз, 
колкото тебе? Сетне - сантиметър по сантиметър той 
настъпва рачешката към тебе. Върхът на острието 
неизменно и безпогрешно насочен към гърлото ти. 
Двамата се обикаляте в кръг. Внезапно той скача и 
замахва светкавично с алебардата към твоя стомах, но 
ти я отбиваш с ръка. За кратък миг се намираш в 
обсега на неговата нагината. Ако владееш умението 
юби-джуцу, осъзнаваш, че той е твърде бърз, за да го 
неутрализираш с нервнопаралитичен удар и че трябва 
първо да го забавиш. Кое ще предпочетеш: да 
използваш ритник «тигров скок» (56). хвърляне 
«тигрови зъби» (22), удар с ръка «тигрова лапа» (38), 
или ще изчакаш удобен момент, за да прибегнеш до 
вътрешната си сила, с която ще се опиташ да строшиш 
на две алебардата на Айгучи (10)? 

Постепенно чувстваш как умствената ти отбрана 
отслабва под психическата атака. Призоваваш обаче 
най-дълбоко скътаните извори на духовната си енергия 
и намираш сили да се опълчиш на Стареца. Извади 1 
точка от вътрешната си сила. Усещаш изненадата и 
гнева от безсилието в ума на съществото. Тогава то 
удвоява атаката си. Сякаш от далечно разстояние 
виждаш как тялото на >Стареца се > сковава в 
напрегнатото усилие. Извикваш от болка, докато той се 
мъчи да смаже съзнанието ти. Какво ще предприемеш: 
ще хвърлиш към Стареца шурикен, за да прекършиш 
психическия му напор (347), ще продължиш да се 
съпротивляваш на атаката с вътрешна сила (358), или 
ако владееш умението на престорената смърт, ще 
изпаднеш в транс, така че умът на Стареца да не може 
да проникне до твоя (369)? 

Фигурата дръпва юздите и спира. Какво ще правиш: ще 
хвърлиш шурикен (274) или ще опиташ да я свалиш от 
седлото със страничен удар с крак «тигров скок» 
(127)? 

Неудържимата атака на Хонорик те избутва назад към 
една групичка от млади борчета. Сорцерак сякаш е 
навсякъде, железните ленти в ръкавите ти са 
пречупени на няколко места, а една от тях е пробила 
плата. Ако владееш умението да отключваш ключалки 
и да откриваш капани, иди на 293. Ако не, мини на 
282. 

Главата ти се извърта към хълма тъкмо навреме, за да 
видиш как една стрела от арбалет се носи към гърдите 
ти. Ако владееш умението да улавяш стрели, иди на 
281. Ако не, можеш само да опиташ да отбиеш 
стрелата с железните ленти в ръкава си. Твоята 
защита срещу връхлитащото те острие е 6 точки. Ако 
не успееш да я отбиеш, иди на 272, а ако успееш - 
обърни на 281. 

Ти победи призрака, който се обръща и побягва. 
Свитъкът на Глайвас, като че ли е прогонил един от 
неприятелите, който за миг се превръща в пепел. 
Рейнджърът е направил магия за възкресяване от 
мъртвите върху отдавна не-мъртвия военачалник, 
чието тяло за секунди се разпада от многовековно 
гниене. Четвъртият ви обръща гръб и поема в галоп 
след бягащите си другари. Ти се бори срещу членове на 
Призрачната дружина и оживя. Ако до отбора на 
каньона си довел една робиня на име Гризел, иди на 
340. Ако не, Глайвас се надява да избегнете другите 
членове от Призрачната дружина, защото при една 
повторна среща вече със сигурност ще умрете. 
Заобикаляте планините и призори > навлизате в 
пустошта. Прекосили сте Долината на царете Лич от 
единия до другия край. Обърни на 299. 

Опитът ти в откриване на > скрити неща те 
предупреждава за тънките линии във формата на 
квадрат отстрани на могилата, където тревата не е 
израсла. Тъкмо разучаваш този участък, когато 
внезапно той хлътва под тебе и ти политаш надолу. 
Падаш около четири-пет метра, но с кълбо във въздуха 
се приземяваш без > проблеми на краката си, 
предпазвайки главата си от свличащата се пръст и 
камъчета. Премигваш, за да прочистиш праха от очите 
си и виждаш, че през прозорчето външната светлина 
осветява ниско помещение. В северната страна на 
помещението зее черен отвор към тунел, ала 
вниманието ти е приковано от онова, което е в средата 
на стаята. Поставен върху ниска мраморна плоча, лежи 
древен мумифициран труп. Жилавата и суха като 
пергамент кожа е опъната по ухиления череп, а тялото 
е облечено в безнадеждно разложени дрипи, които 
навремето са били пищни кралски одежди. Забит 
дълбоко В средата на гърдите на мумията, е 
великолепен кинжал с дръжка от слонова кост, в която 
е изографисан един единствен йероглиф, който сякаш 
сияе в мътната светлина. От двете страни на трупа има 
сребърни поставки, в които още стоят две отдавна 
изгорели факли. В мраморната плоча са издълбани 
сцени, всички изобразяващи една-единствена фигура, 
която извършва множество кръвожадни и жестоки 
деяния. Помещението е изпълнено със смъртна тишина 
и по гърба ти минават тръпки. Ще тръгнеш ли по 
тунела на север (367). или ще извадиш кинжала от 
гърдите на мумията (356)? 

Сребърният шурикен изсвистява през тронната зала и 
се забива в целта - гърлото на Узурпатора, ала 


усмивката и за миг не напуска лицето му. Сребърната 


звезда изпада от раната и издрънчава на мраморния 
под, а течащата кръв не е червена, а пурпурно черна. 
Отпърво изглежда сякаш шуривенът е успял да нанесе 
някакви щети; плътта на > Узурпатора силно се 
зачервява и издува. Но сетне от гърба му започват да 
израстват шипове със звуци от разкъсващо се месо. 
Пред очите ти Узурпаторът се превръща в Херцог на 
Ада. Докато гледаш вцепенен, му израстват огромни 
прилепови крила, ужасяващи нокти и зъби. Лицето му 
се преобразява в маска на адско зло, далеч 
надхвърлящо дребната злобливост на смъртните. Ако 
умееш да стреляш с отровни игли, може би ще 
пожелаеш да използваш една (336), или ще 
предпочетеш да се сражаваш с бойните си изкуства 
(320)? 


ззо 


Пътуването е спокойно и скоро „Морски дракон" 
наближава брега на град Обреченост. Не желаейки да 
влизаш в самия град, понеже знаеш, че това е злокобно 
място, където Хонорик се разпорежда с Легиона на 
меча на обречените и където няма да си в безопасност, 
ти казваш на капитана да се насочи покрай брега и да 
акостира на няколко километра южно от селището. 
Оттук стигаш с плуване до брега и отново си в 
Човешките предели. Вече се стъмва. Влизаш малко 
навътре в сушата и си правиш нощен лагер в една 
дъбрава. На следващата сутрин ставаш рано и с лек 
бяг се насочваш на североизток към хълмовете Бароу 
Суейлс и Ирсмункаст. Обърни на 5. 


331 


Веднага щом се провикваш, по сребърния път зад 
Ангела Пазител се появява грациозен силует. Това е 
тигърът дух, служител на Куон Изкупителя, съвършена 


тигрица, но с бяла козина и сини очи. Осъзнал, че 
плячката му е отнета в последния миг. Демонът 
сгърчва физиономия в див гняв. Великолепната 
тигрица дух съвършена и могъща се хвърля срещу 
гнусния Демон и започва кървава битка. Обикновено 
спокойната тигрица хапе и дере с нокти със зверска 
ярост, макар че главата й е подложена на смазващите 
удари от рогата на Демона. Накрая Демонът от ямата 
осъзнава, че смъртта скоро ще го покоси. Рогата му 
раздират дълбоки рани по хълбока на тигрицата дух, 
ала нейните челюсти най-сетне щракват през врата на 
Демона. Гнусното му тяло се сгърчва и изчезва. Остава 
само душата му - като овъглен и спаружен червей - 
която ще бъде отнесена от безплътния вятър обратно в 
Подземния свят. Готвиш се да отправиш молитви и 
благодарност към тигрицата дух, когато Ангелът 
Пазител изрича една единствена дума: „Ландимион” и 
съзнанието ти се изсипва обратно в застиналото ти 
тяло. Глайвас въздъхва с облекчение, като те вижда да 
помръдваш, тъй като досега си бил напълно скован. 
Разказваш му за случилото се и отново лягаш, за да 
починеш, доколкото можеш, вече > свободен от 
злокобните предчувствия, които терзаеха доскоро 
мислите ти. Ставаш на другата утрин и продължавате 
пътуването си. Прехвърли се на 414. 

Със светкавично отработено движение увиваш своята 
гарота около врата на Майстора на оръжията. Той 
надава сподавен вик, изпуска лъка и вдига ръце към 
шията си. Стягаш примката и, опрял коляно в гърба му, 
го поваляш на земята. Изведнъж, неясно откъде, в 
дясната му ръка се появява дълъг нож; със сетни сили 
той замахва назад, търсейки да те промуши в ребрата. 
Хвърли зарове за блок, докато се опитваш да избегнеш 
острието, без да изпускаш примката около врата му, 


която вече прерязва гърлото му. Защитата ти за този 
блок е 5. Ако успееш, обърни на 321. Ако изгубиш, 
мини на 153. 

Обръщаш се и бързо запълзяваш по тунела, проправен 
от самия теб сред стеблата, но Глайвас е изчезнал. 
Скоро стигаш до Палисадата от тръни и се изправяш, 
за да се покатериш и избягаш. Чуваш зад себе си вик и 
виждаш, че полуорковете са те проследили. Водени от 
черния ястреб. Глайвас е успял да избяга, но ти 
тепърва трябва да се прехвърлиш през плета, 
преследван от двадесет остриета на копия. Ако 
владееш умението да улавяш и отбиваш стрели, иди на 
222. Ако не, мини на 203. 

Мощта на твоята атака оставя Хонорик без дъх и той се 
отдръпва, залитайки, към една група рододендронови 
храсти. Решен да не му даваш да си отдъхне, бързо го 
последваш. Ако владееш умението да отваряш 
ключалки и да откриваш капани, иди на 316. Ако не, 
обърни на 305. 

Бориш се отчаяно, ала не можеш да сториш нищо, 
защото душевно си напълно изтощен. Психическата 
сила на Стареца далече те превъзхожда и последното 
нещо, което чуваш, е подигравателния смях на 
съществото, докато умът ти се разкъсва като къс 
хартия. Скоро се превръщаш в безмозъчно мекотело, 
на което му текат лигите и което зяпа безизразно в 
празното пространство - така ще останеш до края на 


живота си, който ще бъде поддържан, за да те 
показват като чучело на последователите на Вайл, 
Немезида и Васч-Р0о. 

Дрехите от златисти нишки са се разцепили и свлекли 
от едрото червено туловище на Херцога на Ада. 
Отровната игла се стрелва невидима и се забива в 
червендалестата плът, ала виждаш как тя почернява, 
започва да пуши и се разпада на прах. Херцогът на Ада 
се приближава, извисявайки се над тебе, дори не 
забелязал това дребно дразнение. Налага се да 
използваш бойните си умения. Обърни на 320. 

Глайвас ти отвръща, че щом времето ти е толкова 
оскъдно, може и да рискуваш да бъдеш видян по 
пътищата. затова продължавате, срещайки от време на 
време по някой селянин или пътуващ търговец, който 
така настоятелно ви предлага стоката си, че Глайвас е 
принуден да го пропъди с плоската страна на меча си. 
Става късен следобед; пътят започва да се изкачва 
между два залесени > хълма и Глайвас те 
предупреждава да си отваряш очите за засади. 
Внезапно в храсталака над теб се чува щракване на 
метал. Ще се обърнеш ли да погледнеш (326), или ще 
се хвърлиш по очи върху земята (314)? 

Ако владееш юби-джуцу, умението на 
нервнопаралитичните удари, и > желаеш да го 
използваш, мини на 310. Ако не, решаваш да опиташ с 


ритник «тигров скок» срещу невъоръжения човек - 
обърни на 298. 

Наближавайки хълмовете, иззад един нисък хребет 
чуваш подрънкване на юзди, звън от доспехи и 
пръхтене на кон. Насочваш поглед натам и виждаш как 


малко по малко иззад билото се появява странно 
видение. Слънцето хвърля отблясъци по облия връх на 
бронзов шлем. Докато конят и ездачът изкачват склона 
към теб, постепенно виждаш и целия шлем, който сияе 
като огнена топка. Лицевата част е като актьорска 
маска с дупки за очите и тесен извит процеп като 
злокобна усмивка. Грейналият шлем оглавява фигура, 
облечена от главата до петите в сложно изработени 
позлатени доспехи. Конят е великолепна петниста 
кобила, висока около метър и седемдесет, фигурата 
прилича на метална статуя, замръзнала неподвижно на 
седлото. Тя приближава безмълвно към теб. Вързан 
през гърба й, виси грамаден меч с необикновена 
форма, а дръжката му се подава над лявото рамо. Как 
ще постъпиш: ще го нападнеш веднага и ще задаваш 
въпроси след това (324), ще останеш на място и ще 
изчакаш (311), или ще побегнеш и ако ездачът те 
подгони, ще раниш, да речем, коня му (301)? 

На Гризел не може да се помогне. Магията от свитъка 
на Глайвас е изчерпана и трябва да оставите дребното 
й тяло да гние. Рейнджърът се надява да избегнете 
другите членове от Призрачната дружина, защото ако 
сега ви намерят, със сигурност ще умрете. Заобикаляте 
планините и призори навлизате в пустошта. Прекосили 
сте Долината на царете Лич от единия до другия край. 
Обърни на 299. 

Човекът вълк се хвърля към теб, а ти се втурваш към 
него, но в последния момент излиташ във въздуха и го 
прескачаш със салто. Това го сварва неподготвен и 
можеш да прибавиш 2 към точките си за атака само за 
тази битка. Звярът се обръща с лице към тебе. Как ще 


постъпиш: ще  хвърлиш > сребърен шурикен, ако 
притежаваш такъв (200), ще използваш «железен 
юмрук» (67), ритник «двузъба мълния» (219), или ще 
прибегнеш до хвърляне «тигрови зъби» (364)? 

Продължавате да пълзите - бързо, но крадешком - ала 
писъците на черния ястреб не секват сякаш ви се 
подиграват, докато той кръжи в небето. След време 
пред себе си чувате шум. Глайвас застава нащрек и 
двамата надигате глави, за да се огледате. Обкръжени 
сте. Пред вас стоят десет жълтооки оркове, вдигнали 
остри копия. Отзад и отстрани сте заобиколени от два 
пъти повече полуоркове с насочени към вас копия над 
стигащото до гърдите жито. Ще трябва да се 
измъкнете с бой. Глайвас вади меча от ножницата и 
двамата се втурвате в нападение срещу групата 
оркове. Но преди да ги стигнете, черният ястреб свива 
четириметровите си криле и се стрелва, насочил 
острите си нокти, към лицата ви. Твоята защита, 
докато се опитваш да отблъснеш това нападение от 
небето, е 7. Ако не успееш, иди на 252. Ако успееш, 
черният ястреб се издига и отдалечава, преди да 
можеш да го спреш, а орковете ви нападат. Иди на 
241. 

- Ела, ела, човече - подканя те скитникът, хващайки те 


за ръка, и закуцуква по тъмна странична уличка. Той ти 
обяснява, че преди един орк да го рани в крака, е бил 
наемен войник. Ако владееш умението шин-рен, обърни 
на 238. Ако не. продължи да четеш. Скитникът като че 
ли знае, че не си тукашен, но не ти задава въпроси. 
Най-сетне стигате до хан, над вратата на който виси 
табела с надпис: Странноприемница „На ръба”. Питаш 
своя водач какво означава това и той ти разяснява, че 
жителите на Ирсмункаст наричат Процепа или Недрата 
на Орб „Ръба". Вътре попадате в огромна сводеста 
изба, пълна с над сто души, от които само около 
половината са човешки > същества. > Останалата 
половина са оркове, полуоркове и група опасни на вид 
вълчаци с надменни и арогантни погледи. Те имат 
глави на вълци и тела на хора зверове, но са високи 
над два метра и десет сантиметра. Селски девойки 
разнасят халби на клиентите, седнали на пейки край 
ниски маси. Скитникът се отдалечава, повлякъл крака, 
за да се напие, затова решаваш да подразбереш нещо 
за града. Как ще го сториш: ще заговориш орковете 
близо до тебе (54) или ще седнеш сам и ще чакаш да 
дочуеш нещо интересно (33)? 

Бориш се срещу надигащата се у теб паника, 
осъзнавайки, че безплътният вятър те отнася все по- 
далече от тялото ти, което стои неподвижно под 
яростната атака на Демона. Мъчиш се да се върнеш в 
него, преди да е станало много късно, знаейки, че ако 
тялото ти бъде умъртвено, умът ти ще бъде 
подхвърлян от етерния вятър, а душата ти захвърлена 
на брега на вечността, където ще остане закотвена 
завинаги. Но не успяваш, вятърът те носи нататък. 
Накрая си даваш сметка, че от доста време не си 
усетил притегляне от тялото си. Ако мислиш, че си 
умрял, иди на 374. Ако смяташ, че си все още жив, 


обърни на 383. 

Не откриваш нищо необичайно. Ще се покатериш ли по 
могилата (300), ще се отдалечиш от това място, 
насочвайки се към вратата на победителя (250), или 
ще поемеш по пътеката на север към кръстопътя 
(273)? 

Концентрацията на Хонорик е забележителна, а и е 
твърде опитен боец, за да се поддаде на хвърлянето 
«драконова опашка». Плъзваш се към него с изпружени 
напред крака, но той отскача назад и върхът на 
Сорцерак прорязва бедрото ти. Болката разкъсва 
цялото ти тяло; имаш чувството, че в дълбоката рана е 
изсипана киселина. Острието на меча ти отнема 
издръжливост: 1 зар + 5. Ако Все още си жив, това е 
благодарение единствено на светкавичните ти реакции 
- търкулваш се встрани, а черното острие се забива 
дълбоко в мястото, където лежеше само преди миг. 
Скачаш отново на крака, докато Хонорик изтръгва меча 
си от земята. Отново тръгва към теб. Кое ще 
предпочетеш: ритник «тигров скок» (365) или удар с 
ръка «ухапване от кобра» (354)? 

Напъваш се да бръкнеш за шурикен, ала усилието се 
оказва свръх силите ти. Хвърли зарове на съдбата и 
извади 2 от точките си за съдба само за това хвърляне. 
Ако успееш, обърни на 380. Ако се провалиш, опитът 
ти да хвърлиш шурикен те е разсеял и сега не можеш 
да поддържаш умствената си защита, мини на 335. 

Когато чудовището изостава на достатъчно голямо 
разстояние зад тебе, ти оглеждаш околността като 
търсиш подходящо за молитва място. Наблизо няма 
параклис или храм на Куон Изкупителя, но на върха на 
един близък хълм съзираш пирамида от камъни. 
Досещаш се, че това навярно е параклис, издигнат от 
някое от дребните планински племена, населяващи 
хълмовете Бароу Суейлс. В чест на Прамайката, 
пазителка на живота. Как ще постъпиш: ще се 
покатериш до параклиса на върха на хълма (360), ще 
се помолиш там, където си сред китната долина (372), 
или ще тръгнеш обратно, само че ще заобиколиш в 
широк полукръг по посока към храма на Куон в град 
Мортавалон (387)? 

По-бърз от скоростта на светлината запращаш отровна 
игла през въздуха с безпогрешна точност. Тя се забива 
в челото на Узурпатора и той надава остър вик на 
болка с проникването на отровата. Очакваш да го 
видиш как умира в агония, но пред очите ти се 
извършва ужасно превъплъщение. Отпърво изглежда 
сякаш отровата е успяла да нанесе някакви щети; 
плътта на Узурпатора силно се зачервява и издува. Но 
сетне от гърба му започват да израстват шипове със 


звуци от разкъсващо се месо. Пред очите ти 
Узурпаторът се превръща в Херцог на Ада. Докато 
гледаш вцепенен, му израстват огромни прилепови 
крила, ужасяващи нокти и зъби. Лицето му се 
преобразява в маска на адско зло, далеч надхвърлящо 
дребната злобливост на смъртните. С изумление го 
чуваш да изпищява от болка отровата е подействала. 
Херцогът на Ада губи 6 точки издръжливост. Ще 
използваш ли отново отровна игла (336) или ще 
предпочетеш да се сражаваш с бойните си изкуства 
(320). 

Лежиш безчувствен към света в най-опасния район на 
целия Орб. Отново сънуваш кошмари, ръцете на 
месестия Голем се стягат около гърлото ти, ала 
изтощението надделява и ти спиш непробудно в 
продължение на едно денонощие. Когато най-сетне се 
пробуждаш, си потресен от това колко дълго си спал 
сред димящата пустош край зейналата черна бездна. 
След тази почивка можеш да възстановиш до 4 точки 
от изгубената си издръжливост. Протягаш се, а сетне 
се оглеждаш. На запад - зелени гористи баири, а на 
север овъглената спечена кал и черният камънак, 
които поръбват Недрата на Орб. Все още сънен, 
поемаш на северозапад, нетърпелив да загърбиш 
бездната. Никой не знае какво зло може да излезе 
оттам всеки миг и да те нападне. Прехвърли се на 339. 

Когато разпитваш свещениците за разположението на 
войските и за момента на тяхното нападение, 
получаваш отговор, че те са специалисти по избиране 
на най-подходящото време. 

- Но ти убеден ли си, че моментът е назрял? - пита те 


един от тях. 
Обясняваш, че настроенията срещу Узурпатора са 
силни в града и че смяташ настоящия момент за 
подходящ. Те кимват и с усмивка ти дават да 
разбереш, че знаят достатъчно за бунтовете, за да 
взимат сами решения. 

- С време всяко нещо се осъществява - изрича един от 
свещениците. 

Изведнъж оранжерията отново е празна, появява се 
писарят и те извежда до вратата. Сянката върху 
слънчевия часовник се е придвижила с още един час. 
Ако желаеш да се обърнеш към някоя от групировките, 
с която още не си разговарял. Коя ще бъде тя: 
девиците воини на Дама, защитнички на боговете 
(296), или към търговците в техните дюкяни (184)? 
Можеш също да опиташ да подбудиш простолюдието 
(68). Ако смяташ, че не ти е необходима допълнителна 
помощ, се заемаш с окончателната си подготовка за 
убийството на Узурпатора (9). 

С приближаването ти до огромната > бездна 
растителността започва да отстъпва пред камениста 
почва, която е овъглена и напукана. Земята е 
прорязана от ровове и цепнатини, а от дълбините на 
бездната се издигат грохот и пушеци. Голем се тътри 
нататък с протегнати към теб ръце и зейнала усмивка, 
която продължава да виси на разкривеното му бяло 
лице. Ти заставаш на самия ръб на пропастта и той се 
хвърля към гърлото ти, ала ти отскачаш встрани и 
нанасяш удар с крак «крилат кон» в хълбока му. Голем 
губи равновесие и пада в черната яма, но не издава вик 
и не чуваш звука от удара на тялото му в каменистото 
дъно. Може би е паднал в сърцевината на Орб. Обърни 
на 411. 

Излизате от прикритието си и настава гонитба. 
Полуорковете, размахали копия и камшици, препускат 
след вас, газейки житото като глутница вълци, 
преследващи жертвата си. Вие можете да тичате по- 
бързо от тях, ала докато черният ястреб кръжи във 
въздуха и отлита напред, решавате засега да не се 
изморявате излишно и просто поддържате известно 
разстояние пред полуорковете. След няколко минути 
изнурителен бяг зървате групичка мъже и жени, 
облечени в мръсни дрипи, които, оковани заедно, 
трошат камъни в един незасят участък. Надзирателите 
оркове подканят тези роби към работа с удари на 
камшици. Заобикаляте ги и някои от орковете се 
включват в преследването, докато робите гледат с 
безизразни погледи, смятайки внезапната ви поява за 
нищо повече от едно кратко прекъсване в монотонното 
им бъхтене, защото знаят, че никой не може да избяга 
отвъд Палисадата от тръни. Иди на 264. 

Хонорик върти Сорцерак наляво и надясно с такава 
бързина, че острието е като стоманена стена пред 
тебе. Опитваш се да пробиеш отбраната му с рязък 
мушкащ удар с ръка. 


ХОНОРИК 
Защита срещу удар «ухапване от кобра»: 8 
Издръжливост: 24 
Щети: 1 зар + 5 


Ако си свел издръжливостта на Хонорик до 12 или по- 
малко точки, обърни на 334. Ако си ударил Хонорик и 
владееш умението на нервнопаралитичните удари, той 
губи 11 точки издръжливост, но не можеш да 
комбинираш нервна парализа с вътрешна сила. Ако 


Хонорик все още не е сериозно ранен, се налага да се 
изправиш пред шеметния му меч, защото Сорцерак по- 
бърз от светлината - с вой се носи през въздуха към 
тебе. Защитата ти срещу страховитото острие е 7. Ако 
издръжливостта ти падне под 6 точки, но си все още 
жив, обърни на 325 В противен случай можеш отново 
да нанесеш удар с ръка (върни се в началото на 
настоящата глава), да прибегнеш до удар с крак 
«тигров скок», (365), или хвърляне > «драконова 
опашка» (346). 

Утрото е бляскаво и слънчево, първият ден от месец 
демондим. Двамата с рейнджъра Глайвас поемате на 
път от град Тор. Глайвас се е погрижил да подготви 
онези от своите съграждани, на които може да се 
разчита, че ще се бият със злото, ако Хонорик поведе 
Легиона на меча на обречеността на война. Все пак той 
смята, че е безопасно да напусне града за месец 
демондим. Наскоро рейнджърът преживял опит за 
покушение от Гилдията на убийците и чул, че един от 
тях - някой си Мандрейк, вожд в Гилдията на убийците 
от далечния град Уоргрийв Аббас - пуснал слух, че се 
интересува от твоето местонахождение. Глайвас 
предлага да се отклоните от добре утъпканите пътища 
между градовете и селата около Тор и да поемете на 
север към гъстата гора Аркадан. Ако си съгласен, иди 
на 111. Ако смяташ, че ще спестите време, като се 


движите по пътищата, обърни на 337. 

Приближаваш до мраморната плоча. Бавно протягаш 
ръка и обвиваш пръсти около дръжката на кинжала. 
Дръпваш и той се освобождава. През помещението 
сякаш минава леден полъх. Тогава, както тайничко си 
очаквал, клепките на мумията потрепват и се отварят, 
откривайки два нажежени до червено въглена, които 
те сковават на място от страх. Изведнъж ръцете на 
скелета се стрелват нагоре и се увиват около гърлото 
ти, а зловещите нокти се забиват в дихателната ти 
тръба. Задъхваш се от болка и шок, докато пръстите 
започват да се затягат. Губиш 2 точки издръжливост. 
Ако си все още жив, болката е > премахнала 
вцепенението ти и пристъпваш към действие. Какво ще 
направиш: ще махнеш ръката на съществото с удар 
«железен юмрук» по китката (382). ще забиеш 
кинжала обратно в гърдите му (398), или ще опиташ да 
подпалиш дрехите му с помощта на кремъка и 
огнивото си (210)? 

Пътуването до планината трае няколко дни. 
Преплуваш река Зеленокръвна, а чудовището я 
преджапва - не може да бъде удавено. После пресичаш 
пътя, който свързва град Кули на поличбите с 
университетското градче Грейгилдс. Не смееш да 
спреш да поспиш, а почиваш с отворени очи. Впил 
поглед по > посока на > преследващия те Голем. 
Единствено желязната ти каленост прави възможно по- 
нататъшното ти придвижване, а титаничната сила на 
волята ти е подложена на жестоко изпитание. Най- 
сетне стигаш до полите на планините Хорн и се 
насочваш към един висок скалист връх. Ако владееш 


умението да се катериш, обърни на 151. Ако не 
владееш това умение, ще бъдеш в ръцете на съдбата, 
докато се качваш. Ще рискуваш ли да направиш такъв 
опит (142) или ще свърнеш на изток, а после отново на 
север, към залесените хълмове (97)? 

Ако не ти е останала вътрешна сила, обърни на 335. 
Ако имаш, продължи да четеш. Чувстваш умствената 
хватка на Стареца да се стяга с ужасяваща сила, която 
ти отнема дъха от болка и усилие. Успяваш някак да 
събереш още запаси от енергия. Отново извади 1 точка 
от вътрешната си сила. Минават още няколко секунди в 
почти непоносима агония, след което ненадейно 
умствената атака прекъсва. Залиташ от неочакваното 
освобождение - изнемощял и замаян, но скоро 
възвръщаш контрол върху себе си. Старецът се 
отдръпва от тебе и казва: 

- Ти си невероятно силен, Отмъстителю, по-силен, 
отколкото мислех, че е възможно, но ще издържиш ли 
на това? - С тези думи той размахва пипалата на 
ръката си в поредица сложни движения през въздуха. 
Изведнъж пред очите ти се материализира точно копие 
на самия теб, облечено в твоите дрехи. Ти зяпваш от 
изумление, но бързо се окопитваш, като виждаш, че 
двойникът ти заема поза от Пътя на тигъра сякаш се 
готви да нанесе удар с крак. Старецът, безмълвно 
съсредоточен, стои зад твоя двойник. Ще нападнеш ли 
собственото си копие (408) или спокойно ще минеш 
право през него, за да нападнеш Стареца (400)? 

Под светлината на фенерите изражението на жената 
изглежда строго и замислено. Ще я попиташ ли за пътя 
към храма на Куон (292) или ще я оставиш да отмине и 


ще потърсиш някой хан, където ще можеш да 
подразбереш повече за настроенията на жителите 
(401) 

Стигаш до върха на хълма и гледката е толкова 
приказна, че те оставя без дъх. На юг отвъд ниските 
баири се простира долината по > поречието на 
Зеленокръвна. На север виждаш безбрежна шир от 
дървета и морави. Каменната пирамида е висока три 
метра; покатерваш се до върха и се съсредоточаваш в 
молитва към Прамайката, пазителка на живота. От 
какви позиции ще я помолиш за помощ: като човек, 
който възнамерява да установи принципите на 
Законността и Добродетелта в управлението на 
Ирсмункаст (371), или като човек, който се нуждае от 
подкрепа, за да унищожи едно неестествено чудовище 
- не живо същество, а извращение на природата (391)? 


361 


Когато коприненият флаг е свален, отиваш до 
крепостната стена и поглеждаш към панорамата на 
града. Виждаш ясно Главнокомандващата Гуинет, 
яхнала сив боен жребец, да инспектира войските си. Те 
са строени в стегнати редици на парадния площад 
отвъд улица „Пресечна”. Повечето са жени, облечени в 
ризници от метални нишки, но има и доста голям брой 


мъже, които носят ромбоидните щитове на Дама. Някои 
от тях са в доспехи от плътно желязо, а лицата им са 
скрити зад шлемове. Наблизо в безпорядък стои малък 
отряд от развлечени оркове и хора с еленовата 
емблема на Узурпатора. Лейтенантът на Гуинет 
посочва нагоре към тебе и тръбачът изсвирва пет къси 
сигнала. Гуинет дава команда и девиците воини се 
разделят на две части. Едната тръгва с маршова 
стъпка към двореца, а другата - към казармите. 
Отрядът от оркове и хора реагира бавно, като мнозина 
падат, промушени от мечове, преди да разберат, че 
бунтът е започнал. След което се разбягват. Умението 
на воините на Гуинет в боравенето с оръжието е 
радост за окото, докато влизат в открит бой с хората 
на Узурпатора по улиците. Като подкрепление идват и 
монасите на Куон и известно време сражението се 
люшка напред-назад, ала девиците войни са по- 
малобройни и настъплението им е спряно при 
дворцовите порти. Хвърляш поглед към улица 
„Пресечна” и виждаш, че казармите не са превзети, а 
също че група монаси излиза от храма на Немезида, за 
да се притече на помощ на армията. Изходът на 
битката е неясен. Не можеш да сториш нищо освен да 
наблюдаваш - би било лудост да се опиташ с бой да 
излезеш от двореца. Внезапно, сякаш изникнали от 
земята, около монасите на Немезида се струпва тълпа 
от хора. Простолюдието се е вдигнало, въоръжено с 
къси мечове, брадви и тояги. Магиите на монасите 
избиват мнозина от тълпата, но скоро те са натикани 
обратно в храма. Слухът плъзва като огън по сухо 
дърво и улиците се задръстват от хора. Армията е 
принудена да отстъпи. Девиците воини и монасите се 
прехвърлят през стените около дворцовата градина. 
Ако шогун Киямо от Острова на изобилието ти е дал сто 
самураи под командването на Оникаба и ти си им 
наредил да те последват през Човешките предели, а не 
през Долината на царете Лич, обърни на 375. В 
противен случай е въпрос само на минути, докато 


армията на Узурпатора се предаде. Иди на 421. 

Тя приема заплащането, сетне прокарва ръце по 
кристалното кълбо. 

- „Сферата на предсказанията ме свързва с 
Теренгедион, оракул на всички оракули. Виждам, че ти 
си пътник и идваш отдалече, ала никога не си 
посещавал Теренгедион, който живее край джунглата 
Кеш. Виждам много неща, ти идваш от земи отвъд 
Безмерно море, но бъдещето ти е > несигурно, 
страннико. Заобиколен си от насилие, върху тебе е 
насочен взорът на Смъртта! 

Тя се вцепенява, сетне се навежда още по-ниско над 
огромното прозрачно кълбо, но ти не виждаш нищо в 
него. 

- Не мога да предскажа бъдещето ти, съдбата ти виси в 
неизвестността - и тя покрива кристалната сфера с 
тъмно парче плат. 

Минава ти през ум, че гадателите никога не 
предупреждават клиентите си, когато над тях е 
надвиснала смъртта, но в определен смисъл си 
благодарен, че не ти е казала нищо категорично. 

- Поне ми посочи по кой път трябва да тръгна 
-настояваш ти. 

- Твоят път води на изток - отвръща тя. 

По гърба ти минават тръпки на болезнено суеверие и 
решаваш да си тръгнеш. По коя улица ще поемеш: на 
север към величествените сгради (254) или на изток 
към парка (269)? 

Тронната зала е украсена с отличителните знаци на 
Узурпатора, но зад трона виждаш герба с крилатия кон 
на шахматен фон, а зад него статуя на жена воин - 


богинята Дама. На изваяния трон седи Узурпаторът. 
Никога преди не си го виждал, ала студените очи и 
жестокото, но все пак красиво лице могат да 
принадлежат само на един деспот. Облечен е в одежди 
от златисти нишки, които проблясват при всяко 
движение, а на главата му стои златната корона от 
рози, носена от управниците на Ирсмункаст. Макар че 
не си издал звук, той усеща присъствието ти и обръща 
глава към тебе, докато ти се озоваваш със скок в 
тронната зала. Той е сам и невъоръжен. Вратите са 
затворени и вътре няма стража, трябва само да го 
убиеш и народът на Ирсмункаст ще е свободен от игото 
на неговото потисничество. Бръкваш за шурикен с 
намерението да прережеш гърлото му, преди да е 
извикал за помощ, но той просто се усмихва и ти махва 
с ръка да се приближиш. Ако умееш да стреляш с 
отровни игли и желаеш да употребиш една, обърни на 
349. Ако искаш да нападнеш невъоръжения Узурпатор 
с бойните си изкуства, мини на 338. Ако притежаваш 
шурикен от сребро и желаеш да си послужиш с него, 
иди на 329. 

Докато звярът се готви да се хвърли към гърлото ти, ти 
скачаш нагоре в опит да заклещиш с крака врата му и 
яростно да го извъртиш. 


ВЪРКОЛАК 
Защита срещу хвърляне «тигрови зъби»: 7 


Издръжливост: 14 
Щети: 1 зар + 2 


Ако успешно си го хвърлил, можеш да удариш с ръка 
(67) или с крак (219), докато звярът успява за кратко 
да се обърне по гръб, като прибавиш 2 към точките си 
за удара с крак или ръка само за тази атака. Ако не си 
успял да хвърлиш върколака, щракащите му челюсти 
се насочват към гърлото ти, докато се изправяш на 
крака. Защитата ти е 6. Ако си все още жив, какво ще 
използваш: «железен юмрук» (67) или ритник «двузъба 
мълния» (219)? 

Върхът на Сорцерак следи всяко твое движение, 
докато ти правиш финт, а сетне насочваш камшичен 
ритник «тигров скок» към главата на Хонорик. 


ХОНОРИК 
Защита срещу ритник «тигров скок»: 9 
Издръжливост: 24 
Щети: 1 зар + 5 


Ако си свел издръжливостта на Хонорик до 12 или по- 
малко точки, обърни на 334. Ако удариш Хонорик и 
владееш умението на нервнопаралитичните удари, той 
губи 11 точки издръжливост, но не можеш да 
комбинираш нервна парализа с вътрешна сила. Ако 
Хонорик все още не е сериозно ранен, се налага да се 
изправиш пред шеметния му меч, защото Сорцерак - 
по-бърз от светлината - с вой се носи през въздуха към 
тебе. Защитата ти срещу страховитото острие е 7. Ако 
издръжливостта ти падне под 6 точки, но си все още 
жив, обърни на 325. В противен случай можеш отново 
да нанесеш удар с крак (върни се в началото на 
настоящата глава), да прибегнеш до удар с ръка 


«ухапване на кобра» (354) или хвърляне «драконова 


опашка» (346). 

Изправяш се и запращаш летяща звездичка към небето 
с едно единствено плавно движение. Тя проблясва под 
слънцето, но черният ястреб е много високо и 
шурикенът пада безполезен на земята, изгубвайки се 
сред житата. Отдясно се разнася вик. Обръщаш се и 
виждаш група от около двадесетина полуоркове - 
кръстоска между хора и оркове, високи колкото мъже, 
но с чертите на оркове. Облечени са в доспехи от 
кафява кожа и носят копия и камшици. Глайвас те 
проклина за глупостта ти и те виква да го последваш, 
насочвайки се тичешком на североизток. Побягваш 
след него (353). 

Навлизаш в тъмния тунел. Отначало той се спуска леко 
надолу, но после става равен. След малко пред себе си 
виждаш петно светлина. Приближавайки, различаваш 
малък отвор, достатъчно голям, за да пропълзиш през 
него. Поглеждаш навън и виждаш голяма кръгла яма, 
напълнена с камънаци и скални отломъци. Даваш си 
сметка, че тунелът излиза във вътрешността на 
Ловната каменоломна. Поглеждаш нагоре и наляво от 


ръба на каменоломната. От гледката, на която се 
натъкват очите ти, се вцепеняваш от учудване. Айгучи 
е приклекнал с гръб към тебе зад една голяма канара 
на върха на > каменоломната. Той > съсредоточено 
наблюдава нещо, вероятно гората, надявайки се да се 
появиш в откритото пространство, където да те 
изненада с лъка си. Изпълзяваш в каменоломната, без 
да те усети. Той е на около шест метра от тебе. Как ще 
постъпиш: ще опиташ да изплюеш отровна игличка, 
ако владееш това умение, макар че разстоянието е 
доста голямо (148), ще пробваш безшумно да го 
доближиш в гръб (173), или ще запратиш по него 
шурикен (415)? 

Глайвас се съгласява, че рискът да бъдеш разкрит е 
най-малък, ако се движиш покрай река Сивокостна, 
преди да свиеш на север, но те предупреждава, че 
опасностите по този път са толкова големи, че може и 
да не доживееш да видиш града. Явно той лично е 
пострадал от нещо, свързано с онази част от Орб, 
наречена Долината на царете Лич, и онова, което ти 
разказва, е достатъчно, за да обясни нежеланието му 
да говори на борда на „Аквамарин”. Докато той 
обяснява, небето потъмнява и започва да вали силен 
дъжд, чиито капки барабанят по аспидения покрив. 
Лицето му изглежда бледо в притъмнялата стая, 
докато ти разказва, че тази долина е управлявана от 
същества, които наричат себе си безсмъртни. Всеки 
има собствен дворец, единият в град Стени на сенките 
- град, под чиито стени винаги цари неестествен мрак 
независимо колко ярко свети слънцето, а другият - в 
град Анатема. Изричайки това име, той промърморва 
бърза молитва до Прамайката. Град Анатема е 
разположен покрай бреговете на река Сивокостна и в 
продължение на повече от хиляда години негов 


тираничен управник е Безплътният цар - един 
магьосник, открил ужасните тайни на полуживота след 
смъртта, същество скелет, чийто живот се поддържа с 
неведоми вълшебства и всекидневно принасяне в 
жертва по една девица на неговия бог Смърт. 
Прехраната на жителите на града се осигурява от 
роби, принуждавани насила да обработват земята от 
надзиратели оркове, а стените на огромната катедрала 
на Смъртта са боядисани в лилавия цвят на разлагащо 
се месо. Глайвас казва, че той ще те преведе през 
Долината на царете Лич и двамата тръгвате на другата 
сутрин. Мини на 355. 

Отпускаш се на колене, като успокояваш тялото си и 
забавяш сърцебиенето си, а съзнанието ти се изтръгва 
от хватката на Стареца подобно на риба, която се 
изплъзва от ръцете на рибар обратно в морето. Скоро 
изпадаш в медитиращия транс на нинджа от Острова 
на безметежните сънища - съзнанието остава далеч от 
всякакви психически атаки и умствената мощ на 
Стареца. Няколко секунди по-късно усещаш сякаш от 
много далечно разстояние остра болка в лицето. Бързо 
възвръщаш съзнание и очите ти се натъкват на 
ужасяваща гледка. Пипалата около устата на Стареца 
са се убили около главата ти, а устата му се опитва да 
те изгризе. Пипалата изпускат някакъв киселинен 
секрет, който прояжда кожата ти с агонизираща 
болезненост сякаш те храносмила. Губиш 2 точки 
издръжливост. Ако все още си жив, го удряш в 
диафрагмата с «ухапване на кобра». Ефектът е 
мигновен. Старецът отскача назад, свит на две от 
болка. 

- Ти си силен противник, нинджа, владееш множество 
дарби. Но ще се справиш ли с това? - С тези думи той 
размахва пипалата на ръката си в поредица сложни 


движения през въздуха. Изведнъж пред очите ти се 
материализира точно копие на самия теб, облечено в 
твоите дрехи. Ти зяпбаш от изумление, но бързо се 
окопитваш, като виждаш, че двойникът ти заема поза 
от Пътя на тигъра сякаш се готви да нанесе удар с 
крак. Старецът, безмълвно съсредоточен, стои зад твоя 
двойник. Ще нападнеш ли собственото си копие (408) 
или спокойно ще минеш право през него, за да 
нападнеш Стареца (400)? 

Когато коприненият флаг е свален, ти отиваш до 
крепостната стена и поглеждаш към панорамата на 
града. Известно време не се случва нищо. Дали 
Демагогът те е предал, питаш се ти? Но тогава улиците 
започват да се изпълват с хора, които сякаш изникват 
изпод земята. „Простолюдието се е вдигнало, 
въоръжено с къси мечове, брадви и тояги. Те се носят 
на дезорганизирани тълпи към двореца, където 
армията на Узурпатора се готви да ги отблъсне. От 
казармите на помощ на дворцовата стража се стичат 
други войски, ала на всяка пряка те са нападнати от 
хората и придвижването им е бавно, макар и сигурно. 
Монасите на Куон се присъединяват към щурма срещу 
двореца, като умъртвяват мнозина от войниците с голи 
юмруци. Купчините убити образуват големи прегради 
между воюващите страни. Хората на Узурпатора са 


далеч по-малобройни, но превъзходството им в умения, 
оръжия и доспехи им дава голямо предимство. 
Преценяваш, че ако тълпата скоро не направи пробив, 
лесно ще изпадне в униние пред гледката на 
многобройните убити. Движи ги единствено омразата 
към Узурпатора. Не можеш да сториш нищо - би било 
лудост с бой да се опиташ да излезеш от двореца. Ако 
шогун Киямо от Острова на изобилието ти е дал сто 
самураи под командването на Оникаба и ти си им 
заповядал да тръгнат след тебе през Човешките 
предели, обърни на 399. Ако не ти е дал това 
подкрепление, или си им наредил да минат през 
Долината на царете Лич, иди на 410. 


371 


Молбата ти към Прамайката е твоята последна 
молитва. Тя поддържа равновесието в природата и 
гледа на Законността, Добродетелта, Злото и Хаоса 
като на вмешателства в естествената подредба на 
нещата. Синьото небе се раздира от ослепителна 
мълния, която удря каменната пирамида. Твоето тяло е 
превърнато в неразпознаваеми остатъци от овъглена 
плът. Дори Голем вижда, че си мъртъв. 

Коленичиш и вдигаш ръце в молитва. На кого ще се 
молиш: на Куон Изкупителя (385) или на някой от 


неговите помощници (392)? 

Хонорик, явно разчитайки на бързината си, изчаква 
пръв да нанесеш удар. Докато ти - целият нащрек - 
обикаляш около него, той е втренчил поглед в теб над 
щита, върху който е изобразен Мечът на обречеността - 
сребърен на черен фон. Презрителният израз на лицето 
му е изчезнал и заменен от маската на пълно 
съсредоточаване, характерна за професионалния 
майстор на меча. Как ще постъпиш: ще се опиташ да го 
изненадаш, като се престориш, че ще го удариш с 
ръка, а после ще нанесеш ритник «тигров скок» (365), 
ще го удариш ниско с удар с ръка «ухапване от кобра» 
(354), или ще пробваш хвърляне «драконова опашка» 
(346) 

Уверяваш се, че след нанесените удари тялото ти е 
напълно безжизнено и духът ти се носи свободен с 
безплътния вятър. Той те духа насам-натам, на пръв 
поглед безцелно, докато накрая пред тебе заблестява 
трепкащ сводест портал, отвъд който към белите 
облаци се вие сребриста пътека. Зад тебе се задава 
тъмен облак, който се превръща в Демона от ямата. 
Той се движи по друмовете на етера така лесно, както 
ти би вървял по калдъръмен път. Два херувима 
долитат до тебе и те отвеждат до сводестия портал, 
където Ангелът Пазител стои на стража пред Вратите 
на седемте небеса. Ангелът Пазител препречва пътя ти 
с думите: 

- Тялото ти все още диша, не можеш да минеш. - Той 
навъсва лице, зърнал Демона, който се надига зад 
тебе. Чудовището вие на умряло и херувимите отлитат 
по сребристата пътека, махайки панически с ефирни 
крилца, ала стражът не помръдва, когато Демонът 


изпищява: 
- Ако изпълня задачата си и отнема живота от тялото 
ти. твоят дух ще се сдобие с вечен покой в Рая. 
Предпочитам да те оставя поне да го заслужиш. 
Подарявам ти живот, дано се отклониш от правия и 
тесен път. 

С тези думи той отлита. Ангелът Пазител изрича една 
дума: „Ландимион", и преди да разбереш какво става, 
съзнанието ти се възвръща обратно в тялото ти, което 
е сериозно наранено. Губиш 3 точки издръжливост. 
Иди на 18. 

С изумление виждаш, че начело на сто самураи, 
облечени в пищни лакирани в червено доспехи, се 
появява Оникаба. Те настъпват по улица „Дворцова” 
към двореца и гледката на тази страховита дружина 
окончателно разбива духа на защитниците. Обърни на 
421. 

Плъзваш се безшумно и му излизаш в гръб, без да те 
усети. Как ще постъпиш: ще извадиш своята гарота и 
ще го удушиш (332), ще използваш вътрешна сила (ако 
ти е останала) и ще стовариш «железен юмрук» върху 
тила му (322), или ако владееш умението юби-джуцу, 
ще нанесеш нервнопаралитичен удар в тила му (406)? 

Скитникът приема жълтицата с угодническа усмивка, а 
сетне закуцуква обратно към мегдана, хванал здраво 
ръката ти. Казва ти, че преди един орк да го рани в 
крака, е бил наемник. Ако владееш умението шин-рен, 
прехвърли се на 238. Той като че ли знае, че не 
познаваш този град и съвсем неочаквано те запитва 
къде се намира твоят храм на Куон. Ще му кажеш ли 
истината (205) или ще излъжеш, че си от град 
Мортавалон, където също има храм на Куон (186)? 

Когато коприненият флаг е свален, ти отиваш до 
крепостната стена и поглеждаш към панорамата на 
града. Всичко е както обикновено, хората вършат 
всекидневната си работа, от време на време тормозени 
от войниците на Узурпатора. Бунт няма, неколцина 
забелязват, че флагът е свален, но само сочат насам и 
наблюдават. До теб достига шум от множество стъпки 
по стълбището на кулата; бунтът ти дори не е 
започнал, а ти си хванат като псе в капан на покрива 
на кулата. Твърде си уморен, за да се съпротивляваш 
дълго. Отвеждат те да те изтезават. С намерението да 
не  доставяш > удоволствие на твоите > мъчители 
отхапваш езика си, „очаквайки да умреш от 
кръвоизлива, ала един садист монах на Немезида 


прави оздравителна магия, която затваря раната ти. 
Ще бъдеш разпънат на колело пред очите на монасите 
от храма на Куон. 

Глайвас се надява да е било просто някоя дива птица и 
двамата продължавате да пълзите крадешком през 
житото, но не след дълго черният ястреб се връща и 
отново кръжи над вас с пронизителни крясъци. Какво 
ще сториш: ще се опиташ да го спреш с шурикен (366), 
ще се изправиш и ще побегнеш (353), ще продължиш 
да лазиш по корем, свивайки наляво (342), или ще се 
насочиш обратно, откъдето дойдохте (333)? 

Умствената ти отбрана започва да отслабва. Агонията е 
ужасна, ала ти полагаш > свръхчовешки > усилия, 
съсредоточени в крясък. Успяваш да > запратиш 
шурикен към  Стареца. Той попада в целта и 
умственият натиск внезапно спира. За момент залиташ 
замаян. Старецът изсъсква от болка - шурикенът е 
заседнал в ръката му. Бързо се приготвяш да го 
нападнеш, ала съществото забързано отстъпва назад, 
а сетне размахва пипалата на ръката си в поредица 
сложни движения през въздуха. Изведнъж пред очите 
ти се материализира точно копие на самия теб, 


облечено в твоите дрехи. Ти зяпваш от изумление, но 
бързо се окопитваш, като виждаш, че двойникът ти 
заема поза от Пътя на тигъра сякаш се готви да нанесе 
удар с крак. Старецът, безмълвно съсредоточен, стои 
зад твоя двойник. Ще нападнеш ли собственото си 
копие (408) или спокойно ще минеш право през него, 
за да нападнеш Стареца (400)? 

Глайвас тъкмо се сбогува с някаква жена, която 
изглежда да е на поне сто сезона. Косата й е късо 
подстригана, но лицето й е силно гримирано с руж и 
прилича на кукленско или може би детско. Вдигаш 
вежди в почуда, но сетне се досещаш, че тя е жрица на 
Времето, маскирана като Най-младия син. Минаваш 
встрани от пътеката, а тя се покланя и с напета стъпка 
излиза на улицата. Глайвас се усмихва и ти махва с 
ръка, но те поздравява по име, едва когато двамата сте 
седнали пред огнището в гостната. Разказваш му за 
неочаквано сполетяла те мисия, а той на свой ред ти 
разправя каквото знае за баща ти. 

- Той не беше човек - казва Глайвас, - който търси 
величието, а такъв, който търпеливо носи натрапената 
му власт в името на общото благо. Бе мъдър и обичан 
от всички управник, просветен, но не и деспот. 
Мнозина в Ирсмункаст все още тъгуват по него. 

Когато ти казва, всичко което знае за баща ти 
Мъдреца, ти изричаш: 

- Веднъж на борда на красивия ти кораб „Аквамарин", 
те попитах за градовете, разположени отвъд Тор по 
река Сивокостна, ала ти не пожела да говориш за тях. 
Сега те питам отново, само защото избрах този път, за 
да стигна до град Ирсмункаст, без да привличам 
подозрително внимание. 

Глайвас въздъхва тежко и сетне те поканва в работния 
си кабинет, където голямо писалище е затрупано от 


свитъци с географски карти. Той забожда няколко от 
тях върху тапицирана маса и ти показва нови земи, за 
които никога досега не си чувал. На едната карта е 
нарисуван нов “континент, наречен Земи 9 на 
незавръщане, на другата Гора на басните, на трета - 
островите оттатък скалистите зъбери, наречени Зъби 
на Надир, а на четвърта Южните земи. Глайвас ти 
подарява една от тези изкусно изработени карти, на 
която са изобразени река Сивокостна, Човешките 
предели и Отвъд Процепа. Забелязваш, че на 

една от картите местоположението на град Улриков 
пристан е променено. Вадиш картата, която Глайвас ти 
е дал на „Аквамарин” - Улриков пристан не е там, 
където трябва. 

- ГрешКа на Калиграфа - обяснява Глайвас, свивайки 
рамене, след което те запитва по кой път смяташ да 
пътуваш. Иди на 368. 

Замахваш с втвърдената си от години упражнения 
ръка към кокалестата китка на мумията, но колкото и 
да е невероятно, древните кости издържат на удара и 
атаката ти само заздравява обръча около врата ти. 
Ноктите се забиват по-дълбоко и ти едва си поемаш 
въздух. Губиш 3 точки издръжливост. Ако си все още 
жив, ще трябва да опиташ нещо друго. Ще забиеш ли 
кинжала обратно в гърдите на трупа (398) или ще 
опиташ да подпалиш дрехите му с кремъка и огнивото 
си (210)? 

С надеждата, че все още има живот в тялото ти, 
напрягаш воля, за да се завърнеш в него. Най-сетне 
постигаш успех, но пред тебе се надига черен облак. 
Той се превръща в Демона от ямата, който се движи по 
пътеките на етера така лесно, както ти би вървял по 
калдъръмен път. Ти си безпомощен, когато той те 
сграбчва в рогатата си прегръдка, сетне потъваш в 
мрак. В черепа ти отеква ужасният звън на голямата 
камбана в Дис - железния град на Подземния свят. От 
всички страни те приклещва студено желязо. Отвели са 
те в Ада, където ще бъдеш подложен на вечни 
мъчения. 

Сорцерак излиза от ножницата със змийско свистене и 
сърцето ти забива лудо от страх при вида на покритото 
с йероглифи острие от черна стомана. Ако владееш 
умението шин-рен, използвай духовния си тренинг, за 
да превъзмогнеш страха. В противен случай всичките 
ти сборове се намаляват с по 1 точка по време на тази 
битка. Когато Хонорик се приближава на разстояние 
един меч, ти изстрелваш отровна игла, която се забива 
в неговата устна, точно под рунтавия му мустак. Той 
залита назад, лицето му е сгърчено от болка, но ти си 
спомняш - твърде късно - че той има имунитет и срещу 
най-силните отрови. Хонорик отново тръгва към тебе, а 
черното острие на Сорцерак дими зловещо. Иди на 373. 

Молиш се на своя бог, ала уханният въздух не трепва в 
потискащото си безмълвие. Молитвите, идващи от 
дъното на сърцето ти, остават без отговор. Или Куон не 
те чува, или няма възможност да ти се притече на 
помощ, може би заради вмешателството на други 
богове. Как ще постъпиш: ще се покатериш до 
параклиса на върха на хълма (360), ще тръгнеш 
обратно в широк полукръг към храма на Куон в град 
Мортавалон (387), или ще поемеш на юг към планините 


Хорн с надеждата, че там чудовището ще падне и ще 
умре (357)? 

- Може би ти изглеждаме стари, млади боецо, и 
наистина сме такива, дори по сметките и на най- 
възрастните, но ние владеем до > съвършенство 
изкуството на магиите - изрича най-високият от 
тримата и добавя някаква дума, която не улавяш. 
Изведнъж се оказваш сам в оранжерията. Секунди по- 
късно страничната врата се отваря отново и същите 
трима свещеници влизат един след друг. Обзема те 
непреодолимо чувство за нещо, вече видяно и 
преживяно. Онзи, който ти говори, посочва през 
прозореца. Слънцето е паднало ниско и сянката от 
храмовия пилон върху слънчевия циферблат в двора 
показва, че са изтекли два часа, докато на тебе ти се е 
сторил само миг. Свещениците умеят дори да спират 
времето. Това е могъща магия. Могли са даже да те 
убият, без да разбереш. 

Отправяш им спонтанен изблик на > хвалебствия, 
зашеметен от току-що преживяното, но сетне се 
окопитваш и ги питаш дали можеш да разчиташ на 
подкрепата на храма. Същият свещеник, който направи 
магията, отговаря: 

- Да, младежо, можеш. 

Казваш им, че свалянето на Узурпаторския флаг ще 
означава, че си го убил и ще бъде сигналът да 
пристъпят към действие. Уверяваш ги, че под твое 
управление няма да изгубят нито една от привилегиите 
си. Ако смяташ, че всичко е уговорено, можеш да си 
тръгнеш и да се върнеш в храма на Куон, където 
Върховният магистър ще ти уреди среща с някоя от 
групировките, с които още не си разговарял: девиците 
воини на Дама, защитнички на боговете (296), или 
търговците в техните дюкяни (184). Можеш също да 


опиташ да подбудиш простолюдието (68). Ако смяташ, 
че не ти е необходима допълнителна помощ, се заемаш 
с окончателната си подготовка за убийството на 
Узурпатора (9). Ако желаеш все пак да разпиташ 


свещениците какво всъщност ще сторят, когато видят 
сваления флаг, обърни на 351. 

Тръгваш обратно и заобикаляш в широк полукръг, но 
безформената гигантска маса от плът - Голем, се 
запътва да ти препречи пътя и неумолимите му стъпки 
разтърсват земята като падащи метеори. Не са ти 
останали сили, за да му избягаш. Какво решаваш: ще 
спреш и отново ще се биеш (259), ще се изкатериш до 
параклиса на върха на хълма (360), или ще поемеш на 
юг към > планините Хорн с надеждата, че там 
чудовището ще падне и ще умре (357)? 

След като се убеждаваш, че Дорей льо Жун няма да 
умре, ти се отправяш към вратите на тронната зала. 
Дорей те запитва какво има от другата страна на тази 
зала, като посочва към подземията и ти му казваш, 
предупреждавайки го за пещерните тролове. 

- Пещерни тролове! - Възкликва той и се насочва 
решително в тази посока. Чудейки се дали пак ще го 
видиш, ти отново се обръщаш към вратите. Чака те 
още много работа. Иди на 189. 


389 


Ти си на три метра от него, когато той усеща 
присъствието ти и светкавично се извръща с лице към 
тебе. Учудването на лицето му скоро прераства в гняв. 
- Внушително, нинджа, добре си се обучавал, за да 


постигнеш такива резултати - процежда той през зъби, 
- но не достатъчно добре, защото аз съм Майстор на 
оръжията! 

С тези думи той хвърля лъка и стрелите на земята и 
взема алебардата си със закривено острие нагината. 
Сетне извършва серия от умопомрачителни движения 
сякаш се бие едновременно с няколко противника. 
Очертанията на алебардата нагината се размазват от 
бързата скорост, с която той я върти и замахва в този 
сложен, но смъртоносен танц. Виждаш, че той е много, 
много бърз, но дали е толкова бърз, колкото тебе? 
Сетне - сантиметър по сантиметър - той настъпва 
рачешката към тебе, върхът на острието му неизменно 
и безпогрешно насочен към гърлото ти. Двамата се 
обикаляте в кръг. Внезапно той скача и замахва 
светкавично с алебардата към твоя стомах, но ти я 
отбиваш с ръка. За кратък миг се намираш в обсега на 
неговата нагината. Ако владееш умението юби-джуцу, 
осъзнаваш, че той е твърде бърз, за да го 
неутрализираш с нервнопаралитичен удар и че трябва 
първо да го забавиш. Кое ще предпочетеш: да 
използваш ритник «тигров скок» (56), хвърляне 
«тигрови зъби» (22), удар с ръка «тигрова лапа» (38), 
или ще изчакаш удобен момент, за да прибегнеш до 
вътрешната си сила, с която ще се опиташ да строшиш 
на две алебардата на Айгучи (10)? 

Ти си победил самия себе си. Тялото на твоя двойник 
пада на земята и изчезва. Сега ръката на Стареца 
очертава във въздуха правоъгълник, който оставя след 
себе си блещукаща червеникава следа от тайнствена 
енергия. Изведнъж правоъгълникът се изпълва с мрак 
и става черен като нощ а Старецът пристъпва в него, 
чудодейната врата се затваря и ти оставаш сам в 
малката стаичка. Гледаш изумено за миг, но скоро се 


заемаш отново “с предстоящата “ти работа. 
Претърсвайки стаичката, откриваш, че всички свитъци 
и книги са написани с азбука, която не познаваш. Не 
намираш нищо друго интересно освен една разхлабена 
поставка за факла в стената. Дръпваш я и тя щраква. 
Част от стената се отмества и пред тебе изниква 
тронната зала на управника на Ирсмункаст. Обърни на 
363. 

Не можеш да разбереш дали молитвата ти е чута, ала в 
съзнанието ти внезапно блясва прозрение и се оформя 
един план. Ако отведеш Голем до Недрата на Орб - до 
Процепа, и го накараш някак си да падне в тази 
бездна, която води към сърцевината на Орб и откъдето 
извират повечето злини на Орб, може би само така ще 
успееш да унищожиш магията, която го кара да иска 
да те убие. Следва пълно затишие. Ти изпращаш 
благодарствена молитва към Прамайката и отново се 
изправяш на крака, „навреме за да чуеш 
приближаващия се грохот от тежките стъпки на 
страшилището. Как ще постъпиш: ще го отведеш към 
Недрата на Орб (352) или ще поемеш на юг с 
надеждата, че Голем ще падне и ще умре, докато се 
катери след тебе по някой от скалистите зъбери (357)? 

Хвърли зарове на съдбата. Ако щастието ти се усмихне, 
иди на 409. Ако ти обърне гръб. прехвърли се на 413. 

Жителите на Тор като че ли не се вълнуват от 
събитията в > Човешките предели, а търговията 


процъфтява както обикновено. Скоро наближаваш края 
на улица „Храмова” и влизаш през вратите от ковано 
желязо, отвъд които се простира красива, но запусната 
на вид градина - едно кътче природа сред забързания 
град. На вратата на къщата се появява Глайвас. Мини 
на 381. 

Казваш на Върховния магистър, че възнамеряваш да се 
обърнеш към свещениците на Времето и той обещава 
да уреди среща между тебе и управниците на техния 
храм. 

По-късно същия ден тръгваш по широк булевард, 
наречен „Улица на сезоните”. Към голям храм, който 
като че ли се състои от един- 

единствен сребърен купол, който се издига като 
луковица и завършва с висок пилон, чиято сянка пада 
върху широкия площад на юг от храма и изпълнява 
ролята на слънчев часовник. Предната част на храма е 
украсена със символите на цветна пъпка, разцъфнал 
цвят, жълто листо и купчина пепел. Над портите стоят 
думите: „Време - Снежният баща - Най-старият баща - 
Най-младият син - Чието докосване никой не може да 
избегне, без който за нас няма нито съществуване, 
нито смърт”. Ти казваш паролата на стражата и един 
писар те въвежда в слънчева оранжерия. „В 
помещението се издига сива статуя на възрастен, но 
мъдър старец, поставил ръце върху раменете на 
изключително младо, но зряло на вид момче. Една 
странична врата се отваря и влизат трима свещеници, 
всеки по своему напомнящ на стареца от статуята, 
всеки облечен в сиво расо с бяла препаска. Вглеждайки 
се във влажните им очи, усещаш, че трудно би могъл 
да ги излъжеш. Пристъпваш право към целта и им 
показваш бащиния си печат с  крилатия кон, 
обяснявайки кой си. Те като че ли ти вярват и един от 
тях споменава какъв мъдър човек е бил баща ти и 
колко много е сторил, за да подпомогне бедните. При 
тези думи ти отвръщаш, че - с тяхна помощ - ти ще 
сториш същото стига да успееш да победиш силите на 
Узурпатора. Запитваш ги каква мощ биха сбрали в 
случай на бунт. Мини на 386. 

Докато Оникаба разполага войските си за щурм срещу 
казармите, на върха на една от близките богато 
украсени вили зърваш дебела фигура. Това е Голспийл, 
който сега извиква заповед на наемния си капитан 
Антосидас Едноокия. Капитанът напуска покрива и 
след минута се появява начело на голяма войска от 
наемници, която се присъединява към хората на 


Оникаба. Тълпата също влива силите си в голямото 
нападение срещу казармите и армията на Узурпатора 
се предава, преди да е напълно избита. Слухът плъзва 
като огън по сухо дърво и улиците се изпълват с 
креслива тълпа от хора, която се люшва към двореца. 
Обърни на 421. 

Докато ти бавно се обръщаш по гръб върху боровите 
иглички, мечът на Глайвас удря Демона отзад, но това 
сякаш не прави > впечатление на > чудовището. 
Рейнджърът също е ранен. Демонът отново се издига 
над тебе. Вдига те от земята и забива завършващите 
си с рога ръце в хълбоците ти. Губиш 7 точки 
издръжливост. Ако си все още жив, чуваш вика на 
Глайвас: 

- Пей, изпей песен на радост срещу неговата магия! 
Прехвърли се на 418. 

Със скоростта на мангуста ти запращаш свистяща 
метална звезда, ала Хонорик светкавично и със 
змийско съскане вади Сорцерак от ножницата. С 
учудваща за толкова едър човек сръчност, маршалът 
вдига димящото острие на меча си, за да отбие твоя 
шурикен. При вида на черното стоманено острие с 
издълбани йероглифи, сърцето ти се свива от страх. Не 
се чува звън от удар на стомана в стомана, вместо това 


звездичката отскача с въртеливо движение нагоре в 
небето и пада безобидно далече зад него. Хонорик се 
изсмива и се провиква: 

- Твоят бог те е изоставил, Отмъстителю. Куон, богът 
на онези, които треперят пред меча, няма да ти 
помогне срещу избрания генерал на бога на войната. 

С тези думи той тръгва към теб, а черното острие на 
Сорцерак пуши злокобно в уханния въздух. Нямаш 
време да се питаш дали това, което Казва, е истина, 
защото се мъчиш да потиснеш страха, обзел те пред 
страховитото острие. Ако владееш умението шин-рен, 
можеш с него да прогониш страха. Ако не, извади по 1 
точка от всичките си сборове за тази битка. Прехвърли 
се на 373. 

Вдигаш кинжала и го забиваш в гърдите на оживелия 
труп. Острието потъва с глух удар. Йероглифът върху 
дръжката избухва в ярка светлина и за миг те 
заслепява, а мумията потръпва. Ръката върху врата ти 
се отпуска и пада. Светещите червени очи започват да 
помътняват, а след това напълно угасват. Мумията 
отново лежи безжизнена. Ти се отдръпваш, залитайки 
и едва поемайки си дъх. Когато се свестяваш и 
успокояваш, решаваш, че е най-добре да оставиш 
кинжала там, където си е и да тръгнеш по тунела. Иди 
на 367. 

С изумление наблюдаваш как стройна група воини, 
облечени в пищни лакирани в червено доспехи, 
пресичат мегдана и се насочват на север към двореца. 
След тях се прилепва тълпа от хора, която все повече 
нараства с приближаването им до двореца. Тогава 


Оникаба заповядва да се насочат на изток срещу 
военните казарми. Ако имаш лотосов цвят от нефрит, 
подарък от Голспийл, иди на 308. Ако нямаш, мини на 
395. 


400 


Казваш си, че това е само илюзия и тръгваш право към 
своя двойник. Тъкмо, когато се готвиш да го удариш, 
той изчезва! Осъзнаваш, че наистина е било 
халюцинация, която е проектирана в ума ти и като си 
отказал да повярваш в нея, си я прогонил и от очите си. 
Сега ръката на Стареца очертава във > въздуха 
правоъгълник, който оставя след себе си блещукаща 
червеникава следа от тайнствена енергия. Изведнъж 
правоъгълникът се изпълва с мрак и става черен като 
нощ, а Старецът пристъпва в него, чудодейната врата 
се затваря и ти оставаш сам в малката стаичка. Гледаш 
изумено за миг, но скоро се заемаш отново с 
предстоящата ти работа. Претърсвайки стаичката, 
откриваш, че всички свитъци и книги са написани с 
азбука, която не познаваш. Не намираш нищо друго 
интересно освен една разхлабена поставка за факла в 
стената. Дръпваш я и тя щраква. Част от стената се 
отмества и пред тебе се разкрива тронната зала на 
управника на Ирсмункаст. Обърни на 363. 

Вървиш по тъмна улица на изток и погледът ти попада 
на входа към един хан, над който има табела с надпис: 
Странноприемница „На ръба". Влизаш в огромна 
сводеста изба, пълна със стотина или повече души, 
само половината от които са човешки същества. 
Останалата половина се състои ОТ > оркове и 
полуоркове. Селски девойки разнасят халби на 
клиентите, седнали на пейки край ниски маси. 
Провървява ти и дочуваш как неколцина оркове 


разговарят за две невинни жертви, разпънати на 
колела край вратите на парка, през който се стига до 
храма на Куон. Като чуваш това, ти решаваш да се 
измъкнеш незабелязано от хана, да се върнеш на 
мегдана, а оттам да идеш до храма. Иди на 269. 

Използвайки надмощието на съзнанието над 
материята, ти се насилваш да забравиш за Демона и се 
отпускаш напълно. Коренът е освободил ума ти от 
оковите на вярата, която го свързва с тялото, и той се 
понася свободно нагоре. Виждаш темето на Глайвас и 
разперените криле на Демона, както и собственото си 
тяло, неподвижно облегнато зад дървото. Глайвас 
забива меча си в крилото на Демона, но без резултат. 
Вместо да се обезпокои, Демонът заобикаля дървото и 
спира пред скованото ти тяло. Вдига огромните си 
рогати ръце, готов да размаже торса ти. Внезапно 
безплътният вятър отнася духа ти надалече, но 
усещаш притегателната сила на тялото си, докато то е 
подложено на първата атака на Демона. Губиш 8 точки 
издръжливост, докато рогата безмилостно > удрят 
ребрата ти. Ако все още си жив, мини на 344. 

Магистърът на зората те е научил така добре да 


вникваш в сърцето, че долавяш ясно лицемерието дори 
в подкупващия глас на Голспийл. Почти си сигурен, че 
ще те предаде, затова решаваш да му кажеш, че си 
прозрял намеренията му, но ще пощадиш живота му, 
ако промени решението си. Виждаш, че той е силно 
впечатлен от прозорливостта ти и е решил да не те 
предава, затова доволен си тръгваш. Ако желаеш да се 
свържеш с някоя от групировките, с които още не си 
разговарял. Коя ще бъде тя: девиците воини на Дама, 
защитнички на боговете (296), или свещениците от 
храма на Времето (394)? Можеш също да опиташ да 
подбудиш простолюдието (68). Ако смяташ, че не ти е 
необходима допълнителна помощ, се заемаш с 
окончателната си подготовка за > убийството на 
Узурпатора (9). 

Преджапвате реката и предпазливо се изкачвате по 
хълма. Външната страна на > Палисадата не е 
подрязвана скоро и успявате да се покатерите до 
върха, без да се убодете на отровните тръни, след 
което със скок се озовавате сред житните поля от 
другата страна. Вътрешната страна на плета е прясно 
подкастрена с кльон отгоре - явно предназначението 
на плета е не да попречи на някой да влезе, а да 
излезе от полетата. И в двете посоки по протежение на 
Палисадата са подредени стражески колиби от кал; 
двамата се хвърляте по очи и започвате да лазите през 
узрялото жито, което е така гъсто, че волю-неволю 
оставяте след себе си тунел от смачкани стебла. 
Стрясва ви писък на черен ястреб - вдигате поглед и 
виждате огромната птица да кръжи над вас, преди да 
отлети напред и надясно. Обърни на 379. 

Излизайки иззад шубрака, си припомняш думите, 
изречени от  рейнджъра Глайвас на “кораба 
„Аквамарин"! Град >Обреченост се управлява от 
Легиона на меча на обречеността, които се кланят на 
бога на войната Васч-Ро - онзи, дето ражда, за да 
убива. Техният маршал Хонорик е човек със змийско 
сърце, който никога не е побеждаван в бой. 

- Говори се, че веднъж собственоръчно убил Ураганен 
великан. Няма съмнение, че той е ненадминат майстор 
на меча... 


Хонорик навярно е бил известен за твоето идване от 


онези, които те видяха край Арената на Васч-Ро. 
Другата възможност, мислиш си ти, е да е пратен от 
боговете на Злото, за да те победи. Извикваш името му 
и той слиза от коня. Докато се приближава, огромният 
му меч Сорцерак се полюшва на бедрото му. 

- Аз те ненавиждам, нинджа, ти си най-долен главорез, 
който гледа да убива неприятелите си, докато спят. 
Единствено чувството ми за чест и стопроцентовата ми 
убеденост, че трябва да те победя, ме карат да мърся 
Сорцерак с твоята кръв. 

Ако искаш да запратиш шурикен в наглото лице на 
маршала, иди на 397. Ако умееш да стреляш с отровни 
игли и искаш да използваш една, обърни на 384. Ако 
предпочиташ да разчиташ на майсторството си в 
невъоръжения бой, прехвърли се на 373. 

Юмрукът ти се забива в тила му със смъртоносна 
точност. Чува се силно пукване вратът му се 
прекършва и той полита напред, просвайки се с 
разперени ръце на земята.. Ти уби Майстора на 
оръжията с един-единствен удар! Коленичиш и 
претърсваш тялото му. Сред оръжията му откриваш 
две шишенца. Едното е пълно със зелена лековита 
течност, която можеш да изпиеш, когато пожелаеш, и 
да възвърнеш до 8 точки изгубена издръжливост. 
Другото шишенце съдържа синя течност и носи етикет 
„Вода за защита > против > безплътни > пламъци”. 
Отбележи новите си придобивки в дневника. Нарамваш 
тялото на Айгучи и го отнасяш със себе си през 
Вратата на победителя. Отвъд нея има малка колиба. 
Когато приближаваш, от нея забързан излиза Маак, но 
се заковава на място с разочаровано изражение, когато 
вижда кой е мъртъв и кой жив. 

- Виждам, че отново си победил, нинджа - отсича 
гневно той. - Според законите на Арената сега си 


свободен да си вървиш. Но напуснеш ли я, отново 
ставаш прицел на своите врагове. А такива имаш 
много, нинджа. 

С тези думи той се завърта на пета и влиза в колибата. 
Оставяш тялото на Айгучи отвън пред прага и 
тичешком се отправяш на изток към Ирсмункаст. 
Обърни на 416. 

Докато минаваш край една западнала керамична 
фабрика, забелязваш, че непринудената стойка на 
един от бездействащите грънчари е престорена. 
Вместо да мечтае за по-добри времена, очите му 
разучават в най-малки подробности лицето ти, сякаш 
старателно запаметяват всяка твоя черта. 
Продължаяаш по пътя си, без да издаваш с нищо, че си 
забелязал опипващия му поглед, но веднага щом 
завиваш зад ъгъла, надникваш през един от пукнатите 
прозорци в  грънчарската > работилница. Малка 
статуетка, скрита в тясна ниша, където никой 
обикновен човек не би я забелязал, хваща окото ти. 
Статуетката представлява фигура, облечена в къса 
кожена ватенка и впити черни кадифени панталони, а 
главата й е покрита от екзекуторска качулка. Тя има 
четири ръце, една от които държи арбалет, а 
четвъртата - малка черна кутийка. Това е изображение 
на бог Торемалку Убиеца, дарител на бърза и сигурна 
смърт на просяци и крале. Попаднал си на Гилдията на 


убийците в Тор. Забързано продължаваш надолу по 
улица „Храмова"” и стигаш до вратите от ковано 
желязо, отвъд които се простира красива, но запусната 
на вид градина - едно кътче природа сред забързания 
град. На прага на къщата виждаш фигурата на 
Глайвас. Обърни на 381. 

Трябва да се биеш сам със себе си. Твоят двойник има 
същите сборове от точки за издръжливост, вътрешна 
сила, както и същите умения и предмети като тебе. 
Независимо дали удряш с крак, с ръка или използваш 
хвърляне, твоето копие ти отвръща с абсолютно 
същите движения. Ако съумееш да го хвърлиш, 
прибави 1 към точките си за следващия си удар с ръка 
или крак. Разбира се, веднага щом привършиш атаката, 
той на свой ред ще се опита да те хвърли. Защитата на 
твоя двойник е 7 точки срещу всички твои нападения, а 
твоята защита срещу неговите атаки също е 7. Ако 
удариш успешно своето копие, то винаги ще се опитва 
да блокира удара ти. Можеш да нападнеш пръв. Ако 
спечелиш, иди на 390. 

Благоуханният въздух е потискащ, ала сърдечната ти 
молитва е чута. В главата си долавяш гласа на 
тигрицата дух. Тя ти казва, че Голем или вечният човек 
трябва да бъде убит сто пъти, преди да бъде 
унищожен. Ако от другите ти планове не излезе нищо, 
трябва да го подмамиш до ръба на Недрата на Орб - до 
Процепа, и някак да го събориш в тази бездна, която 
стига до сърцевината на Орб и откъдето се пръкват 
повечето злини на Орб. Само така ще разчупиш 
магията, която го кара да се мъчи да те убие. Сетне 
настъпва тишина. Изпращаш благодарствена молитва 


към Куон и неговия служител - тигрицата, сетне 
ставаш на крака тъкмо навреме, за да чуеш грохота от 
стъпките на приближаващото чудовище. Ще го 
отведеш ли до Недрата на Орб (352) или ще свърнеш 
на юг, с надеждата, че то ще намери унищожението си, 
като падне от някой скалист зъбер, опитвайки се да те 
проследи (357)? 

Хората на Узурпатора удържат позициите си, а по 
главната улица виждаш да се задава лилаво знаме. 
Наемниците на Голспийл, водени от > Антосидас 
Едноокия, се включват в битката пред двореца на 
страната на твоите врагове. Наемниците и войниците 
печелят победа, а свещениците на Куон са изклани. 
Видели са те, а от кулата няма къде да избягаш, затова 
се покатерваш на крепостната стена и се хвърляш от 
нея. Тялото ти се разбива на тревата долу. 

Твърде си изтощен, за да продължиш, затова 
изчакваш, докато си отдъхнеш, доколкото можеш. 
Очакваш всеки миг да видиш възлестите юмруци на 
Голем да излазбат до ръба на бездната, докато той се 
опитва да се измъкне от дупката, но минават часове и 
той не се появява отново. Най-накрая изпълзяваш до 
един плитък ров, пълен с топъл пясък, където за пръв 
път заспиваш от дни насам. Мини на 350. 

Плътта на Астарот издава огнено червено лъчение и 
когато го удряш, по крайника ти минава пареща 
електрическа болка. Губиш 2 точки издръжливост, 
освен ако не носиш медальон с кичур коса на светица, 
в който случай губиш само 1 точка. Ударите ти нямат 
същото въздействие върху Астарот, седмия Херцог на 
Ада, както върху обикновените хора и зверове. Щетите, 
които нанасяш, му се отразяват само наполовина. Ако 
си го ударил с ръка, върни се обратно на 260 и 
продължи да четеш. Ако си използвал удар с крак, 
върни се на 267 и продължи да четеш. 

Благоуханният въздух е потискащ. Никой не отговаря 
на сърдечната ти молитва. Как ще постъпиш: ще се 
покатериш до параклиса на върха на хълма (360), ще 
се върнеш обратно в широк полукръг по посока към 
храма на Куон в град Мортавалон (387), или ще поемеш 
на юг към планините Хорн с надеждата, че там 
чудовището ще падне и ще намери унищожението си 
(357)? 

Оставяйки зад себе си зеленикавия мрак на гората и 
стоплени от яркото слънце, виждате в далечината 
ниски хълмове, грейнали като злато от узрялото жито. 
На югоизток от вас, към надвиснал черен облак във 
формата на наковалня, се вие речна долина. 

- Не се заблуждавай от кроткия и красив изглед на тези 
хълмове - казва Глайвас. - Това жито ще храни само 
роби. Не можем да се покатерим през планините на 
север, ще трябва да прибегнем до хитрост и потайност, 
за да прекосим тези проклети земи. Оттук насетне 


бъди нащрек за оркове, полуоркове, свещеници на 
Смъртта, както и за - гласът му се снишава - Ганаре! 
Онзи облак е надвиснал над град Стени на сенките. 
Там живеят само онези, които са всецяло отдадени на 
злото. Той е един от малкото градове, които са 
прокудили и последните мисионерски параклиси на 
боговете на доброто. 

Глайвас не казва друго и двамата върбите в мълчание. 
Тъкмо се готвиш да попиташ кой и какво е Ганаре, 
когато стигате бреговете на малка река, отвъд която 
има хълм, по хребета на който се издига висок жив 
плет. Глайвас го нарича Палисадата от тръни; налага 
се да се покатерите през нея или да заобикаляте много 
километри. Иди на 404. 

Внимателно изваждаш шурикен и се прицелваш. На 
такова разстояние, при неподвижна и нищо 
неподозираща цел, не можеш да не улучиш. Запращаш 
звездичката към Айгучи и тя се забива в рамото му. Той 
се завърта и извиква от болка. Хвърли 1 зар и 
отбележи, че той загубва получения резултат от 
точките си за издръжливост. Той те гледа злобно. 

- Внушително, нинджа, добре си се обучавал, за да 
постигнеш такива резултати - процежда той през зъби, 
- но не достатъчно добре, защото аз съм Майстор на 
оръжията! 

С тези думи той хвърля лъка и стрелите на земята и 
взема своята алебарда със закривено острие нагината. 
Сетне извършва серия от умопомрачителни движения 
сякаш се бие едновременно с няколко противника. 
Очертанията на алебардата нагината се размазват от 
бързата скорост, с която той я върти и замахва в този 
сложен, но смъртоносен танц. Виждаш, че той е много, 
много бърз, но дали е толкова бърз, колкото тебе? 
Сетне - сантиметър по сантиметър - той настъпва 


рачешката към тебе. Върхът на острието му неизменно 
и безпогрешно насочен към гърлото ти. Двамата се 
обикаляте в кръг. Внезапно той скача и замахва 
светкавично с алебардата към твоя стомах, но ти я 
отбиваш с ръка. За кратък миг се намираш в обсега на 
неговата нагината. Ако владееш умението юби-джуцу 
осъзнаваш, че той е твърде бърз, за да го 
неутрализираш с нервнопаралитичен удар и че трябва 
първо да го забавиш. Как ще го сториш: с ритник 
«тигров скок» (56), хвърляне «тигрови зъби» (22), удар 
с ръка «тигрова лапа» (38), или ще изчакаш удобен 
момент, за да прибегнеш до вътрешната си сила, с 
която ще се опиташ да строшиш на две алебардата на 
Айгучи (10)? 

Докато с предпазлива стъпва наближаваш хълмовете 
на юг от Мортавалон, мислите ти за Майстора на 
оръжия се прекъсват от предизвикателен вик, който 
подплашва ято скорци. Приклякаш на коляно зад един 
гъст шубрак, поглеждаш зад себе си и виждаш 
великолепен боен кон, покрит с черно наметало и 
сребро. Той все още е далеч, ала гласът на неговия 
ездач звучи смразяващо познат. 

- Нинджа! Покажи се. Излез да се бием до смърт. Щом 
почиташ Куон, който брътви полуистини, не можеш да 
не отговориш на моето предизвикателство. Нинджа! 
Покажи се. 

С приближаването на  ездача най-лошите ти 


предчувствия се потвърждават. Той е едър като бик 
мъж, на главата му има шлем с три рога и е облечен в 
покрити с шипове доспехи. Това е Хонорик, маршалът 
на Легиона на меча на обречеността, човекът, за 
когото мислеше, че е умрял от собствената ти ръка, но 
който оцеля дори след най-смъртоносната отрова. За 
тебе няма нищо по-страшно от това да се провалиш в 
някоя мисия, затова сега или трябва да убиеш Хонорик 
в двубой между двамата, или завинаги да се чувстваш 
унизен в собствените си очи. Иди на 405. 

Връщайки се към мегдана, виждаш как войници оркове 
изхвърлят едно пищящо от ужас семейство от къщата 
им. Съседите замерят войниците с тухли, докато те 
отвеждат бедните хорица. Телата, разпънати на колела 
край парковите врати, са вече отвратително разложени 
и от тях се вдига рояк врани. Върховният магистър те 
посреща вътре в храма и ти му казваш за твърдото си 
намерение да свалиш Узурпатора от власт. Магистърът 
изглежда по-оптимистично настроен и те уведомява, че 
една гадателка, чиито предсказания често се сбъдват, 
е казала да ти предадат, че трябва да проникнеш в 
двореца през подземията. Там, в гробницата на 
отдавна починалия управник Телмейн |, ще намериш 
нещо, което ще ти помогне да убиеш Узурпатора. 
Прекарваш следващия ден, умувайки как да събереш 
подкрепление за борбата. С коя групировка ще опиташ 
да говориш най-напред: с храма на Времето (394), с 
девойките воини на Дама, защитнички на боговете 
(296), с търговците в техните дюкяни (184), или ще 
опиташ да подбудиш простолюдието (68)? 


418 


Стиснат между лапите на гнусния Демон на два метра 


от земята, хич не ти е до песни, особено песни на 
радост, но Глайвас подхваща весела мелодия и ти 
успяваш да се включиш. Демонът те хвърля на земята, 
ала магията му е унищожена и ти смогваш да се 
търкулнеш бързо встрани и да избегнеш смъртоносния 
удар, при който рогатата му ръка се забива на метър в 
почвата. Мечът на Глайвас е готов. Ще нападнеш ли 
Демона заедно с него (218) или ще побегнеш, 
оставяйки рейнджъра сам да довърши битката (201)? 

Ритмичното барабанене на дъжда по върховете на 
дърветата те унася в сън, който обаче отново е 
спохождан от боговете на злото и тяхната омраза към 
тебе. Пак Виждаш фигурата с лице на ястреб. Очите й 
са 


черни, а кожата > сребриста. Това е > Немезида, 
повелителка на Пречистващия огън, върховен принцип 
на Злото. Пред тази богиня ври черният котел и 
внезапно отвътре изскача страховит Демон и те 
поглежда. Клепачите му са големи и отпуснати, а очите 
- черни; лицето му проблясва сребристо под лунната 
светлина; уста и брадичка липсват. Вместо ръце той 
има два костни израстъка, подобни на затъпени рога. 
Изведнъж той разперва огромните си жилави черни 
криле и отлита в нощта. Знаеш, че идва към тебе. 
Пробуждаш се сепнат и пронизан от страх, не чуваш 
нищо, ала знаеш, че нещо не е наред. Глаивас, на своя 
пост, стои абсолютно неподвижен. Струва ти се, че е 
напрегнат, а и не чуваш обичайните за гората нощни 
звуци. Неестествен смразяващ повей вдига и завихря 
листата пред тебе сякаш в торнадо, а Глайвас нервно 
трепва. Как ще постъпиш: ще изядеш корена от 
мандрагора и ще опиташ да призовеш тигрицата дух 
(104), ще  нанесеш  ритник «крилат кон» към 
вихрушката от листа (116), или ще отидеш при Глайвас 
и ще чакаш да видиш какво ще стане (128)? 

Губите фигурите от поглед, но решавате да се 
насочите към пръстена от хълмове. Влизайки в 
котловината между хълмовете, пред вас изригва 
огромен огнен стълб, издигащ се на дванадесет метра 
в небето. Ослепителната светлина разкрива гледка, 
която смразява кръвта ви от ужас. На върха на 
хълмовете, които ви заобикалят, стоят по двама 
призрачни рицаря. Заобиколени сте от Призрачната 
дружина. Пред вас зее кладенец, а зад него е Ганаре - 
страховитият брат на Безплътния цар. Те започват да 
припяват, черпейки мощ от параклиса, построен преди 
много хилядолетия под кладенеца. Всякаква воля за 
съпротива ви напуска, а Призрачната дружина бавно 


стеснява кръга около вас, за да ви отнеме живота с 
леденото си докосване. 

Ходът на битката се е обърнал в твоя полза. Докато 
стражите полуоркове отстъпват към дворцовите порти, 
изглежда сякаш всички са на твоя страна. Девиците 
воини предприемат решителен щурм, а простолюдието 
замеря полуорковете с тухли и стрели. Наемниците на 
Голспийл пристигат, тъкмо когато монасите на Куон се 
катерят по стените около градината на двореца. 
Единствено монасите на Времето не излизат на 
улицата в твоя подкрепа. Като вижда, че няма 
надежда, дворцовата охрана се предава и 
Главнокомандващата Гуинет заповядва да бъдат 
затворени под стража в казармите, след като положат 
мечовете си. Ти слизаш по стълбите на Кулата до 
градината. Тълпата те разпознава и изпаднала в 
екстаз, те приветства с мощен вик. 

- Ето, вижте новия си управник - Отмъстителя! 
-възкликва Върховният магистър на храма на Куон. 
Същата вечер ти седиш в тронната зала на двореца. 
Бащиният флаг отново гордо се вее там, където до 
днес висеше знамето на Узурпатора. 
Главнокомандващата Гуинет вдига короната от рози на 
Ирсмункаст и я подава на Върховния магистър. Ти 
навеждаш глава, благодарейки с молитва на Куон, и 
той поставя короната на челото ти с думите: 

- Коронясвам тебе, Отмъстителю, управник на града 
държава > Ирсмункаст-край-Процепа, пазителю на 
Човешките предели срещу Процепа. 

В тронната зала отеква мощен вик на одобрение, ала 


хората, които те приветстват са все непознати. 
Приемаш нещата такива, каквито са. Излизаш на 
балкона, докато тълпата крещи с богоговение и си 
даваш сметка, че дните, които предстоят, ще са 
истински пробен камък за твоята мъдрост. Ще успееш 
ли да посееш семената на добродетелта в този град, 
раздиран от религиозен разкол, расово напрежение, 
безскрупулна алчност и враждуващи фракции с 
горделиви водачи? Само времето ще покаже как ще 
завърши това ново, може би най-велико, 
предизвикателство към теб. 

